
Poporul nostru muncitor este, în zilele acestea, însuflețit de un deosebit elan 
constructiv. Marile ' şantiere şi marile uzine, ogoarele colectivizate şi întovărăşite, 
masa de lucru a savantului, rotativele tiparnițelor, schelele miilor de noi edificii 
și locuințe, sortite să lărgească tihna omului și să înfrumuseţeze orașele țării — 
toate locurile de muncă și de creație sînt încălzite de o febrilitate şi de o emoție pe 
care doar ajunul unor mari bucurii le poate prilejui. 

Marea bucurie care mişcă inimile şi avintă energiile creatoare ale omului spre 
noi — cît mai multe şi mai strălucite — succese în muncă este sărbătoarea lui 23 
August, aniversarea a 15 ani de la eliberarea patriei de sub jugul dictaturii fasciste 
antonesciene, a 15-a aniversare a zilei care a deschis omului muncii de la orașe 
şi sate, calea revoluției populare, a descătuşării lui definitive de sub exploatare, a 
transformării din temelii a vieții şi perspectivelor lui de viață, calea construirii 


socialismului. 
Sint abia 15 ani de la Eliberare, și împlinirea sarcinilor trasate de cel de al 


II-lea Congres al Partidului ne şi plasează în perspectiva de a încheia în scurtă 
vreme construirea socialismului, de a trece la etapa desăvirșirii construcției socia- 
liste la noi în țară. În această perspectivă — legînd-o de împlinirea mărețului sep- 
tenal sovietic și a planurilor de construcție economică din celelalte țări frățeşti 
ale lagărului socialist —, poporul nostru își sporeşte eforturile în muncă, pentru a 
atinge mai grabnic superioritatea absolută a socialismului asupra capitalismului, 
pentru a vedea realizindu-se cel mai scump și grandios vis din cite au legănat ome- 
nirea, trecerea la comunism. 

Recenta Plenară a C.C. al P.M.R. din 13/14 iulie — privind realizarea sarci- 
nilor trasate de Congresul al II-lea în domeniul dezvoltării economiei naționale 
şi al creşterii bunăstării omului muncii, precum şi noile măsuri pentru ridicarea 
nivelului de trai al poporului muncitor — în această luminoasă perspectivă a fost 
ținută, și în această perspectivă a dat oamenilor muncii sentimentul unui spor de 
putere și de înălțare sufletească, conștiința unei mai trainice încrederi în rostul şi 
valoarea istorică a luptei și eforturilor lor constructive. Ei întimpină, de aceea, 
a 15-a aniversare a Eliberării în această ambianță de clocotitor elan creator, pe 
care-l vedem pretutindeni. Acest elan exprimă, în acelaşi timp, şi bucuria victo- 
riei și hotărirea de a cuceri noi victorii ; el este însă, mai presus de toate, expresia 
vie a înnoitei şi nemărginitei recunoştințe pe care omul muncii o poartă partidului, 

celui care i-a deschis drumul către aceste victorii, care l-a înarmat, l-a condus și-l 
conduce cu fermitate spre ele, care a făcut posibil în acest scurt răstimp de 15 
ani să se schimbe atit de strălucitor faţa ţării şi viața poporului. 


Kees 


În pragul acestui avint spre noi victorii, către care ne cheamă partidul, oa- 
menii artei sînt una — în emoție şi în hotărîrea de ia realiza moi succese — cu 
întreg poporul muncitor. Ei sînt pătrunşi de adevărul că dezvoltarea construcției 
socialiste, creşterea bunăstării omului muncii sînt strîns legate, depind de ridicarea 
nivelului conștiinței socialiste. Ei înțeleg că vorbele. lui Lenin — „statul socialist 
este puternic prin conștiința maselor“ — îi vizează direct, arătindu-le că iniţiativele 
şi faptele lor de artă nu duc nicăieri dacă nu duc la educarea, la întărirea, la ridi- 
carea nivelului conștiinței socialiste a maselor populare. 

Cei 15 ani de la Eliberare înseamnă st pentru arta dramatică un drum istoric 
de adinci, revoluționare, transformări şi victorii. Desigur, cea mai însemnată trans- 
formare a artei noastre teatrale 's-a petrecut în însăși esența rosturilor ei, în ridi- 
carea acestor rosturi la înalta funcție şi sarcină de participant activ în politica și 
opera cultural-educativă a statului nostru democrat-popular, a partidului. 

Arta noastră dramatică are un profund caracter popular, izvorit din cele mai 
sănătoase tradiţii realiste ale teatrului nostru, din realitatea vie, înălțătoare, a zi- 
lelor de azi. Teatrul nostru a luptat și luptă pentru afirmarea noului, pentru de- 
slușirea şi reflectarea tuturor trăsăturilor care-l înnoiesc pe om, care-l eliberează 
de tarele trecutului, care-l dezvoltă multilateral spre o concepție sănătoasă despre 
viață și lume, spre o atitudine nouă, comunistă, față de muncă, spre etica patrio- 
tismului socialist, a combativității și urii neîmpăcate față de dușmanul de clasă, 
faţă de dușmanul omului. Adînc pătruns de spiritul de partid, teatrul nostru și-a 
dobindit — intervenind activ și transformator în viața şi conștiința omului — nu 
numai o orientare justă în cunoașterea realităților şi în descifrarea sensurilor isto- 
riei, dar si un caracter ofensiv, mobilizator, spre cucerirea adevărului și drumului 
către care se îndreaptă astăzi omenirea. 

În toate acestea, de o nepreţuită valoare a fost — ca şi în toate celelalte 
cimpuri de activitate — ajutorul sovietic. În literatura sovietică am avut exemplul 
pieselor eroice, avintate, mobilizatoare, în care tipul omului nou apare cu pregnanţă, 
de la Femeia-comisar din Tragedia optimistă la Hlebnikov din O chestiune perso- 
nală, de la Sodrin din Omul cu arma şi Liubov larovaia la Makar Dubrava sau 
Platon Krecet. În arta teatrală sovietică am găsit — prin experiența, școala şi sis- 
temul lui Stanislavski — mijloacele cele mai potrivite de a făuri spectacole de un 
înalt nivel artistic şi de puternică forță educativă. (Turneele marilor teatre din 
Moscova — MH AT. „Malii“, sau „Mossoviet“ ; schimbul de experienţă și de vizite 
între actorii și oamenii de teatru sovietici şi romini etc.) 

Dar nu numai pe plan ideologic și estetic, ci si pe plan material, partidul şi 
statul democrat-popular au creat teatrului nostru asemenea condiţii de dezvoltare, 
încît, în scurtul răstimp de 15 ani, acesta s-a înălțat pe o treaptă superioară, dea- 
supra a tot ceea ce s-a făcut și văzut la noi în țară vreodată. Rominia populară 
are astăzi 126 de săli de teatru, dintre care aproape 40 sint sedii permanente ale 
unor colective destinate spectacolelor de proză. La acestea se adaugă miile de 
scene, de la orașe şi sate, ale căminelor culturale, ale cluburilor din uzine, unități 
militare şi universităţi, scene pe care le animă cele peste 15.000 de echipe de ama- 
tori, factor din ce în ce mai eficient în educarea comunistă a poporului şi pepinieră 
nesecată de talente, promovabile în teatrele profesioniste. Este acesta un imens 
succes al politicii culturale a regimului democrat-popular, care u scos teatrul de 
sub clopotul de sticlă al vidului de gindire și simţire burghezo-moșieresc, oferindu-i 
din plin milioanelor de oameni ai muncii, tuturor milioanelor de muncitori ai ora- 
şelor și satelor. 

Această mare izbindă s-a însoţit de altele, în tot ce privește teatrul, ca lite- 
ratură şi artă scenică. Jucind pe scene noi, pentru un public nou, artiștii noştri 
de teatru rostesc cuvinte noi, transmit miezul de idei și de simțăminte ale unor 
piese noi. Dramaturgia zilelor noastre a umplut scenele de seva bogată a vieții, aşa 
cum a pulsat și pulsează ea pe toată întinderea ţării, fie că e vorba de lupta din 
ilegalitate a comuniștilor (Anii negri de A. Baranga și N. Moraru), fie că se inspiră 
din munca minerilor sau oțelarilor (Minerii, Cetatea de foc de M. Davidoglu), sau 
din actul revoluționar al naționalizării (Cumpăna de L. Demetrius), fie că-şi situează 

acțiunea la Hunedoara (Ferestre deschise de P. Everac) sau pe unul din! marile 
șantiere (Secunda 58 de D Dorian sau Partea leului de C. Teodoru), în Valea Cu- 
cului, satul din comedia lui M. Beniuc, ori în mediul intelectual (Ziariştii de Al. 
Mirodan). Ca să vorbim de lucrări mai recente, o întreagă pleiadă de autori tineri 
și foarte tineri a apărut la „rampă“ cu lucrări din cele mai promițătoare, împros- 
pătînd şi lărgind — ca în fiecare stagiune — repertoriul nostru original. 

Socotită de factorii responsabili ai oficialităţii burgheze drept Jeng a tea- 
trelor naționale“ — cum nota un cărturar al vremii —, dramaturgia originală a 
devenit astăzi, pe bun temei, mîndria teatrului nostru : peste 250 de piese originale, 
scrise de peste 150 de autori. Aceasta ca număr. Cît despre calitate, orice istoric 
al culturii poate trage cuvenitele concluzii oferite de o atit de largă bază creatoare, 
de o asemenea înflorire care, totdeauna în istorie, a precedat şi însoțit pe cei ce 
aveau să devină. clasici. Şi pentru că sîntem la clasici: cît şi cum jucăm clasicii 
literaturii noastre dramatice, valorificindu-le moştenirea ? Pe Alecsandri, pe Hașdeu, 
pe Delavrancea, pe Davila, pe Caragiale ? Cit nu i-a jucat și nu i-ar fi jucat teatrul 
burghez în sute de ani, și cu grijă față de mesajul şi ideile lor, pe care burghezia 
le disprețuia, evita sau răstălmăcea. Că ne aflăm pe calea cea mai bună, cea mai 
sănătoasă şi demnă de urmat, o adeverește şi: transformarea a înșiși scriitorilor 
mai virstnici, care au înțeles să se ataşeze de principiile de creaţie ale realismului 
socialist. Operele din acești 15 ani ale lui Camil Petrescu, Al. Kirițescu, V. Eftimiu, 
M. Ștefănescu, T. Şoimaru ș.a. stau mărturie şi sînt, în cariera lor, opere de căpătii. 

Odată cu înnoirea cuvîntului scris, s-a primenit şi rostirea acestui cuvînt pe 
scenă, cum și gestul care-l însoțește. Actorii noștri s-au pătruns de adevărul care 
le-a redat demnitatea și le-a înnobilat profesiunea : ei sînt socotiți și stimaţi ca 
dascăli întru adevăr şi frumos ai poporului întreg, ca educatori din cei mai prețuiți 
ai acestuia. Artişti ai scenei, ameninţaţi înainte vreme să-și secătuiască talentul 
într-o activitate gratuită și trivială, şi-au înnoit astăzi concepția si mijloacele, capa- 
bili fiind să recreeze cu artă, viața care le e sursă de inspirație şi rațiune de a fi. 
Avem actori, regizori, scenografi de mare talent şi personalitate, orientați ferm pe 
făgaşul metodei realist-socialiste. Ei adaugă astăzi la rostul lor nobil de pe scenă, 
o prezență cetățenească activă, care se ridică, prin mulţi dintre ei, pînă la înaltele 
funcții de deputaţi ai sfaturilor populare şi ai Marii Adunări Naţionale. 

Efortul tuturora — actori, regizori, scenografi, la care se adaugă slujitorii mai 
puțin știuți ai scenei: maşiniști, electricieni, croitori, timplari etc. — a dus la spec- 
tacole de înaltă ținută, de o calitate nemaiintilnită în teatrul rominesc, de la înce- 
puturile lui pînă la 23 August 1944, spectacole prin care au obținut înaltele titluri 
de artiști ai poporului, artiști emeriţi sau laureați ai Premiului de Stat. Au rămas 
şi vor rămîne ca realizări de mare artă: O scrisoare pierdută și Fata fără zestre, 
Revizorul și Baia, Apus de soare, Trei surori, Do>mnişoara Nastasia și Jurnalul 
Annei Frank, Tragedia optimistă (Naţional), O chestiune personală st Omul cu 
arma etc. Le stau alături cu demnitate operele originale contemporane: Minerii și 
Cetatea de foc, Bălcescu, Matei Millo şi Citadela sfărimată, Anii negri, Ziariştii, 
Răzeşii lui Bogdan și În Valea Cucului. Acestea numai în Capitală. Pentru a avea 
o imagine cît de cît mai cuprinzătoare a calităţii spectacolelor noastre de teatru, 
trebuie să adăugăm, dintre cele multe, Chef boieresc, Pescăruşul și O scrisoare 
pierdută la Teatrul Secuiesc din Tg. Mureș, Hagi Tudose şi Hanul de la răscruce 
la Sibiu, Inspectorul de poliţie și Ultima oră la Baia Mare, Ploşnița și Montserrat 
(Teatrul Maghiar) la Timişoara, Despot Vodă, Uraganul si Mutter Courage la Iași, 
Tragedia optimistă și Hamlet la Craiova, Othello și Azilul de noapte la Cluj, Mutter 
Courage la Teatrul German de Stat din Timişoara, Mascarada şi Aristocraţii la 
Orașul Stalin, Ciocîrlia şi Citadela sfărimată (secția maghiară) la Oradea, Speranța 
la Teatrul Secuiesc din Sf. Gheorghe etc., etc. Se poate vedea de aici totul: vasti- 
tatea repertoriului, densitatea reţelei teatrale, politica de promovare a teatrului în 
limbile naționalităților conlocuitoare, prezența talentelor pe tot cuprinsul țării, pro- 
funzimea şi noblețea, forța și eficacitatea educativă a mișcării noastre teatrale. 

Această înflorire a mişcării teatrale în țara noastră a determinat şi dezvol- 
tarea unei critici teatrale noi, consecvent-militante pentru arta realismului socialist, 
și a îndreptăţit apariţia unei reviste de specialitate, „Teatrul“, ca şi statornicele 
rubrici teatrale apărute în toată presa noastră, de la săptăminalele și lunarele de 
cultură, pină la cotidianele din Capitală, din regiuni şi raioane. Cronica și, în ge- 
neral, dezbaterile problemelor teatrale din coloanele publicaţiilor noastre ţin ca 
pe o datorie vitală să se facă ecoul susținut al cuvîntului şi îndrumării partidului. 

D. atit de robustă afirmare a teatrului în țara noastră nu putea să nu atragă 
atenția asupra lui şi peste hotare. Prezentă — în ordine cronologică — la Paris, la 
Veneţia, în R. P. Bulgaria, la Budapesta, la Moscova şi în alte oraşe ale Uniunii 
Sovietice — marea pildă şi marea prietenă a teatrului nostru —, arta dramatică 
romînească a cucerit laurii prețuirii unanime în lume, la care vin să se adauge 
prețuirea şi răspindirea tot mai largă a literaturii noastre dramatice pe glob, de 
la Murmansk la Santiago de Chile, de la Köln la Pekin. 


Keen 


Acum 15 ani, la începuturile de înnoire a artei noastre teatrale, cucuvelele 
„crizismului“ prevesteau un viitor sumbru. Clasele exploatatoare — burghezia şi mo- 
şierimea — au vrut să creadă şi să se creadă că teatrul rominesc sfirşeşte odată 
cu ele. Am alungat cucuvelele, am doborit pe burghezi şi pe moșieri, şi teatrul 
nostru a prins puteri și străluciri nemaiintilnite. „Criziştii“ şi-au ales alte melea- 
guri şi croncănesc a jale pe propriile lor elucubraţii de artă, în Franţa, în Italia, 
în S.U.A., în tot occidentul. Căci „criza“, prevestită de ei nouă, este acut, cronic şi 
efectiv criză acolo unde s-au pripășit, continuiînd mai departe să-și poarte obsesiile 
lor injurioase la adresa noastră. 

Citim și cităm la întîmplare : „Directori, lectori, regizori şi actori în căutare 
de noi piese: Nimic de găsit“ — mărturiseşte titlul unui articol recent dintr-o re- 
vistă pariziană. Şi o altă mărturisire recentă dintr-o altă revistă, de data aceasta 
italiană : „De ce teatrul italian e mai rău ca toate ? At de obsesiv, patologic, schi- 
zofrenic, cum e. (...) Sexualitatea, această treabă devenită atit de universal murdară 
în fantezia morbidă a freudismului, relativitatea conștiinței morale, gustul primi- 
tivismului, al inezxprimatului, sintaxa iraţională, pictura obscenă, muzica stridentă 
— au răspindit în lume toropeli funebre.“ 

În ce lume ? În lumea lor — a capitalismului — bineînţeles, căci arta noastră 
nu e ca arta lor, pe care ei înșiși şi-o definesc ca un „deliriu al conștiinței... inu- 
mană, absurdă și nepoetică, care spune nu vieții“! Arta noastră teatrală spune 
răspicat da vieţii, fiindcă este o artă a vieţii, a bucuriei de a trăi şi de a construi. 

În numele acestei vieţi, partidul şi revoluţia culturală — inițiată şi condusă 
de partid — au scos şi au eliberat pentru totdeauna teatrul nostru din criză, ripos- 
tind zdrobitor şi luptind victorios împotriva tuturor denigrărilor înveninate ale scri- 
bilor aserviți sacului cu bani, fie ei promotori deschişi ai ideologiei şi gustului bur- 
ghez, fie teoreticieni ai revizionismului. În acest scurt răstimp de 15 ani, teatrul 
nostru și-a dobindit o ambianță înfloritoare, pe care nimeni n-ar fi bănuit-o în zilele 
în care Bucureştii vedeau prăbuşite zidurile Teatrului său Naţional de bombele 
asasine hitleriste. 


patat 


Nestăvilita bucurie cu care întreg poporul a primit Hotărirea Plenarei C.C. 
al PMR din 13—14 iulie este deopotrivă expresia sentimentelor de profundă re- 
cunoștință pe care, alături de întreg poporul, oamenii de teatru o poartă şi o măr- 
turisesc partidului. Căci aceste măsuri privesc şi stimulează elanul creator şi în 
oamenii de teatru. Ei înțeleg ca victoriile continue ale oamenilor muncii, în per- 
spectiva terminării etapei construirii socialismului şi a trecerii la desăvirşirea con- 
strucției socialismului, să fie însoţite de tot atitea victorii în fapte de artă, oglindi- 
toare ale mărețului elan constructiv al poporului, ale actualității și sensurilor ei 
majore ; de realizări artistice care să întărească și să sporească în conştiinţa maselor 
populare elanul lor creator, gustul lor pentru frumos ; de realizări care să dezvolte 
în cel mai înalt grad personalitatea omului muncitor, în spiritul umanismului și 
“eticii socialiste. 

La aniversarea sărbătorească a celor 15 ani de la ziua eliberării țării noastre 
de sub jugul fascist, mîndrindu-se cu realizări şi succese nenumărate, oamenii de 
teatru mulțumesc pentru ele partidului. În perspectiva viitorului, ei sint siguri că 
aceste succese se vor înmulți, şi că tot datorită partidului, urmînd îndrumarea lui, 
dle vor chezâășui dezvoltarea, spre şi mai înalte valori, a artei noastre teatrale rea- 
dist-sociadliste. 


„P 


Mihai Beniuc 
TEATRU PENTRU PUBLICUL NOU 


Spectacole bune și dacă se poate multe, iată ce dorește publicul de la teatru ! 
Cite ne-au adus cei 15 ani de la Eliberare, noi, originale, pe care să dorești să le 
revezi, încă și încă ? Multe, dar nu destule. Era de așteptat. Un public nou a des- 
chis ochii prin revoluţie, ca un cimp ce înfloreşte peste noapte. Ceea ce era vechi 
era în parte bun, dar prea puţin. Iar noul se naște greu, şi dramaturgii, şi piesele, 
şi concepţia despre teatru. Totuşi, noi avem o bună tradiţie teatrală, care pe ari- 
pile ei poate purta noul, să fie numai cît mai mult şi mai bun. 

Într-un cîmp, însă, primăvara, noi sînt nu numai plantele ce tu le-ai semănat 
cu trudă, ci și buruienile aduse de vînturi. Nu orice nou îi trebuie publicului nou, 
compus în majoritatea lui din oameni cu temeinice rădăcini în viaţa fabricilor sau 
a ogoarelor. Unui orășan într-un lan poate să-i placă foarte mult macul sau rapița 
sălbatică. Ochiul cunoscătorului se uită, însă, urit la aceste buruieni şi le plivește, 
ca să rămînă spicul griului. Care este la noi spicul griului? Eroul pozitiv, con- 
ştiinţa socialistă a miilor şi sutelor de mii de oameni, pe care, în ultimii 15 ani, 
cu trudă, în luptă, i-a crescut partidul oamenilor muncii. Aceşti oameni, bogaţi 
de-acum în experienţă, căliţi în focul luptei de clasă, sînt purtătorii noului. Ei 
n-au să-ţi povestească, bunăoară, că au doborit Hidra din Lerna sau Leul din 
Nemeea ca Heracle, nici că au plecat după Lina de aur ca Iason, ci-ţi vor spune 
cum, umăr la umăr, au construit hidro- sau termocentrale electrice, cum au des- 
coperit o nouă metodă, mai bună, pentru extracția țițeiului, cum și-au întemeiat o 
gospodărie colectivă, cum şi-au zidit o şcoală, luptînd negreşit cu greutăţi. 

Firește că nu se poate da nici o reţetă, după care să construiască cineva o 
piesă oglindind în epoca noastră dramatica luptă dintre nou și vechi. Eu cred că 
şi tovarășul Baranga în Rețeta fericirii, alegind un caz care nu poartă (slavă ţie, 
doamne D caracterul de generalitate, a căutat să arate spectatorilor. cum nu poate 
fi fericirea şi putea să-și intituleze, în consecinţă, piesa „Reţetă a nefericirii“. Pro- 
cedeul de-a reda realitatea prin clişeul ei negativ este şi el valabil. Părerea mea 
personală este însă că nimic nu convinge mai mult decît pozitivul şi că înşişi ne- 
gativii se dau înapoi atunci cînd văd, în toată puterea lui de desfășurare dialec- 
tică, noul. 

Desigur că, într-o ţară în care se face tranziţia de la capitalism la socia- 
lism, chiar dacă din punct de vedere politic şi economic cumpăna s-a înclinat de- 
finitiv şi irecuzabil de partea oamenilor muncii (cum este cazul în ţara noastră), 
mereu se vor găsi rămășițe de oameni care suspină după trecut şi se bucură fre- 
cîndu-şi palmele cînd nu toate ne ies bine, cînd ici sau colo cineva ne pune o „pilă* 
sau ne strecoară o „şopiîrlă“. Acestui fel de spectatori rămaşi din epoca brontosau- 
rilor n-avem de ce să le facem concesii, chiar dacă ei s-au strecurat în lojile de 
rangul întîi şi se uită la scenă prin lornetă cu ramă de aur. 

Există un mare public, mare şi ca număr, şi ca suflet, şi ca fapte, care pri- 
vește cu entuziasm eroica luptă ce o dă noul împotriva vechiului, fie că-i în fabrică, 
fie că-i în laborator sau birouri, fie că-i la ţară. Invenţia, cartea mai bună, cinstea 
cetățenească, mașinile perfecţionate, pînea neudată de lacrimile oropsitului ies din 
această luptă. Iar dacă vr-odată cade eroul pozitiv, sare un altul să-i ridice steagul, 
căci steagul nu-i al unuia, ci al poporului, şi din popor ţişnesc, ca de pe-o co- 
moară vie, eroii pozitivi. 


Pentru a reda realitatea, nu este nevoie să lăcuim, să dăm cu lac peste fapte, 
să le poleim ca să strălucească. Dar noi ştim că mai avem încă multe de lecuit, 
şi acest lucru trebuie să reiasă limpede pentru spectator, căci el, cu autorul, cu 
actorii şi cu toți oamenii din această ţară, este chemat să lecuiască toate relele. 

A 15-a aniversare găsește teatrul nostru orientat just, către problemele adinci 
ale vieţii. Sintem după nişte suocese trecute, care asigură victorii viitoare. Numele 
unor autori ca Baranga, Davidoglu, Lucia Demetrius, Lovinescu, Mircea Ştefănescu, 
Mirodan şi alții mai tineri constituie garanţii verificate. Totuși, sîntem la început. 
Actualitatea şi partinitatea trebuie să devină o lege trecută deplin în fapte și pen- 
tru dramaturgia noastră, ca pentru întreaga noastră mişcare literară şi artistică, 
fără a neglija şi de a duce mereu cu noi înainte tot ceea ce este măreț și valoros 
din trecut în socialism. De altfel, sînt convins că, pînă la sfîrşitul acestui an, fizio- 
nomia dramaturgiei noastre va fi definită prin nou şi partinic în aşa măsură, încît 
denumirea de teatru realist-socialist o va caracteriza cu preponderență. Căci, ce 
altceva înseamnă realism socialist în teatru, decît să aduci pe scenă, întruchipată 
în puternice conflicte dramatice, viaţa în mersul ei prin luptă şi muncă spre socia- 
lism, a oamenilor cu noua lor conştiinţă luminată de ideile partidului ? 

A aduce mai multă viaţă nouă pe scenă şi a duce mai mult teatru nou în 
viaţă, acolo în mijlocul acelora ce construiesc viaţa nouă, este sarcina fundamen- 
tală a oamenilor noştri de teatru. 

În țările Apusului se vorbeşte ades de teatru de avangardă. Dar nu poate fi 
un teatru mai de avangardă ca acela destinat constructorilor socialismului şi co- 
munismului, cu ei şi despre ei, cu noul împotriva vechiului, împotriva morţii, în 
numele vieţii. 


LKA) Its | 


CREAŢIA MEA 
ÎN ACEŞTI 15 ANI 


D? Sînt în teatru de patruzeci şi cinci de ani. 
Sică ALEXANDRESCU Primii treizeci din acești ani i-am trăit 


înainte de 23 August. Am luat parte, în acea vreme, la „mica și marea bătălie 
teatrală“, cum i se spunea. Uneori am învins, alteori am fost doborit. Pînă la 
urmă mi-am găsit loc printre conducătorii vieţii artistice. Dar a fost destul de 
greu. Au fost şi momente de care-mi aduc aminte cu plăcere, şi chiar cu o urmă 
de miîndrie. Serile de debut în teatru ale unor autori dramatici ca Tudor Muşa- 
tescu — Panţarcla, 1928 — sau Mihail Sebastian — Jocul de-a vacanța, 1938 ; primii 
pași în carieră ai unor tineri ale căror nume sînt azi pe buzele tuturor, ca Vasiliu- 
Birlic, Marcel Anghelescu sau Radu Beligan ; prezentarea Azilului de noapte într-o 
distribuţie strălucită ; premiera celei dintii piese sovietice pe scenele romîneşti: 
Copilul altuia de Svarkin, sau cinstirea a 25 de ani de la moartea lui Caragiale, 
pe care oficialitatea uitase să-l comemoreze, iată cîteva din aceste momente de neuitat. 

La aceste satisfacţii artistice veneau însă să se adauge un lung șir de amaruri 
şi șicane specifice regimului capitalist, care se chemau: bănci, polițe, scadențe, 
sechestre, cămătari, rate de chirie. Dar, mai cu seamă, fisc. Fiscul cu agenţii lui, 
care alcătuiau de fapt singura legătură trainică dintre teatru şi stăpînire. 

Împletirea puţinelor satisfacţii artistice cu lanţul de „bucurii“ capitaliste s-a 
concretizat într-un titlu ce mi-a fost acordat cu toate formele de o altă instituţie 
a stăpînirii : Tribunalul Ilfov, Secţia Comercială, mi-a conferit într-o bună zi titlul 
de falit. 

Ajungem în vara lui 1944, ajungem la cotitura hotăritoare în viaţa poporului 
nostru, cotitură ce n-ar fi fost cu putinţă fără jertfele comuniștilor, fără lupta lor 
plină de abnegaţie, fără dragostea lor de patrie. Ajungem la 23 August. 

Se schimbă totul. Dar nu „ca prin farmec“, ci prin luptă, care trebuie dusă 
mai departe pentru victoria deplină a socialismului. 

Cu dătătorul de viață 23 August, începe și al doilea capitol în viața mea de 
teatru. Se-mplinesc acum cincisprezece ani din acest capitol. 

Am învățat să cîntăresc cu alt cîntar substanţa pieselor pe care le pun în 
scenă, ca şi munca interpreţilor, care trebuie — nu numai să placă cu orice preţ 
— ci să transmită spectatorului, cu înţelegere şi fidelitate, gîndul autorului, senti- 
mente înălțătoare, idei generoase. Văd cu alţi ochi rostul însuşi al teatrului, rolul 
activ pe care e chemat să-l îndeplinească în societatea nouă. Nu mai am altă pre- 
ocupare decît să nu dezamăgesc, să nu dezamăgim așteptările pe care le-au pus 
în noi conducătorii noştri, încrederea celor ce ne-au încredinţat mînuirea acestui 
subtil instrument de educaţie cetăţenească ce se cheamă teatru. 

La popasul sărbătoresc de azi, la împlinirea celor 15 ani de descătușare a 
țării şi a vieţii noastre, arunc o privire înapoi şi nu mai văd, de la 1944 încoace, 
piedici fiscale, dificultăţi financiare, apăsări morale. Văd în schimb o perioadă 
semănată cu onoruri, preţuire, încurajări, răsplată. Văd premii de stat, distinc- 
ţii înalte, sprijin pentru a duce peste frontiere realizările muncii noastre. Văd 
izbînzile de la Paris, Veneţia şi Moscova. 

Azi, cinstit cu înaltul titlu de artist al poporului, alătur cu respect şi entu- 
ziasm glasul meu, la milioanele de glasuri ce strigă din toată inima: 
Trăiască 23 August! 


Ştefan BRABORESCU S-a scris şi se va scrie mereu despre 


semnificaţia zilei de 23 August, marea şi 
hotăritoarea cotitură în viaţa politică, socială şi culturală a ţării noastre. 

Momentul istoric, pregătit de cei mai buni fii ai poporului şi împlinit la data 
pe care o sărbătorim în fiecare an, a fost ca o binecuviîntată trezire la o viaţă cu 
totul alta, a tuturora, a acelora care trăiseră pînă atunci descurajaţi și istoviţi 
sub opreliștile inumane impuse de cleştele societăţii capitaliste şi al opresiunii 
fasciste. 

Sectorul artei — al teatrului, în speţă — nesocotit în trecut, privit cu indi- 
ferența de care se bucura năpăstuita Cenuşăreasă din poveste, abia atunci şi-a 
recăpătat în sfîrşit încrederea în sine, încredere zdruncinată sub trecutele regimuri 
pînă la irosire, de către cohorta celor interesaţi să-l preschimbe în mijloc de că- 
pătuială, sau pur şi simplu de distractivă pierdere de vreme. 

Sint 15 ani de cînd acest sector reînsufleţit, pus în drepturile lui legitime, 
poartă cu nădejde și entuziasm o mare bătălie pentru atingerea ţelurilor măreţe 
ale binelui, ale frumosului şi ale perfecțiunii morale într-o societate socialistă. 
Şi în tot acest interval, teatrul — printr-o muncă uriaşă şi neîntreruptă — a izbutit 
să capete deplina încredere a poporului muncitor şi a tuturor acelora care conduce 
destinele țării noastre, acordindu-i-se nu numai sprijinul cel mai larg, moral şi 
material, dar şi recunoaşterea cea mai sinceră, sprijinul cel mai activ, atitudine 
atît de puţin cunoscută în trecut. 

De bună seamă, cotitura istorică determinată de evenimentele de la 23 Au- 
gust 1944 a însemnat şi pentru mine personal o clarificare certă şi o întărire temei- 
nică în tendinţele și principiile directoare ale profesiunii mele, foarte grea — cînd 
ke CES în serios —, pe care am îmbrăţişat-o cu cincizeci de ani și mai bine 
n u 8 

Ar trebui, prin urmare, să vorbesc ceva — din acest punct de vedere — şi des- 
pre mine, despre mărunta mea persoană, angrenată temeinic în actualul şi regene- 
ratorul curent de viață nouă, de năzuinţe noi, de muncă nouă. Într-un cuvînt, ceva 
despre noua mea orientare — realist-socialistă — în artă. 

Mărturisesc că nu prea e uşor. Ba chiar, îmi vine foarte greu să abordez 
şi să dezvolt o asemenea temă în limitele restrînse ale spaţiului oferit, şi să fiu 
nevoit de a prezenta panoramic şi analitic un „ins“ desprins din mulțime, ca pe 
o persoană aparte, ce nu-și poate avea, însă, adevăratul sens decit în măsura apar- 


tenenţei sale la un colectiv bine sudat, înzestrat cu toate. atributele unui măreț 
ideal social. 


Cred că, mai curînd sau mai tîrziu, va trebui să îndeplinesc şi această sar- 
cină de cetăţean al Republicii Populare, ca pe o necesitate adînc resimţită, de a 
vorbi nu atit despre precedentele şi frămîntările profesionale ale persoanei mele, 
cit — mai mult și mai cu folos -— despre ale celor mulţi pe care i-am cunoscut 
și cu care am avut cinstea și bucuria să conlucrez şi să visez la realizarea celor 
ce se înfăptuiesc în prezent şi se vor înfăptui în viitor. 


Se va vedea atunci că germenii orientării noi au trăit de fapt mereu în con- 
ştiinţa și practica vieţii mele, încă de la începuturile activităţii mele teatrale, dar 
că nu le-am aflat semnificaţia adevărată, cum de altfel nici valoarea precisă a 


vreunui sistem teoretic în creaţia artistică, decît după cotitura istorică de la 
23 August 1944. 


e 23 August 1944 a însemnat 
Lucia Sturdza BULAND RA pentru mine momentul cel mai 
de seamă din cariera mea, aflată atunci la răspîntie. 
Mă găseam copleşită de evenimentele care, unul după altul, mă loviseră 
dureros. Întîi: compania teatrală a asociaţilor Bulandra-Maximilian-Storin fusese 
destrămată, după o activitate de aproape un sfert de veac, iar clădirea teatrului 

— ridicată de asociaţi — trecută în folosinţa Operei Romine, a cărei clădire a fost 
degradată în urma cutremurului din 1940. 

Pe urmă: soțul meu — Tony Bulandra — sfătuitorul şi tovarășul neprețuit 
în munca noastră de zi de zi, căzuse răpus, în 1943, de o boală necruțătoare. 

În sfîrşit, războiul şi repercusiunile lui apăsau asupra vieţii teatrale din 
Capitală. Fără teatru, fără un angajament care să-mi asigure nu numai traiul 
zilnic, dar si o activitate susţinută, trăiam din vînzarea a tot ceea ce aveam mai 
valoros în casă, înstrăinind, spre nespusa mea durere, pînă şi cărțile din biblio- 
teca adunată cu migală şi dragoste. 

Eram nevoită să solicit angajamente sporadice, unele din ele nici măcar ono- 
rate la chenzină. 

Evoc această dureroasă şi umilitoare situaţie, doar pentru a arăta cum din- 
tr-o dată impasul meu moral şi material a încetat. Mi s-a oferit locul pe care-l 
ocup și azi în viaţa teatrală. Insist asupra faptului că rezolvarea penibilei mele 
situaţii de atunci s-a făcut fără solicitări din partea mea. Fără petiţii şi lungi 
aşteptări în anticamere ministeriale. 

Prin voinţa partidului, care îmi cunoştea activitatea din trecut şi care a 
socotit că meritam cinstea să fiu pusă în fruntea Teatrului Municipal, am fost 
numită în postul de directoare, pe care-l ocup din 1947. 

Iată așadar că, singură, comoara activităţii mele artistice a fost aceea care 
a cîntărit în prețuirea oamenilor muncii, care, prin partidul lor, după 23 August 
1944, au luat în mînă destinele ţării şi ale poporului nostru. 

Iată de ce spun că această zi de neuitat a însemnat pentru mine reînvierea 
posibilităţii de a munci pe ogorul teatral. Dar n-a însemnat numai atît, ci mai 
ales îmbogățirea mea sufletească prin înţelegerea principiilor înalt umaniste ale 
partidului, pe care mă străduiesc cu mîndrie să mi le însuşesc. 

E vorba despre creaţia mea, atit ca directoare de teatru, cît şi ca actriță. 
Ca directoare, contribuind prin alegerea repertoriului la afirmarea suflului revolu- 
ţionar, veghind la punerea în scenă a unor piese cu temele majore ale actualităţii, 
am înțeles să imprim în activitatea Teatrului Municipal o statornică și pasionată 
preocupare pentru arta realist-socialistă, să imprim colectivului pe care-l conduc 
un avînt pe măsura idealurilor vremii noastre. În îndeplinirea acestui program, am 
fost scutită de grijile de ordin financiar, care apăsau odinioară teatrele particulare, 
griji care le sileau de cele mai multe ori să apeleze la un repertoriu rentabil numai 
din punctul de vedere al încasărilor. După 23 August, partidul şi guvernul au 
asigurat teatrelor o existență la adăpost de asemenea vicisitudini, îndrumînd şi 
sprijinind în mod substanţial spectacolele, puse de data asta în slujba intereselor 
și aspirațiilor poporului. 

Ca actriță, în ceea ce privește producţia personală, baza științifică a realis- 
mului socialist, pe care mi-am construit rolurile, mi-a asigurat şi-mi asigură auten- 
ticitatea artistică și eficienţa socială a creaţiilor mele. 

Astfel, dintre rolurile interpretate după 23 August 1944, citez la întîmplare 
pe cele din piesele: Pace pe pămînt, Liubov Iarovaia, Un om obişnuit, Pădurea, 
Vassa Jeleznova, Doamna Calafova, Citadela sfărimată, Arcul de triumf etc. 

N-am vrut să fac aici o amănunţită analiză, nici asupra pieselor, nici asu- 
pra rolurilor amintite ; am vrut numai să arăt, pe scurt, cum marele eveniment 
de la 23 August a însemnat o cotitură extraordinară în viaţa și creaţia mea. 


s Ziua de răscruce, ziua piatră de hotar, care a 
Lucia DEME TRIUS schimbat cursul istoriei ţării noastre, a făcut cu pu- 


tință tot ceea ce am trăit mai apoi. Toate marile schimbări politice, sociale, eco- 
nomice, culturale au fost cu putință pentru că atunci, la 23 August 1944, masele 
muncitoare, sub conducerea Partidului Comunist, au scuturat jugul fascismului şi 
au întors armele împotriva lui. Rînd pe rînd, am fost apoi martorii transformării 
minunate a țării, a lucrurilor, a oamenilor. Am simțit, cu bucurie şi emoție, că 
ne schimbăm noi înșine, că devenim mai puri, mai tari, mai limpezi! 

23 August înseamnă începutul, geneza întregii noastre făpturi morale de 
azi, clipa care a hotărît pentru naşterea şi, în timp, maturizarea conştiinţei noastre 
noi, de oameni liberi într-o ţară liberă; înseamnă, pentru scriitor, punctul de 
plecare al întregii lui creaţii de după război, creaţie care justifică în faţa propriilor 
lui ochi, existenţa lui ca om şi dreptul de a se numi artist. 

Găsesc semnificaţia zilei de 23 August în tot ceea ce fac de ani de zile, în 
tema fiecărei piese, în urzeala fiecărei nuvele, în problemele de care eram odini- 
oară străină şi care mă cheamă si mă preocupă azi ; în cele care s-au născut odată 
cu prefacerile revoluţionare la care sînt martoră şi care solicită toată făptura 
intelectuală și morală a scriitorului: naţionalizarea, socializarea agriculturii, evo- 
Jutta intelectualului legat de popor, liberarea femeii din robia impusă de concepția 
burgheză, educaţia tineretului într-un spirit nou, robust. O găsesc în oamenii pe 
care îi întîlnesc în viaţă şi care nu mai seamănă cu cei pe care îi întilneam odi- 
nioară şi printre care trăiam, în mare parte; în cei pe care încerc să-i zugrăvesc 
şi care dau literaturii mele de azi altă putere, alt sens decît acel pe care izbutea 
să-l aibă scrisul meu dinainte de 23 August. 

O găsesc în liniștea dinăuntrul meu, în conştiinţa mea echilibrată de scriitor 
care ştie pentru cine, de ce şi despre ce are de scris. 


Creatorii de artă au întîmpinat glorioasa ani- 
Alexandru KIRI ȚESCU versare a lui 23 August, cu ce au realizatei 


mai bun. Asistăm la o înflorire, necunoscută în trecut la noi, a culturii si artei. 
Această înflorire se datorează faptului că partidul clasei muncitoare, printr-o stă- 
ruinţă neîntreruptă de 15 ani, a crescut, a îndrumat, a susținut temeinic, a răs- 
plătit cu generozitate o întreagă pleiadă de talente, şi a rodit în conştiinţa milioa- 
nelor de oameni tezaurele de simţire şi de imaginaţie, avîntul şi bucuria de a trăi, 
pe care de aproape o sută de ani burghezia le înăbușea, le 'dispreţuia, le strivea sub 
călciie. 

Aduc o pildă grăitoare, chiar din viaţa mea de scriitor. Înainte de 23 August 
am scris şi reprezentat, la Teatrul Naţional, Gaiţele, Borgia, Intermezzo. Nimeni 
nu mi-a dat nici o prețuire, eram socotit un diletant. După premiera Gaiţelor, presa 
burgheză m-a acoperit de insulte. Ziarul conservator „Epoca“ m-a taxat drept 
„țigan“, fiindcă îndrăznisem să jignesc în lucrarea mea „boierimea craioveană“ ! 

După 23 August 1944, însă, aceleaşi Gaiţe s-au reprezentat de peste 1600 de 
ori în toate teatrele din ţară, şi tot de atitea ori de către casele de cultură şi echi- 
pele sindicale de amatori. 

Încurajat, stimulat, m-am aşternut pe scris. În decurs de 15 ani, am scris: 
Dictatorul, Leonardo da Vinci, Nunta din Perugia, Michelangelo, comedia muzicală 
Tarsița şi Roșşiorul, recentul poem dramatic în versuri Ruxandra și Timotei, come- 
dia satirică Moș Teacă, numeroase dramatizări radiofonice, printre care şi cea după 
nuvela Hada lui Virnav de Mihai Beniuc. 

Dar, ceea ce-mi este mai drag în teatrul meu sînt cele 14 piese, scrise pentru 
echipele artistice de amatori şi care au apărut în revista „Îndrumătorul cultural“, 
conținînd subiecte de imediată actualitate ; ele s-au reprezentat (potrivit statisti- 
cilor C.C.S.) de sute de ori, îndeosebi de către echipele sătești. 

Am tradus teatrul complet al lui Lev Tolstoi, apoi din piesele lui Gogol, 
Suhovo-Kobilin, romanul Răzvrătirea de Furmanov, Stepan Razin de Zlobin, Vassa 
Jeleznova de Gorki, Invazia de Leonov ete., etc. 

Veţi spune că este deajuns pentru un bătrîn scriitor, care a trecut de şapte- 
zeci şi unu de ani! Nu, îmi simt o putere, o vigoare, o rivnă de a crea, care mă 
întineresc. Fiindcă, „diletantul“ de acum 40 de ani s-a încadrat cu entuziasm, cu 
credință, în falanga noilor creatori. Fiindcă, am fost însufleţit, sprijinit, recompen- 
sat de partid. La acestea s-a adăugat adeziunea zecilor, sutelor de mii de specta- 
tori, crescuți și educați de partid în dragostea pentru artă şi slujitorii ei. 

Tot ce am creat, datorez partidului şi, întocmai ca Alexei Tolstoi, pot spune 
și eu: Aduc drept omagiu partidului — întreaga mea operă şi întreaga mea gra- 
titudine. 


M-am născut la 23 August, pentru că a te naşte cu 

Al. MIRODAN adevărat, a fi viu, a trăi, înseamnă a fi liber; or, la 

23 August am fost liber. Au sărit în aer — la atacul forțelor conduse de partid 

şi al armatelor sovietice eliberatoare — zăbrelele de fier. Ele ne împiedicau să pă- 

trundem în libertatea socială şi națională de gîndire şi de expresie... Au sărit în 
aer zăbrelele de fier, si noi am fost liberi. 

M-am născut la 23 August, pentru că a trăi cu adevărat înseamnă a trăi 

pentru alții, nu numai pentru tine ; a fi util, nu la margine; a fi creator, nu sterp. 

Individualismului în care ne crescuse mediul, pe noi, tineretul intelectual al vremii, 
egocentrismului fără ieșire aflat în cărţi rafinate şi de impas, absenţelor nemoti- 
vate de la viața oamenilor — Eliberarea si ideologia ei le-au dat o lovitură mor- 
tală, oferind în loc, pentru întiia oară, un drum. Am păşit, călăuziţi de comuniști, 
pe drumul acesta şi am găsit ceea ce trebuia să căutăm. Am pășit, ca începător în 
gazetărie și pe urmă în literatură, pe drumul acesta, călăuzit de comuniști, şi am 
încercat pe măsura puterilor, să dau (în schimbul vieții primite la Eliberare) ceva, 
și mulțumirea supremă pe care am încercat-o (se pare că aceasta e mulţumirea 
supremă D a fost atunci cînd acel ceva a fost primit de oamenii cărora le-a fost 
închinat, cînd scrisul meu puţin, foarte puţin, a fost socotit util marii strădanii 
pentru construcţia lumii noi, socialiste, cind am avut impresia că izbutesc, prin 
muncă, să plătesc o parte din datorie. Vom rămîne, pînă la moarte, datori. 

M-am născut la 23 August, pentru că a trăi cu adevărat înseamnă a trăi 
aici pe pămînt, nu în lună, şi azi, nu în paleolitic, iar partidul ne-a îndemnat mereu 
să trăim aici și astăzi. Adică, să trăim cu adevărat şi să scriem cu adevărat. Să 
scriem aici și astăzi, despre aici şi despre astăzi. Adică, de fapt, despre comuniști 
şi lupta comuniștilor pentru noua orînduire, pentru că esenţa lui aici şi a lui azi 
o constituie comuniștii şi marea lor strădanie... 

Am încercat în tot ce am scris (puţin, foarte puţin) să prind în cuvinte chipul 
comunistului : am încercat-o în Ziariştii şi în Cineva trebuie să moară, în Cerul 
nu există şi în alte foi şi cuvinte. 

Încerc acum, cînd scriu aceste rînduri şi cînd lucrez la o piesă despre 
comunişti. 

Voi încerca mereu. 


Fără evenimentul de la 23 August, populaţia ger- 

F vanz LI EB H ARD mană din Romînia nu ar fi putut avea un teatru de stat 
în limba proprie, şi cu atît mai puțin două scene — subvenţionate de stat — pe 
care se dau reprezentații în limba germană. 

Fără evenimentul de la 23 August, Timișoara nu ar fi cunoscut o stagiune 
ca aceea din 1958/59, care între 1 octombrie şi primele zile ale lunii iunie a.c. 
a înregistrat săptămînal cîte trei şi patru reprezentații în limba germană şi o aflu- 
entä medie de 250 de spectatori pe seară. 

Fără evenimentul de la 23 August, cele peste o sută de localități cu popu- 
Late germană din regiunea Timişoara, pe care Teatrul German de Stat, timișorean, 
unde lucrez ca secretar literar, le vizitează cu regularitate — la intervale de timp 
mai mici sau mai mari —, nu ar fi avut prilejul să cunoască un spectacol de teatru 
adevărat, jucat de profesionişti ai scenei. 

Fără evenimentul de la 23 August, ar fi fost de neconceput ca un teatru să 
plece într-un sat şi să reprezinte acolo, în premieră, cea mai nouă piesă din re- 
pertoriul său. Așa a procedat colectivul teatrului german din Timișoara, care s-a 
deplasat la 13 iunie la Lenauheim cu Cringul de călini de Korneiciuk; colecti- 
viştii din Lenauheim sărbătoreau jubileul de zece ani al gospodăriei lor colective 
„Victoria“ şi cu acest prilej festiv, piesa lui Korneiciuk a cunoscut prima reprezen- 
tare în limba germană din ţara noastră. 


Marea cotitură istorică de la 23 August 1944 — care a eliberat ţara noastră 
de sub jugul fascismului şi i-a deschis drumul către acea dezvoltare pe care, de 
atunci încoace, o înfăptuieşte partidul, îndrumiînd şi conducînd masele muncitoare 
în acțiunea de construire a societăţii noi socialiste şi înregistrind pe acest drum 
izbîndă după izbîndă — a creat şi pentru noi, oamenii de teatru germani, premi- 
sele materiale cele mai largi pentru o activitate cu rădăcini adînc infipte în pro- 
blematica zilelor noastre. 

Însuflețiţi de spiritul evenimentelor de la 23 August şi conștienți de roadele 
lui, sîntem în măsură să vedem omul simplu în calitatea lui de constructor al unei 
noi comunități sociale, al unei lumi în întregime noi, şi să contribuim la creşterea 
conștiinței sociale a acestui om. 

De aceea, ne-am gîndit că teatrul are nevoie de un repertoriu determinat, 
în ceea ce are esenţial, de problemele actualităţii. De aceea, în stagiunea 1958/59, 
repertoriul 'Teatrului German de Stat din Timişoara a cuprins lucrările a cinci 
autori contemporani ` romîni, sovietici şi germani din R.D.G. Intenţionăm să mer- 
gem mai departe pe acest drum, în spiritul evenimentelor revoluţionare de la 23 Au- 

gust, adînc pătrunși de convingerea că trebuie să contribuim, prin activitatea noastră. 
de fiecare zi, la efortul şi lupta comună pentru atingerea ţelurilor măreţe pe care 
partidul le indică poporului muncitor din Republica Populară Romină. 


Sint fericit că zilele lui August 1944 au coincis cu 

Stamate P OP ESCU primii mei paşi pe scîndurile scenei, că evoluţia mea în 
artă — o afirm cu toată modestia — s-a desfășurat şi se desfăşoară pe drumul 
străbătut de Republica mea Populară, pe drumul minunatelor construcţii făurite 
de poporul meu. 

Teatrul nu l-am început „din leagăn“, cum se scrie de obicei în biografii, 
ci destul de tirziu, atunci cind, într-o mare uzină (producătoarea primelor tractoare 
romînești), muncitorii s-au strîns într-o sală spațioasă — creată tot de mîna lor, 
odinioară, pentru banchetele și chefurile patronilor şi acţionarilor — şi au format 
un cor numeros, o echipă de teatru, cu scopul de a se lumina, educa şi destăta 
între ei. Printre cei „aleși“ mă număram si eu. 

Neşterși îmi vor rămîne în amintire anii activităţii mele de artist amator, 
cînd a prins cheag adevărata mea pasiune pentru teatru. Aceşti ani au avut o 
mare însemnătâte pentru dezvoltarea mea artistică, pentru că am dobîndit, atunci 
şi acolo, iscusinţa de a cuceri atenţia unui public nou şi proaspăt, am învăţat să 
descurc probleme destul de complicate şi să-mi încerc puterile în roluri diferite. 

Revoluţia culturală a scos la lumină noi şi noi talente din popor, pe care 
realitatea de azi le confirmă şi consacră din plin. Reforma învățămîntului din 1948 
a deschis larg porţile, adevăratelor valori spirituale ale poporului nostru. Intrat în 
Institutul de Teatru şi avind condiţii bune de învăţătură, cu profesori dintre frun- 
taşii scenei romiîneşti, m-am convins pe deplin că, pe lingă vocaţie, mai e nevoie 
de multe, foarte multe: studiu serios şi aprofundat al vieţii, cunoaştere a legilor 
de dezvoltare a societăţii, noţiuni de cultură teatrală şi- de tehnică actoricească. 

Acordindu-mi-se, în ultimii ani de învăţătură, cinstea de a fi bursier repu- 
blican, mă gindeam nu la ceea ce realizasem pînă atunci, ci la ceea ce urma să 
realizez în viitor pe scena unui teatru adevărat. 

Eu n-am cunoscut tristul drum spre scenă al tinărului actor în regimul bur- 
ghezo-moşieresc : umilințe, dezamăgiri, aşteptări, foame, tinereţe irosită... Dimpo- 
trivă. Asistînd, în zilele noastre, la spectacolele teatrelor din Capitală şi din regiuni, 
am observat cu bucurie cum, pe scenă, au răsărit zeci de mlădiţe tinere în roluri 
de frunte, realizate cu măiestrie şi avint, şi mi-am întărit convingerea că ele vor 
duce cu demnitate, mai departe, făclia înaintaşilor. 

Numele lor au început să fluture pe buzele spectatorilor de toate virstele. 

Cit de mult m-au invidiat cîțiva tineri actori francezi talentaţi, la unul din 
festivalurile internaţionale ale tineretului (la Varşovia), cînd le-am povestit de 
condițiile de care m-am bucurat în Institut şi de care mă bucur în teatru... Şi cit 
de mult m-a mihnit durerea lor cînd mi-au spus că se află în al patrulea sau al 
cincilea an de la absolvirea conservatorului, fără să-şi poată găsi un angajament !... 

În ţara noastră, aceşti 15 ani, cîți s-au scurs de la Eliberare, au format un 
artist nou, prețuit de partid şi de popor, conştient că arta sa face parte integrantă 
din munca de construire a socialismului, militant activ pe tărim social şi politic, 
participant la viaţa colectivităţii. 

Cu modestie — dar şi cu mindrie — mă socotesc şi eu un asemenea artist. 
Şi dacă mă gîndesc la drumul parcurs de mine pînă acum, nu pot să nu-mi îndrept 
întreaga recunoștință partidului, care m-a ajutat şi mi-a creat condiţii nevisate, 
ca să devin un artist nou, adică un om nou, cetăţean devotat al Patriei socialiste. 

Nădăjduiesc că nu voi dezamăgi niciodată pe cei care — atunci, după pri- 
mele zile ale Eliberării — m-au încadrat în modesta echipă de amatori a uzinei 
care a produs primele tractoare romîneşti... Acesta e angajamentul meu! 


OGLINDĂ A MĂREŢIEI ANILOR NOŞTRI 


Urmașii noştri cei pasionaţi de adevărul, de asprimea şi frumuseţile luptei 
din anii eroici, primii ani ai construirii socialismului ; cei dornici să ne cunoască 
pe noi cei de azi și conținutul vieţii noastre, vor apela desigur și la teatrul contem- 
poran nouă, ca la una din cele mai fidele şi expresive surse de informare. 

Capacitatea teatrului de a reflecta aspectele semnificative ale epocii şi ale 
drumului ei istoric, de a înfățișa forțele motrice ale dezvoltării societăţii prin con- 
flicte tipice, în care se confruntă și înfruntă caractere corespunzătoare, se va veri- 
fica încă o dată prin producţiile dramatice ale literaturii de azi. Căci şi noi am 
reconstituit istoria trecutului nostru, cu frămîntările şi aspiraţiile înaintaşilor 
noștri, în bună parte și din scrierile primilor noștri dramaturgi : Iordache Golescu, 
Facca, Bălăcescu, Costache Caragiale şi, mai tirziu, Negruzzi, Alecsandri, Millo; 
iar din fotografiile îngălbenite, cu personajele în costume de epocă, descifrăm lesne 
un întreg trecut de stări şi tipuri sociale, de moravuri, de gusturi, de educaţie ai 
cultură... 

Care vor fi sentimentele încercate de viitorii cercetători ai istoriei noastre 
de după 23 August 1944 — adică ai istoriei construirii socialismului în patria noas- 
tră — urmărind asemenea date ? Atunci cînd din tumultul clocotitor al lumii tea- 
trului de azi nu vor mai rămîne decît instantanee pe peliculă, voci imprimate pe 
benzi de magnetofon şi volume în rafturi de bibliotecă, cum vor contribui toate 
acestea la reprezentarea pentru viitorime a peisajului social şi uman de la înce- 
puturile formării statului nostru socialist ? 

La început, îndată după Eliberare, încercările au fost timide şi în dibuire, 
înfruntîndu-se cu forme şi conţinuturi care se încăpăţinau să se menţină prin 
ocolirea realităţii, a problemelor şi oamenilor ei. Dar adevărul se cerea rostit cu 
fermitate, răspicat. După ce usturătoarele replici din Dictatorul de Al. Kirițescu 
demascaseră curajos lumea odioasă a celor cîțiva care tiriseră ţara în rușine și 
mizerie, ţintuind la stilpul infamiei tragicomedia dictaturii fasciste, pe scene au 
început să se înfiripe germenii unor noi situaţii ai probleme dramatice, din care 
spectatorul realiza, chiar dacă încă insuficient de clar, orizonturile şi căile ce ur- 
mau să ducă la revoluţionarea vieţii și gîndirii poporului nostru, prefigurind ca- 
racterul şi esența etică a omului nou, a eroului nostru pozitiv. (Pensiunea doamnei 
Stamate de Al Şahighian, Omul din Ceatal, Flăcăul din Ceanul Mare de Mihail 
Davidoglu.) 

Unii dintre aceşti eroi luptaseră neînfricat pentru viaţa cea nouă, se jertfi- 
seră pentru ea. Luptaseră neînfricat în istoricele „zile de februarie“, stătuseră cu 
pieptul gol în bătaia gloanţelor criminale ale vechiului regim burghezo-moşieresc, 
pregătiseră stăruitor, zi de zi, sub conducerea partidului, în anii teroarei — con- 
diţiile menite să ducă poporul la fericire. În această luptă măreaţă, ilegală, soţii 
pierdeau urma soțiilor, copiii urma părinţilor, şi dacă întimplarea îi punea uneori 
față în faţă, înainte de a-şi cerceta cu bucurie chipul şi de a-şi atinge cu ingrijorare 
mîinile, ei îşi transmiteau mesajul de luptă. 

Ioana : Spune-mi cum a fost... acolo? 

Şi Preda, tovarășul ei de viaţă, pe care munca conspirativă i l-a adus în 
față în mica tipografie ilegală, în clipa fugară a revederii, îi spune: 

„„Adineaori mă gindeam şi eu la Doftana... Ştii, cînd am un moment greu 
mă gindesc la Doftana. La tovarăşul Gheorghiu. Cum găseşte el întotdeauna soluția 
cea mai justă... Cuvintul cel mai cald. Cum ştie el să nu se grăbească. Dar să nu 
întirzie. Să-ţi arate dacă ai greşit. Și să te întărească. Să-ţi dea încredere... (Pauză) 
Parcă văd ; cît o fi ceasul ? Zece... A fost o zi grea... Oameni schingiuiți, înfome- 
taţi, băgați la bas. Toată temnita în picioare. A fost o zi grea... Acum e tăcere. 
De departe se aude „Postul numărul unu“ : „bine“... „Postul numărul 'doi“ : „bine“... 
Pe urmă, liniște. Tovarăşul Gheorghiu scrie Comitetului Central... Tovarăşii în- 
vață... Numai Șerbănoiu n-are astimpăr... De, i-o fi şi lui dor de acasă... Și cîntă. 

Nobleţea sufletească, umanismul socialist, pe care le iradiază eroii piesei Pen- 
tru fericirea poporului (Anii negri) de Aurel Baranga şi Nicolae Moraru, derivă din 
adeziunea lor totală la ideile partidului, din înregimentarea lor în rîndurile com- 
batanţilor pentru viitorul comunist. 


Mihai : Despre ziuă o să plec în provincie... O să lipsesc un timp... O lună... 
două... Poate mai mult... Ei, ce-i asta ? Se poate? Tu ești tovarășa mea bună. Așa 
te-ai purtat în '33? 

Şi Maria Buznea îi răspunde simplu şi hotărit: 

— Să-ţi string lucrurile, Mihai! 

Şi în timp ce membrii familiei Buznea erau chinuiţi în beciurile siguranței, 
spre liniştea dictatorului — pe front, dezorientaţi, flăminzi, conştienţi de dezastrul 
ţării, soldaţii se tinguiau. (Ultimul mesaj de Laurenţiu Fulga) 


— Ce-o să facem acum ? Cum o să trăim ? De ce plingi? 

— De necaz... de foame... Mi-a venit uite așa şi tot aş stringe de git... 

— Pe cine, Ghinea ? 

Pe Dobre... pe Rudeanu... pe Antonescu... pe toți călăii ăştia care ne mint 
toată ziua şi care au făcut din noi vite de abator... 

În tranșeele săpate în retragere, ostașii romîni dobîndeau treptat conștiința 
tot mai netă a necesităţii întoarcerii armelor împotriva hitleriştilor ; iar în oraşele 
bombardate, burghezia în panică se văita alarmată, presimţindu-şi sfîrşitul. (Arcul 
de triumf de Aurel Baranga) 

Ageamolu : Titule, înțelege că se prăbuşeşte totul ca un castel din cărţi de 
joc... Noi sîntem condamnați, pricepe. 

Valul revoluţionar, forţele dezlănţuite ale insurecției armate cresc, se apro- 
pie. O necunoscută vine în oraş. Sosirea ei înviorează conştiințele oamenilor cinstiţi, 
mobilizează pe cei hotăriţi, cutremură şi asmute pe călăi. 

Necunoscuta : Nu vedeți ce se întimplă în jurul nostru : crime, masacre, tem- 
nițe pline, lagăre... Ce aveam de făcut? Să fi plecat capul? Să fi tăcut ?... Ferici- 
rea va veni... Cred în fericirea asta şi știu că o să vină, cum ştiu că miine o să 
răsară soarele. Și o să înceapă altă viață... Fără mizerie, fără răutate, fără umilinţe... 
Cred în fericirea asta! 

Pentru realizarea acestei fericiri a fost nevoie întîi de răsturnarea forțelor 
întunericului şi ale opresiunii, de insurecția armată, la care — în timp ce Armata 
Sovietică eliberatoare înainta victorios, împingînd duşmanul hitlerist spre biîrlogul 
său pentru a-l zdrobi partidul a chemat întreg poporul muncitor. 


— Clipele sînt numărate. — Știu. — Arme ? — Răspîndit. — Toate formaţiile 
în alarmă. Pichetele pentru paza Centralei Telefonice ? — Făcut. — Echipa de in- 
gineri și muncitori, care să continue imediat lucrul în momentul preluării? — 
Pregătite. La uzina electrică, la uzina de apă? — În ordine. — Echipele de 
salvare ? Mobilizate. Din această clipă nimeni nu mai părăseşte postul... Tova- 
rășii care pregătesc ziarul nostru, primul număr legal... — În tipografie. Au adus 
textul manifestului. Se trage în noaptea asta, îl răspîndim... 

Atunci, în August 1944, cînd se petrece acţiunea Arcului de triumf, toate gin- 
durile, toate faptele erau inaripate de bucuria marii victorii şi marii Eliberări. 

Viaţa chema, în sfirşit, la lumină masele muncitoare, pînă atunci apăsate de 
beznă şi teroare. Din ce în ce mai mult, omul nou, omul muncii, făuritor al istoriei, 
își face loc deopotrivă pe scena vieţii și a teatrului. Apar eroi caracterizați printr-o 
nouă atitudine față de muncă, prin pasionata dăruire şi participare la lupta cea 
mare a partidului pentru schimbarea la faţă a ţării. Condiţia fericirii personale a 
acestor oameni este determinată de coeficientul realizării lor pe plan social obștesc. 

Se aud acum replici încărcate de patosul patriotic al voinţei conștiente a 
poporului muncitor de a-și dobori definitiv duşmanii dinăuntru şi dinafară, se aud 
replici de substanţă nouă, replici înnoitoare pentru dramaturgia noastră. Ne aflăm 
în plină bătălie pentru redresarea economică a ţării, pentru mărirea producției, 
sabotată de foştii patroni și slugile acestora, pentru crearea premiselor bazei mate- 
teriale a socialismului. (Minerii de Mihail Davidoglu) 

— Nu-i vreme de supărare ori şovăială, că se zguduie lumea şi se aleg dru- 
murile... Măi, oameni buni, mă gindesc la anii care or să vină, fiindcă noi clădim 
pe ziua de azi, da' cu ochii departe, dincolo de viața noastră. Pentru șiruri întregi 
de viață! 

Cuvintele lui Anton Nastai au un puternic şi poetic sens mobilizator şi des- 
chizător de largi şi luminoase perspective, în care generaţia tînără a acestor ani 
avea să se formeze, liberă și sănătoasă, şi să se afirme din plin ca rod şi oaște de 
nădejde a revoluţiei socialiste în desfăşurare. lată un reprezentant al acestei ge- 
neraţii. Are 17 ani și e topitor în „cetatea de foc“. (Cetatea de foc de Mihail Da- 
vidoglu) 

Dominic : Cîntă-mi un cîntec de bătălie să-l bat pe bătrin. Imi place anga- 
jamentul tău, Aaron-baci ; să deschizi drum liber pentru cei ce construiesc socia- 
lismul. Cîntă-mi frunză de aur pe cuvintele mele: „Noi construim socialismul“. No, 
hai fruneuliță, cîntă, dar să se vadă cum fierbe oţelul în cuptor. 

Luptind împotriva duşmanilor socialismului, topitorul pe care-l mişcă fiorul 
poeziei se dovedeşte un neînfricat luptător. Din aceeaşi plămadă de singe şi de 
conștiință cu fratele său Pavel, care completează — în liniile aspre şi însorite ale 
efortului constructiv — portretul generaţiei sale, al generaţiei acestor ani liberi: 

— Asta-i tineretul, tată, care ne creşte ; să-i vezi jos, în anticamera lui unu... 
Du-te să-i vezi şi spune-mi dacă s-a întîmplat muncitor să intre în camera de fum 
cînd numai ce s-a scurs oţelul din vatră. Te întrebi de unde au crescut la atita 
putere şi îndrăzneală ? Poate, unde am crescut şi noi şi am ajuns să ne prețuim 
altfel şi viața, și cinstea, și cuptoarele, şi furnalele. 

În universul spiritual al noilor eroi ai scenei au apărut noi dimensiuni dra- 
matice, procese psihologice cu desăvirşire necunoscute teatrului de dinainte. Dra- 
mele de altădată, ale izolării, ale claustrării şi repudierii societăţii, fac loc solida- 
rităţii, bucuriei de a trăi în colectiv, relaţiilor armonioase dintre individ si socie- 

tate, născute din atașamentul profund faţă de cauza partidului, a clasei muncitoare, 
a revoluției. 

Noile situaţii ale vieții, pun o alternativă dramatică, o „cumpănă“ între datorie 
şi dragoste — comunistului Anton Vadu. Dramatismul situaţiei sale oglindeşte, 
într-o anumită măsură, gradul înalt de tensiune, de clocot, al vieţii noi care se 
constituie. Pentru Anton Vadu problema era grea: să-şi păstreze cinstea si încre- 
derea partidului, renegîndu-şi fiul înstrăinat de propria sa condiţie de clasă, sau 
să-l păstreze pe acesta, trădind cauza cea scumpă, însuşi sensul vieţii sale. (Cum- 
păna de Lucia Demetrius) 


Anton Vadu: Am crezut toată viața în dreptate, în adevăr, în libertate. Am 
suferit pentru credința mea şi nu mi-a fost greu. O făceam pentru oamenii de azi, 
pentru copiii noştri, pentru copilul meu. Şi acum, tu, copilul meu, calci şi scuipi 
peste adevăr, peste dreptate... Te crezi nepărtinitor ? Crezi că politica e numai să 
vorbeşti la miting ? Orice faptă, orice gind al nostru azi e împotriva dreptăţii sau 
lingă ea. 

Alături de clasa muncitoare, prin ea şi partidul ei, s-a trezit la o viaţă nouă, 
liberă, şi lumea truditoare a satelor. Aproape absent pe scenă înainte de 23 Au- 
gust 1944, chipul ţăranului muncitor nu s-a putut cristaliza în expresii de artă 
autentică decît în piesele închinate transformării conştiinţei sale, determinată de 
schimbările structurale intervenite în viaţa întregului nostru popor după Eliberare. 
Astfel, ţăranul muncitor apare în lucrări dramatice care surprind adinca prefa- 
cere a vieţii şi conştiinţei pălmaşilor de ieri. În Ziua cea mare, în Vadul nou, în 
Mireasa desculță, în Împărătiţa lui Machidon ; mai recent, în Poarta, Nuntă mare 
şi mai ales În Valea Cucului, se dezbat, de la înălţimea ideilor generoase ale parti- 
dului privind socializarea agriculturii, probleme legate trainic de acest prag su- 
perior de viaţă, spre care se îndreaptă întreaga noastră țărănime muncitoare. 

înarmaţi cu conștiința valorii pe care o reprezintă în crearea noii vieţi, ţă-— 
ranii ştiu riposta cu îndirjire celor care atentează la cuceririle înlesnite de regimul 
democrat-popular. Bătrînul Iacob din Recolta de aur, preşedintele gospodăriei co- 
lective, convins de justețea şi superioritatea drumului indicat de partid, răspunde 
cu tărie nestrămutată şi cu mîndria omului care ştie pentru ce luptă, tuturor celor“ 
care se aşează în calea fericirii colective. 

Cu Toma Căbulea, figura ţăranului muncitor dobiîndeşte o dimensiune mo- 
rală sporită, în.el întilnindu-se înţelepciunea populară cu conştiinţa lucidă a locului 
şi îndatoririlor pe care le deţine astăzi, în perspectiva împlinirii socialiste a vieţii 
satului. Țăranul întruchipat de Toma Căbulea apără cu străşnicie cauza colecti- 
vizării, împotriva dușmanului de clasă. (În Valea Cucului de Mihai Beniuc) 


Toma : Ştii cum fac șerpii mărgeaua ? Se adună toți grămadă unii peste alții, 
se împletesc, se sucesc, se răsucesc, le curg balele şi pină la urmă mai marele lor 
se ridică peste grămadă cu un mărgăritar strălucitor în gură. Cu mărgeaua şar- 
pelui poți omori pe oricine, dacă i-o pui într-un pahar de băutură numai o clipă, 
cît ai scăpăra din amnar. Dar, dacă dai peste şerpi înainte de a fi ieşit mai marele 
lor deasupra și strigi: „Mărgeaua“, deodată se împrăştie toţi, care încotro, şi poți 
călca în picioare toată „adunarea lor generală“ de speriați ce-s. Așa fac și pe la 
noi cîțiva, mărgeaua, să ne-o bage după aceea în băutură. Noi să facem teiatru şi 
să strigăm înainte de a fi ei gata: „Mărgeaua“. 

„Şerpii“ satului, cei obişnuiţi să stea în beznă şi să înfigă pe la spate pum- 
nalul urii în oamenii muncii ridicaţi la lumina unei existente eliberate de blestemul 
exploatării, își rafinează astăzi armele, dar trebuie să constate că zodia lor a apus 
pentru totdeauna. 

încercările lor de a-şi face loc în gospodăriile colective sînt sortite unei în- 
frîngeri sigure. Solomia din piesa lui Mihai Beniuc ilustrează îngrijorarea neputin- 
cioasă a dușmanului, cînd îşi dă seama de inexorabila creştere a puterii populare 
în ţară și a conștiinței socialiste în oamenii cinstiţi, faţă de eşecurile continue, tot 
mai mari, ale reacţiunii: „Eu-s o femeie proastă, şi n-ar trebui să mă bag în po- 
litică. Dar mie mi se pare că ăştia, cu partidul lor, se tot întăresc (...) Acum vin 
alegerile şi după alegeri, comuniştii vor fi şi mai tari. Poporul se dă cu ei“. Lumea 
Solomiei şi a familiei sale, în aceste zile cînd întregul nostru popor sărbătoreşte 
cea mai măreaţă zi din istoria sa, işi trăieşte amurgul fără întoarcere. Ţăranii 
muncitori înălţaţi de partid la treapta de oameni, în sensul gorkian al cuvîntului, 

au apucat cu hotărîre cîrma destinului lor, îndreptindu-și viaţa spre limanurile 
luminoase ale socialismului. 

Cercetătorii de mîine ai epocii noastre vor desluşi, citind piesele dramatur- 
gilor acestor ani, şi alte cîteva aspecte caracteristice ale acestei perioade : procesul 
prăbușirii ineluctabile a vechii orînduiri, lupta pasionată a omului pentru construi- 
rea unei vieți noi, într-o continuă şi mereu biruitoare înfruntare a tot ce e vechi 
şi antiuman, cum şi prezenţa activă a oamenilor muncii în marele front interna- 
tional al luptei pentru pace. Eroi diferiţi, din piese diferite, ilustrează în felurite 
chipuri aceste fundamentale aspecte ale istoriei anilor noştri. 

Citadela sfărimată de Horia Lovinescu exprimă în multiple nuanțe prăbu- 
şirea familiei burgheze, falimentul ruşinos al reprezentanţilor ideologiei reacțio- 
nare. Matei, „intelectualul superior“, inadaptabilul, îşi distruge în această postură 
dramatică, blazonul însingurării (altădată, semn de dispreţ față de „moliciunea“ 
burgheză, promovîind o ideologie ultrareacționară a „elitelor“ şi a aventurii gra- 
tuite), şi se dovedeşte a fi ceea ce e în fond: un ticălos, o mască a nimicniciei, pe 
care intelectualul cinstit o respinge şi înfierează. 

Bunica : Fetița mea, nu trebuie să alergăm după umbre. Lucrurile adevărate 
sînt mai frumoase. Uită-te în jurul tău: e lumină, e soare, sînt risete, sînt oameni 
care construiesc, sînt nădejdi, cresc copii... Cred că am şi eu un loc lingă voi. Mer- 
gem spre lumină... În casa asta s-a ales ceva, s-au ales oamenii. Unii sînt slabi 
încă, alții îndureraţi, dar vor ieşi la liman. E o facere cu dureri... 


Aceea care spune aceste cuvinte, savanta Dinescu, e un reprezentant al vechii 
intelectualități care înțelege și se ataşează regimului democrat-popular. 

Pe planul înnoirii ideologice şi umane a intelectualului se situează, printre 
alţi eroi ai dramaturgiei noastre, şi doctorul Murgu, tînărul intelectual, cinstit dar 
îndepărtat de viața obștească, care se transformă într-un activ militant al socie- 
tății socialiste, devenind un „om de azi“. (Oameni de azi de Lucia Demetrius) 

Partidul clasei muncitoare a făcut să se audă pentru prima oară în literatura 
noastră dramatică intonaţiile puternice şi profund mobilizatoare ale unor teme noi, 
dintre care cea a frăţiei între diferitele naţionalităţi ce locuiesc pe meleagurile 
Republicii noastre Populare a cunoscut o serioasă şi perseverentă reflectare în 
piese cu adinci rădăcini în solul realităţilor noastre. Una dintre aceste lucrări dra- 
matice care oglindesc marile prefaceri survenite în conștiința oamenilor muncii 
de diverse naţionalităţi, după instaurarea regimului de democraţie populară în 
ţara noastră, este Ultimul tren de Kovács G. şi Eugen Mirea — pledoarie pentru 
conviețuirea frățească si constructivă dintre poporul romîn şi minoritatea naţională 
maghiară și, totodată, încercare de a demonstra că o asemenea conviețuire nu e 
posibilă decît în regimul nostru democrat-popular. 

Barabaş ` Dumneata știi ca şi mine că la noi de cîțiva ani s-a născut ceva. 
Ceva mai bun, mai omenesc. A pornit aici un tren nou în care trebuie să ne urcăm 
cu toții. (...) Iar cei care-l conduc o fac cu multă grijă. Pentru că ei știu pentru ce 
au fost pe vremuri ciocniri. (...) E nevoie să ne aruncăm traista veche. În gara cea 
nouă nu se poate intra decit cu valize noi. Şi trebuie să ne cumpărăm biletul și 
să ne urcăm în tren. Pentru că, dragă Dia, trenul acesta este într-adevăr ultimul. 

Tinerii, curajoşi si avintaţi făuritori ai orinduirii socialiste şi comuniste de 
miine, purtători de steag ai celei mai înaintate concepţii — cea marxist-leninistă 
—, au constituit de asemenea un filon des cercetat de către dramaturgi. Aproape 
în fiecare lucrare dramatică scrisă după Eliberare. un loc de frunte revine tinere- 
tului, însetat să ştie și să transforme în acte de viață concretă cunoștințele dobîn- 
dite, vajnic constructor al grandiosului edificiu al societăţii socialiste. 

Mediul unor piese ca Ziariștii de Al. Mirodan şi Nota zero la purtare de 
Virgil Stoenescu şi Octavian Sava e un atelier în care se călesc caractere puternice, 
cetăţeni care ştiu ce vor şi care, sub conducerea partidului, se îndreaptă cu pași 
hotăriîţi spre realizarea visurilor celor mai îndrăzneţe. Figuri ca ziaristul Cerchez 
au o largă capacitate de transformare a conştiinţei oamenilor muncii,  adincind 
trăsăturile de caracter socialiste. Numeroşi spectatori pot spune, pînă la identifi- 
care, ca incoruptibilul comunist Cerchez : — Adevărul e membru de partid. Ve- 
teran, de la întemeiere. Verificat. Te poţi încrede în el, ascultă-mă pe mine. (...) 
Dacă nu ştii să te baţi pentru un om, cum vei ști să Int pentru şaisprezece mi- 
lioane ? (...) Prefer să fiu dat afară din funcția de redactor-șef, decit din aceea de om. 


Spre asemenea dimensiuni omeneşti, specifice epocii noastre socialiste, nă- 
zuieşte întregul nostru popor muncitor. De la înălțimea unei asemenea atitudini 
față de societatea socialistă, te simţi parcă îndemnat să rosteşti ca Gorki: Omul, 
ce măreț sună acest cuvînt. 

Da. Măreţia e principala trăsătură a epocii noastre. Această măreție, con- 
secință a unor lupte îndirjite, fără ore de răgaz, dar senină şi luminoasă, răzbate 
din întreaga noastră literatură dramatică creată după 23 August 1944. De aceea, 
viitorii cercetători ai acestor ani în care am participat cu toţii la geneza unei so- 
cietăți şi a unui om de tip nou, cînd vor dori să stabilească măcar aproximativ 
coordonatele impetuoasei dezvoltări a vieţii constructoare a socialismului, vor sta- 
tornici ca trăsătură dominantă a acestor vremuri — măreţia faptelor și eroismul 
oamenilor care le-au făurit. Urmaşii noştri vor fi profund emoţionaţi cînd, des- 
prinzind din paginile pieselor oamenii şi timpurile descrise în ele, vor constata 
că numeroase calități ale firii lor au înmugurit pentru întiia oară în figuri ca 
Mihai Buznea, Anton Vadu, Nastai, Pavel şi Petru Arjoca, savanta Dinescu, doc- 
torul Murgu, Iacob Istrati, Cerchez, Toma Căbulea şi alţii, mulţi, nenumărați. 
Fiindcă toţi acești eroi, constructori de zi cu zi ai societăţii socialiste, aceşti oa- 
meni scriu pe tot întinsul patriei noastre cel mai frumos poem din istoria zbuciu- 
mată a poporului romîn — poemul construirii avîntate şi eroice a societăţii socia- 
liste. Scriu poemul puterii neînfrinate şi al măreției omului. 


(Montaj de Mira Iosif şi Eugen Nicoară) 


Margareta Bărbuţă 


ARTA ACTORILOR NOŞTRI 
DUPĂ ELIBERARE 


Caracterul revoluționar al noului repertoriu, reprezentat de teatrele noastre 
după Eliberare, a dus la restructurarea procesului de creare a spectacolului pe 
baze științifice, pentru deplina valorificare scenică realistă a operei dramatice, şi 
implicit a determinat în arta actorilor noştri modificări de mare însemnătate. 

Nu e vorba de o modificare doar a mijloacelor de expresie a tehnicii acto- 
riceşti. Acest nou repertoriu, în care au intrat deopotrivă piesele noi romîneşti, 
piesele revoluționare aparţinind dramaturgiei sovietice, ca şi piesele aparținind 
dramaturgiei clasice naţionale şi universale, este un repertcriu al adevărului vieții, 
exprimat în imagini artistice specifice artei teatrale. 

Întruchipînd personajele veridice ale dramaturgiei realist-critice ca şi realist- 
socialiste, actorul este chemat — continuînd şi îmbogăţind filonul tradiţiei realiste 
a teatrului nostru — să ia atitudine justă faţă de personajul interpretat, astfel încît, 
prin arta sa, să impună publicului însuşi o atitudine corespunzătoare față de lumea 
şi împrejurările înfățișate scenic. O asemenea atitudine faţă de rol se putea realiza 
numai în condiţiile cunoașterii profunde a realităţii, a legilor de dezvoltare a socie- 
tăţii, a sensului dezvoltării istorice a omenirii ; ea presupunea o atitudine cores- 
punzătoare față de lume şi societate, însuşirea concepţiei ştiinţifice, marxist-leni- 
niste, situarea artistului pe poziţia înaintată de luptă a clasei muncitoare, deci 
spirit de partid. 

Însuşirea ideologiei marxist-leniniste şi a unor date esenţiale ale sistemului 
lui Stanislavski a contribuit la înlocuirea metodelor de creaţie empirice sau spon- 
tane cu metode ştiinţifice, care treceau actul creaţiei actoriceşti din domeniul in- 
stinctului şi al „inspiraţiei pure“, în domeniul actelor organizate de conștiință, con- 
duse de rațiune. 

Repunerea textului operei dramatice în drepturile sale de factor primordial 
în arta teatrală a atras după sine redobîndirea de către actor a funcţiei sale pri- 
mordiale, de personaj activ, de exponent principal al ideilor autorului. De aci, 
necesitatea studierii profunde a textului, a condiţiilor social-istorice în care acesta 
a fost elaborat, a ideilor pe care le propagă, a conflictului, a personajelor şi a ra- 
porturilor dintre ele — o întreagă muncă pregătitoare, pe care teatrul burghez, în 
superficialitatea și disprețul lui faţă de text, o nesocotea. Necesitatea căutării unui 
spor de mijloace de expresie, corespunzătoare universului spiritual bogat, nou, al 
eroului contemporan, s-a impus cu tărie odată cu adoptarea repertoriului revolu- 
ionar. „Viaţa spiritului uman“, pe care Stanislavski o preconizează ca obiectiv al 
creaţiei actoricești, nu poate fi realizată cu mijloace meșteșugărești, rutiniere sau 
artificiale, dezumanizante. Se cerea să se ajungă la o artă în care simplitatea şi 
firescul să se conjuge cu profunzimea şi expresivitatea, în care să se recreeze 
scenic viaţa, aşa fel încît ea să se comunice în chip mobilizator şi cu forță de cu- 
noaștere efectivă — spectatorilor cărora se adresa. 

Această cerință se impunea deopotrivă în domeniul preluării și valorificării 
moştenirii clasice, ca şi în domeniul dramaturgiei moderne şi imediat contemporane. 


ERE 


Pregătirea şi realizarea spectacolelor cu operele lui I. L. Caragiale, de pildă, 
prezentate pe scena Teatrului Național din Bucureşti după mulți ani de denaturări 
şi denigrări din partea criticii burgheze, sînt semnificative pentru înțelegerea ele- 
mentelor noi, de concepție şi metodă, cucerite treptat atît de regia, cît şi de arta 
noastră actoricească. Un bogat material documentar şi literar, privind epoca oglin- 
dită în piesele marelui nostru realist critic, opera acestuia, relațiile sociale, eveni- 
mentele istorice, moravurile şi atmosfera vremii, a fost studiat de interpreți, îm- 
preună cu regizorul Sică Alexandrescu. Actorii au căutat să cunoască şi să se apro- 
pie de modul de interpretare al predecesorilor lor, care jucaseră în timpul şi sub 
îndrumarea lui Caragiale însuși (Şt. Iulian, I. Brezeanu, I. Petrescu etc.), reînnoind 
astfel firul tradiţiei jocului realist. Dar interpreţii de azi nu s-au limitat doar la 

simpla preluare a zestrei înaintaşilor, ci au îmbogăţit-o cu propria lor personali- 
tate creatoare, găsind noi elemente caracterizante, sporind puterea de demascare a 
» personajelor, prin înţelegerea adincă a sensului satirei sociale şi prin poziţia critică 
faţă de personaje. 

O trăsătură specifică a jocului actorilor în spectacolele Caragiale este pu- 
nerea în valoare a substanţei comice a personajelor, nu numai prin realizarea unor 
tipuri bine individualizate, ci şi prin desprinderea esenței lor sociale, prin subli- 
nierea discretă dar clară a permanentului contrast dintre aparenţă şi esenţă, dintre 
intenţie şi pretenţie. 

Actori remarcaţi în O scrisoare pierdută, Al. Giugaru, Marcel Anghelescu, 
Gr. Vasiliu-Birlic, Niky Atanasiu, Radu Beligan şi-au confirmat aderenţa faţă de 
specificul comic al personajelor caragialiene, jucind şi în spectacolele O noapte 
furtunoasă şi D-ale carnavalului. Alţi actori s-au alăturat celor dintii: G. Timică, 
Sonia Cluceru, Silvia Dumitrescu, Eugenia Popovici, Elvira Godeanu, Maria Vo- 
luntaru, Cella Dima etc. Comediile lui Caragiale au stat la baza închegării a ceea 
ce unii critici au numit — poate nu fără justeţe — „echipa de comedie“ a Teatrului 
Naţional din Bucureşti, echipă care are meritul, în primul rînd, de a fi valorificat 
scenic opera marelui nostru dramaturg realist-critic, într-o concepţie corespun- 
zătoare spiritului revoluţionar care animă teatrul nostru contemporan și într-un 
stil ce și-a extins puterea de influenţă asupra multor interpretări ulterioare, de pe 
scenele altor teatre din ţară. La Cluj, la Timişoara, la Brăila, la Sibiu sau la Birlad, 
pretutindeni, spectacolele Caragiale s-au bucurat de interpretări actoricești valo- 
roase şi de o îngrijită direcţie de scenă, pe linia valorificării creatoare trasată de 
prima noastră scenă. Amintim citeva realizări actoricești de relief: Remus Comă- 
neanu (Craiova), Victor Popescu (Timişoara), Cornel Sava (Cluj). 

Opera lui Caragiale a constituit o verigă însemnată pe drumul preluării şi 
dezvoltării, pe o treaptă calitativ nouă, a tradiţiei realiste în interpretarea actori- 
cească. Alături de ea, o contribuţie însemnată în această direcţie a fost adusă de 
valorificarea scenică a altor opere aparţinînd dramaturgiei clasice romînești şi uni- 
versale, îndeosebi a dramaturgiei clasice ruse. 

Dramaturgia clasică rusă a prilejuit în repetate rînduri actorilor noștri creaţii 
remarcabile, datorită tocmai caracterului ei prin excelenţă realist, datorită deter- 
minării sociale şi psihologice a personajelor surprinse în împrejurări tipice, într-o 
ambianţă veridică, concret-istorică. 

Unul dintre primele succese ale artei actoriceşti realiste după Eliberare poate 
fi considerat spectacolul cu Unchiul Vanea de Cehov, pus în scenă în anul 1946, la 
Teatrul Naţional din Bucureşti, de Moni Ghelerter. S-au remarcat cu acel prilej 
îndeosebi actorii C. Antoniu, Aura Buzescu, Emil Botta. Mai tirziu, în 1950, spec- 
tacolul Trei surori a adus laurii Premiului de Stat colectivului de interpreţi ai 
Teatrului Naţional din Bucureşti, printre care se aflau: regizorul Moni Ghelerter, 
scenograful Al. Brătăşanu şi actorii Aura Buzescu (Olga), Elvira Godeanu (Maşa), 
Maria Botta (Irina), C. Antoniu (Andrei Prozorov), N. Bălţăţeanu (Verşinin), Radu 
Beligan (Tuzenbach). Apoi, Fata fără zestre de A. N. Ostrovski, pusă în scenă de 
regizorul sovietic V. V. Vasiliev în anul 1953, tot la Teatrul Naţional, a confirmat 
virtuțile realiste definitiv statornicite în cadrul colectivului primei scene a ţării. 
Nu va fi ușor uitată creaţia Mariei Botta în rolul Larissei, care a dat o forţă 
zguduitoare destinului tragic al eroinei, prin sublinierea setei de viaţă şi de feri- 
cire a acesteia. S-au remarcat în acelaşi spectacol realizări valoroase ale unor 
actori, ca Geo Barton, excelent interpret al moşierului Paratov, fermecător și odios 
totodată în egoismul lui ; Emil Botta, sensibil şi inteligent interpret al meschinului 
Karandișev. ros de ambiţie şi de complexul inferiorităţii sale sociale ; G. Calboreanu, 
ponderat şi sobru în exprimarea cinismului monstruos al aparent-mărinimosului 
Hmurov ; Gr. Vasiliu-Birlic, în caraghiosul şi jalnicul Robinson etc. 

Tot o piesă clasică rusă, Pădurea de A. N. Ostrovski, a prilejuit Luciei 
Sturdza Bulandra, decană de vîrstă a teatrului romiînesc contemporan, o creaţie 
memorabilă — din cele multe, realizate în anii puterii populare — în rolul moşie- 
resei Gurmijskaia, pe scena Teatrului Municipal. Creaţii valoroase au realizat aci 
şi Jules Cazaban (Sciastlivţev), Emil Botta (Nesciastlivţev), Ileana Predescu (Axiușa). 

Şi pe scena Teatrului Muncitoresc C.F.R., A. N. Ostrovski a fost un oaspete 
frecvent. Piesa Vinovaţi fără vină a făcut o serie lungă de spectacole, dînd actriţei 

Radu Beligan (Agamiţă Dandanache) şi Al. ŞI. Ciubotăraşu (Tache) şi Jules Cazaban 


Giugaru (Zaharia Trahanache) în „O scri- (lanke) în „Tache, lanke şi Cadir“ de Victor 
soare pierdută“ — Teatrul Naţional „I. L. Ca- Ion Popa Teatrul Municipal 
ragiale“ 


Eugenia Zaharia posibilitatea de a realiza o Krucinina demnă şi sensibilă, ima- 
gine emoţionantă a destinului de umilinţă şi privaţiuni hărăzit femeii lipsită de 
drepturi în „împărăţia întunericului“. 

Adăugăm la aceste cîteva exemple excelentul spectacol Revizorul de Gogol, 
realizat în 1952 şi reluat în 1958, în direcţia de scenă a lui Sică Alexandrescu, 
spectacol care confirmă adevărul despre rolul dramaturgiei clasice ruse în dez- 
voltarea măiestriei actorilor noştri pe linia interpretării realiste. Fiecare rol al 
acestui spectacol a fost lucrat cu deosebită minuţiozitate, pe baza studierii — ca şi 
în cazul comediilor lui Caragiale — a unui vast material documentar, istoric, 
literar-teatral, la care s-a adăugat contactul direct cu realizatorii spectacolului de 
la Teatrul Mic din Moscova; nimic n-a fost neglijat pentru ca interpretarea co- 
mediei gogoliene pe scena teatrului contemporan rominesc să fie cît mai desăvirşită. 
Spectacolul a fost cu adevărat un succes, apreciat ca atare de publicul larg şi de 
specialiştii artei teatrale din însăşi patria lui Gogol, cu prilejul turneului în U.R.S.S. 
al Teatrului Naţional „I. L. Caragiale“ (1958). Au fost unanim apreciate creaţia lui 
Radu Beligan în Hlestakov, a cuplului Gr. Vasiliu-Birlic-Marcel Anghelescu în 
Bobcinski şi Dobcinski, a lui Al. Giugaru în Primar, a lui Ion Manu în Hlopov etc. 

Dramaturgia lui Gorki a pus probleme noi de interpretare actorilor noştri. 
prin profunzimea ideilor ei, prin caracterul ei revoluţionar, prin complexitatea 
umană şi de sensuri politice a personajelor. Dacă spectacolul cu Azilul de noapte a 
prilejuit creaţii individuale remarcabile unora din actorii Teatrului Naţional din 
Bucureşti, aparţinind vechii şcoli realiste (N. Bălţăţeanu-Baronul, Ion Manolescu- 
Satin, Gh. Storin-Actorul, Gh. Ciprian-Klesci), Cei din urmă (Teatrul Municipal). 
în regia Mariettei Sadova, reprezenta un progres în înţelegerea sensului social al 
conflictului dramatic. Dintre realizările actoriceşti s-a impus, în primul rînd, acea 
a lui Ion Manolescu, care a creat în Ivan Kolomiiţev un tip reprezentativ al nobi- 
limii ruse descompuse, total dezumanizată de ură şi de spaimă în fața avintului 

revoluţionar crescînd al maselor muncitoare. În spectacolul Micii burghezi, jucat de 
colectivul Teatrului Secuiesc din Tg. Mureş, spectacol valoros prin jocul de an- 
samblu, simplu şi convingător, al interpreţilor, a impresionat creaţia actorului 
G. Kovâcs în rolul lui Teterev, a cărui luciditate în scenele de beţie îi înlesnea 
acestuia comunicarea mesajului vibrant al autorului despre profunzimea durerii 
omului 'nerealizat în regimul capitalist, despre meschinăria vieţii micii burghezii, 
despre aspiraţia către un ideal de puritate, întruchipat de Nil şi Polea. Amintim 
şi realizările, în același rol, ale lui Titus Lapteş (Teatrul „C. Nottara“) şi Toma 
Dimitriu (Teatrul Naţional Cluj). 

Elemente noi în interpretarea lui Gorki a adus spectacolul Egor Buliciov şi 
alții, realizat de Teatrul Naţional din Bucureşti. În rolul titular, G. Calboreanu a 
înțeles și a realizat complexitatea personajului, lupta lui Buliciov cu boala şi cu 
mediul social înconjurător, căruia îi aparţinea prin situaţia sa economică şi so- 
cială, dar pe care îl privea cu luciditatea şi spiritul critic al omului provenit din 
popor. Actorul consacrat prin rolurile comice Gr. Vasiliu-Birlic s-a relevat publi- 
cului în acest spectacol ca un subtil interpret de dramă, trăind cu sinceritate emo- 
ţionantă rolul dificil al lui Gabriel-Trompetistul, iar Maria Filotti i-a dat stareţei 
Melania perfidia și fățărnicia unei feţe bisericeşti, folosind mijloace artistice de 
un comic subtil şi de o mare expresivitate demascatoare. 


Kees 


Fenomenul restructurării profilului artistic al unor actori este unul dintre 
elementele cele mai semnificative ale procesului de transformare prin care arta 
noastră actoricească a trecut în aceşti ani. Se cuvine să amintim aici că, în timpul 
dominaţiei teatrului de altădată, Al. Giugaru îşi risipea talentul amuzind publicul 
mic-burghez al grădinilor şi sălilor de cinematograf cu gaguri dubioase din care 
nu era exclusă vulgaritatea. Astăzi, artistul emerit Al. Giugaru este interpretul 
recunoscut al unor personaje „cu greutate“ din galeria eroilor caragialieni, luînd 
poziţie critică şi invitind publicul actual la aceeaşi atitudine critică faţă de lumea 
lui Zaharia Trahanache, Jupîn Dumitrache etc. În rolul Primarului din Revizorul, 
Al. Giugaru a izbutit să dezvăluie amestecul de slugărnicie şi despotism, de şire- 
tenie și prostie, specific personajului gogolian. Valoarea comică a înapoiatului jupîn 
Lunardo (Bădăranii), creat de Giugaru, a fost recunoscută şi preţuită de specta- 
torii din patria lui Goldoni, cu prilejul turneului Teatrului Naţional din București 
la Festivalul de la Veneţia din 1957. 

Deosebit de grăitoare pentru drumul ascendent străbătut de arta actorilor 
noștri, de la teatrul burghez la teatrul realist-socialist, este evoluţia artistului 
Gr. Vasiliu-Birlic. Jucînd aproape fără excepţie un repertoriu alcătuit din comedii 
și farse de factură bulevardieră, Birlic se afla, înainte de Eliberare, în primejdia 
de a-şi anchiloza talentul în procedee stereotipe. În cadrul colectivului Teatrului 
Naţional „I. L. Caragiale“, talentul bogat al lui Birlic a găsit condiţii prielnice de 
dezvoltare, într-un repertoriu care-i oferea o diversitate de roluri constituind pen- 
tru actor tot atitea prilejuri de valoroase creaţii. Birlic a întruchipat o galerie 
bogată de personaje : subliniind cu umor devotamentul plin de adoraţie, comică prin 
stupizenia ei, al lui Brinzovenescu pentru perlele intelectuale ale amicului Far- 
furidi (O scrisoare pierdută); marcînd vitejia comică a lui Mache Răzăchescu în 
fața strașnicului Iancu Pampon (D-ale carnavalului) ; realizind amestecul complex 
de curiozitate infantilă, candoare smerită, aspirație aproape dureroasă de a ieși 
din anonimatul provincial, respect şi indiscreţie generatoare de încurcături comice, 
al lui Dobcinski (Revizorul). În Gabriel-Trompetistul din Egor Buliciov și alții, 
a emoționat prin omenescul său profund ; în Scamatorul din Caleaşca de aur, a 
surprins prin unda tragică, strecurată discret sub aparența burlescă a persona- 
iului. Mielul turbat de Aurel Baranga i-a adus meritul interpretării unuia dintre 
cei dintîi eroi comici pozitivi ai dramaturgiei noastre actuale, muncitorul inovator, 
devotat cauzei socialismului, Spiridon Biserică. În „quartetul Bădăranilor“ a dat 
viaţă comică suferinței oropsitului jupîn Canciano, ca să-şi încununeze, recent, 
multiplele sale posibilități artistice prin simplitatea cuceritoare a sfătosului şi 
înţeleptului Toma Căbulea, a cărui vorbire înflorită şi plină de tilc a căpătat în 
spectacolul În Valea Cucului savoarea deosebită a unui personaj autentic, inspirat 
din lumea satului romînesc de astăzi. În drumul străbătut în acești ani, arta lui 
Birlic s-a maturizat, mijloacele sale de expresie s-au simplificat, îmbogăţindu-se 
în acelaşi timp cu o nouă dimensiune: profunzimea. Birlic este astăzi — împreună 

cu mulţi alţii — un actor de valoare europeană, recunoscut ca atare de criticii 
din trei oraşe mari ale lumii (Moscova, Paris, Veneţia) şi de oaspeţi străini care 
ne-au vizitat ţara, şi unul dintre actorii cei mai iubiţi din ţara noastră. 

O evoluţie asemănătoare a parcurs Marcel Anghelescu, care a trecut de la 
roluri şi cuplete ușoare, la rolurile de compoziţie pentru care îl indicau darurile 
sale specifice. Se remarcă în arta lui Marcel Anghelescu capacitatea unei totale 
identificări cu personajul întruchipat, actorul posedind o rară putere de transpu- 
nere atît în roluri de dramă, cît şi de comedie. De la servilismul siret al lui Ghiţă 
Pristanda (O scrisoare pierdută) şi stupiditatea pretențioasă a lui Nae Ipingescu (O 
noapte furtunoasă), actorul a ştiut să treacă la decrepitudinea adincă, sumbră, fără 
speranţă, a doctorului Cebutikin din Trei surori, sau la candoarea stupidă a lui 
Dobcinski (Revizorul), remarcîndu-se deopotrivă în una dintre primele imagini ale 
intelectualului nou, provenit din rîndurile clasei muncitoare şi crescut de regimul 
nostru, în Marin Marin din larbă rea, ca şi în bogatul şi complexul rol al lui 
Hlebnikov (O chestiune personală). Capacitatea de transpunere în rol a actorului 
este atît de accentuată, încît chiar cînd joacă fără o grimă specială, personajele 
create de el își dobîndesc propria individualitate prin realizarea ritmului lor in- 
terior, a psihologiei lor specifice. Nu poate fi confundat, de pildă, chipul frămîntat 
al lui Hlebnikov, cu veselul reporter special Romeo Popescu (Ziariștii), deşi actorul 
nu folosește mijloace exterioare de compunere a acestor personaje. Această dispo- 
nibilitate spre interpretarea simplă şi convingătoare, spre reliefarea vieţii inte- 
rioare a personajului, precum şi un anumit specific popular al jocului său 
(vezi Ropoteală din În Valea Cucului) l-au indicat pe Marcel Anghelescu ca 
interpret al lui Matei Millo, părintele realismului scenic în arta noastră actori- 
cească (Matei Millo sau Căruţa cu paiațe). Unul din ultimele roluri realizate de 
Marcel Anghelescu — Kogălniceanu din Cuza Vodă de Mircea Ştefănescu — dove- 
deşte că arta actorului, departe de a fi rezultatul unei izbucniri spontane a talen- 
tului, are la bază o muncă serioasă, de studiere aprofundată a textului în toate 
implicaţiile lui, pentru înţelegerea întregului bagaj ideologic, psihologic, social, 
al personajului. 

Acest studiu temeinic al rolului şi al materialului documentar ajutător este 
una din cuceririle artei noastre actoriceşti din ultimii ani, care scot creaţia actori- 
cească de sub imperiul spontaneităţii capricioase, întărind încrederea actorilor în 
putinţa de a stăpîni conștient şi permanent instrumentele creaţiei lor. Unul din 
actorii preocupaţi de însuşirea elementelor teoretice ale artei teatrale este Radu 
Beligan, a cărui gamă de mijloace interpretative s-a dezvoltat în ultimii ani în 
lupta împotriva manierismului la care tindea să-l condamne repertoriul unilateral, 
interpretat în teatrul particular, şi care ameninţa să contamineze şi pe unii actori 
mai tineri, înclinați să-l imite. O temeinică pregătire ştiinţifică, culturală, ideolo- 
gică, îmbinată cu o severă muncă de perfecţionare a aparatului psiho-fizic, s-a 
adăugat darurilor naturale ale actorului, printre care simţul umorului și sensi- 
bilitatea poetică nu sînt dintre cele mai neînsemnate. Acestea au contribuit la 
realizarea unor roluri de amploare şi profunzime, ca Hlestakov (Revizorul), Marin 
Miroiu (Steaua fără nume), Tuzenbach (Trei surori), Cerchez (Ziariştii), alături de 
roluri de mică întindere din diverse piese originale şi străine, care cereau o pre- 
zenţă actoricească puternică. 


A 


Arta acestor actori şi a altora, angajați azi în cele 36 de colective ale tea- 
trelor de stat din Republica Populară Romînă, s-a dezvoltat în anii regimului 
democrat-popular, cucerind trepte pe care în regimul burghezo-moşieresc nu le-ar 
fi putut atinge. Ei şi-au dezvoltat însuşirile creatoare, alături şi sub îndrumarea 
maeștrilor scenei romîneşti, care la rîndul lor au găsit în regimul democrat-popular 
condițiile de creație spre care aspiraseră zadarnic în trecut. 

Din pleiada actorilor vîrstnici, moştenitori ai tradiției realiste preluate direct 
de la înaintașii de la începutul veacului, G. Storin a creat în ultimii ani cîteva 
roluri importante, cărora arta sa le-a dat forță şi gravitate, roluri ca profesorul 
Laagus din piesa Două lagăre a dramaturgului sovietic (estonian) A. Iacobson 
(Teatrul Municipal), don Esteban, primarul plin de demnitate şi cinste din Fiîn- 
tîna turmelor de Lope de Vega (Teatrul Armatei), Călugărul din Hanul de la răs- 
cruce de Horia Lovinescu (Teatrul Municipal), Regele Lear (Teatrul Naţional). 

O imensă discreţie şi delicateţe învăluie arta lui Costache Antoniu, din a 
cărui bogată activitate mai cităm — pe lîngă cele amintite — rolul ţăranului Nikola 
din Fericirea furată de Ivan Franko (Teatrul Naţional Bucureşti), al lui Andrei 
Prozorov din Trei surori, al lui Ion Roată din Cuza Vodă de Mircea Ştefănescu, 
căruia i-a dat demnitate şi umor plin de înţelepciune, trăsături specifice poporului 
nostru. 

Din aceeași școală cu Gh. Storin, dar aparţinînd generaţiei următoare, Ion 
Finteşteanu manifestă un respect deosebit faţă de valoarea cuvîntului, a cărui forță 
expresivă o subliniază cu minimum de gesturi posibile. Rolului de un comic trist 
al profesorului de latină Kulighin din Trei surori i-a adăugat treptat altele, cu un 
deosebit simţ al nuanţei satirice, folosit cu măsură, fără şarjă — în figuri ca Dra- 
gomirescu (Citadela sfărimată), inspectorul Gheorghian (Anii negri), directorul 
Flachsman din Institutorii — şi dozat astfel, încît satira să-şi varieze gradul de 
demascare după rangul social al personajului. În interpretarea industriașului Bucsan 
din Ultima oră, satira s-a transformat în demascare necruțătoare a rechinului 
marelui capital. 

Aceeași grijă o acordă valorii expresive a cuvîntului, Ion Manolescu, care 
a transmis o parte din experienţa sa artistică mai multor serii de elevi ai artei 
dramatice, astăzi actori ai teatrului romiînesc, şi care a lăsat în amintirea publi- 
cului cîteva roluri însemnate, printre care Procurorul din Fiul meu de Gergely 
Sándor, Ivan Kolomiiţev din Cei din urmă de Gorki, Ilia Golovin din piesa cu 
acelaşi nume de S. Mihalkov, contele Gloucester din Regele Lear etc. 

Şcoala lui C. Nottara, in care valoarea cuvîntului şi plastica gestului dobin- 
deau o însemnătate primordială, a fost continuată în teatrul nostru de azi de 
actori de seamă, printre care George Vraca, interpret cu osebire al rolurilor cla- 
sice: Vlaicu Vodă, din drama istorică a lui Al. Davila, Horaţiu din Fintîna Blan- 
duziei, Ovidiu din piesa lui V. Alecsandri etc. 

Un puternic realism caracterizează arta unor actori ca G. Calboreanu, Aura 
Buzescu, Ştefan Ciubotărașu, Ion Manu, şi a multor altora — asupra cărora reve- 
nim —, continuatori demni ai marilor actori realişti din pragul veacului nostru. 


Saba 


La dezvoltarea tradiţiei realiste a artei actoriceşti în teatrul nostru actual 
au contribuit, de asemenea, actori de neasemuită forţă creatoare, ca N. Bălţăţeanu, 
Sonia Cluceru, G. Timică, Mihai Popescu, C. Ramadan, Maria Filotti, pe care teatrul 
nostru i-a pierdut în cursul ultimilor ani. Vor rămîne multă vreme neuitate creaţii 
cu caracter exemplar ca: Hagi Tudose în interpretarea lui N. Bălţăţeanu; Băl- 
cescu, Romeo sau Iulius Fucik în interpretarea lui Mihai Popescu; Aneta Dudu- 
leanu şi toate rolurile de comedie cu caracter popular, jucate de Sonia Cluceru ; 
Suflerul din Matei Millo, generalul Panteleev din Învingătorii şi alte roluri pline 
de umor şi sensibilitate, însufleţite de G. Timică; tante Adela, sau Stareţa din 
Egor Buliciov în interpretarea Mariei Filotti ; eroii populari ai lui C. Ramadan, 
sau atitea personaje ale teatrului clasic şi contemporan care au intrat în plămada 
teatrului nostru de azi, cu puterea de viaţă cu care le-au înzestrat interpreţii lor 
şi care Îşi găsesc continuarea în noii interpreți. 


pet 


Dacă întruchiparea de pe poziţii actuale, înaintate, a operelor clasice con- 
stituie o verigă pe drumul însuşirii artei realiste a adevărului vieţii, interpretarea 
operelor contemporane este criteriul suprem de confruntare a teatrului cu adevărul 
vieţii, de apreciere a eficienţei lui cognitive şi educative. 

A rămas în istoria teatrului rominesc din ultimii 15 ani realizarea de către 
G. Calboreanu a personajului Verşinin din Trenul blindat 14—69 de Vsevolod Iva- 
nov (Teatrul Armatei). A fost una dintre primele piese sovietice care adu- 
ceau pe scena noastră eroii Marii Revoluții Socialiste din Octombrie. Creaţia lui 
Calboreanu a fost coviîrşitoare prin noutatea ei, prin adevărul expresiei artistice, 
prin pătrunderea în lumea lăuntrică a personajului şi reconstituirea în imagini 
scenice a evoluţiei acestuia, de la stadiul de dezorientare şi nelămurire a ţăranului 
simplu, pînă la înțelegerea profundă a rosturilor revoluţiei și participarea con- 
știentă, pasionată, la lupta pentru cucerirea libertăţii şi a instaurării puterii popu- 
lare. Destinul lui Verşinin, în interpretarea lui Calboreanu, a căpătat pe scenă 

Gr. Vasiliu-Birlic (Spiridon Biserică) în „Mielul Maria Boita (Larissa) în „Fata fărä zestre” 
turbat“ de A. Baranga — Teatrul Naţional de A. N. Osirovski — Teatrul Naţional „I. L. 
ml. L. Caragiale“ Caragiale“ 


adevărata sa valoare de imagine tipică a destinului miilor de țărani asupriți din 
Rusia ţaristă, chemaţi la luptă sub steagul proletariatului condus de partidul său, 
pentru cucerirea dreptului la viaţă şi demnitate umană. Interpretarea lui Calbo- 
reanu a cucerit prin simplitate şi a impus prin monumentalitate. 

Personalitatea artistică a lui G. Calboreanu s-a afirmat, în aceşti ani, si prin 
alte realizări în direcţia conturării scenice a eroului pozitiv contemporan. În Ce- 
tatea de foc de M. Davidoglu (Teatrul Naţional București), el a dat viață proce- 
sului sufletesc al bătrînului maistru oţelar Petru Arjoca, în plină luptă cu sine 
însuși pentru lichidarea rămășițelor înapoiate din conștiința sa, lăsate de educația 
primită în regimul burghez. Calboreanu a scos în evidență cinstea structurală a 
bătriînului muncitor şi procesul său sufletesc, născut din neînțelegerea condiţiilor 
noi sociale, create prin doborirea şi înlăturarea claselor exploatatoare de la pu- 
tere. În rolul lui Berest, activistul de partid din piesa Platon Krecet de Korneiciuk 
(Teatrul Naţional București), G. Calboreanu a subliniat calităţile esenţiale ale per- 
sonajului, vioiciunea spiritului, simţul umorului, propriu oamenilor înzestrați cu 
o mare înţelepciune, calmul si siguranţa conducătorului comunist, cunoscător lucid 
al legilor dezvoltării lumii, luminat și încrezător în perspectiva comunistă a viito- 
rului. Un alt chip de comunist, ilegalistul Mihai Buznea din piesa Anii negri de 
A. Baranga și N. Moraru (Teatrul Naţional Bucureşti), i-a prilejuit lui G. Calbo- 
reanu o nouă creație, de un vibrant dramatism. Actorul a dat expresie scenică 
vieţii spirituale bogate a personajului, reliefindu-i sensibilitatea tandră în scenele 
de familie, voința de neclintit şi stăpînirea de sine în scenele interogatoriului, du- 
rerea reţinută în fața suferințelor fiului său, patosul eroic în scena procesului, în 
care acuzatul devine acuzator, rostind verdictul asupra societăţii burgheze. Toate 
aceste momente au fost realizate cu plenitudinea, cînd discret exprimată, cînd 
explozivă, caracteristică jocului lui G. Calboreanu. Deşi nu e vorba de un personaj 
contemporan, amintim aci și de rolul lui Stefan cel Mare din Apus de soare (Tea- 
trul Naţional Bucureşti), realizat de artist într-o concepţie contemporană, care 
întrunea în figura lui Ştefan, calităţile de om şi de conducător, într-o sinteză in- 
teresantă a stilului solemn cu stilul cotidian. 

În piesa Trenul blindat 14—69, George Vraca a interpretat rolul conducă- 
torului de partid Peklevanov, a cărui contribuţie în procesul de clarificare ideolo- 
gică si politică a lui Verşinin este hotăritoare. Actorul sugera, în bună măsură, 
rolul conducător al partidului în transformarea conştiinţei maselor de oameni 
simpli, pînă la înţelegerea menirii lor istorice în înfăptuirea revoluţiei socialiste. 
Mai convingător, cu mai multă simplitate, dobîndită după o luptă serioasă cu ten- 
dinţele spre declamatorism si emfază, George Vraca a trăit procesul de conştiinţă 
al căpitanului Bersenev, ofiţerul cinstit, care se rupe de armata reacționară a ţa- 
rului şi se alătură noii armate, formată din luptătorii pentru cauza revoluţiei so- 
cialiste (Ruptura de B. Lavreniev, Teatrul Armatei). Această realizare actoricească, 
plină de dramatism, emoţionantă prin sobrietatea expresiei, dovedeşte importantul 
rol jucat de dramaturgia sovietică în desăvirşirea artei realiste a actorilor noștri. 

Drama sfişietoare a Liubei Iarovaia (Liubov Iarovaia de C. Treniev, Teatrul 
Municipal) şi-a găsit o interpretă sensibilă în actriţa Clody Bertola ; Feodor, eroul 
Invaziei de Leonid Leonov, a fost întruchipat pe scena Teatrului Armatei de Val. 
Săndulescu cu înţelegerea perspectivei rolului, pînă la sacrificiul final pentru sal- 
varea patriei. Chipuri de conducători ai revoluţiei socialiste : Koşkin (Ion Manta — 
în Liubov larovaia), Preşedintele Comitetului revoluţionar (Septimiu Sever — Ura- 
ganul, Teatrul Municipal), au apărut pe scenă alături de oameni simpli, ca Ivan 
Şadrin, ţăranul devenit conducător, interpretat de Şt. Ciubotăraşu (Omul cu arma), 
aducînd de fiecare dată o contribuţie nouă la conturarea profilului moral al erou- 
lui revoluționar contemporan. Valoroase, realizările actoricești în prezentarea oa- 
menilor sovietici au pregătit terenul pentru încercarea supremă, aceea de a da 
viață pe scenă chipului genialului conducător al revoluţiei proletare, Lenin. In- 
cepută timid, prin interpretarea unor scene din tinereţea lui Vladimir Ilici (Familia 
de Popov, Studioul actorului de film „C. Nottara“), al cărui rol a fost jucat de tî- 
nărul Stamate Popescu cu seriozitate şi dăruire, acţiunea de compunere scenică a 
uriașei personalităţi a fost continuată mulţi ani mai tirziu, datorită îndrăznelii 
creatoare a unui tînăr absolvent al Institutului de Teatru, Gh. Popcvici-Poenaru. 
Acesta a izbutit să realizeze citeva momente de reală comunicare artistică, în care 
imaginea lui Lenin s-a impus spectătorilor prin ritmul gîndirii, prin verva scîn- 
teietoare, prin sinceritatea patosului (Orologiul Kremlinului de N. Pogodin — Stu- 
dioul Institutului de Teatru). O nouă încercare a fost făcută, în stagiunea urmă- 
toare, de Liviu Ciulei, pe scena Teatrului Municipal, în spectacolul Omul cu arma, 
prima piesă a trilogiei închinată lui Lenin de același Pogodin. Nu lipsită de in- 


teres a fost şi interpretarea lui Gheorghe Leahu din Orologiul Kremlinului (Ti- 
mişoara). 


E 


Primele piese inspirate din procesul de transformare socialistă a agriculturii 
au înfățișat scenic, pentru prima dată într-o interpretare realistă, lumea satului 
nostru de azi. Spectacolul Ziua cea mare, realizat pe scena Teatrului Naţional din 
București, a fost important şi prin metoda nouă de documentare pe care o instaura 
în practica muncii teatrale : contactul direct cu realitatea, cu oamenii de azi, cu 
lumea lor specifică. Efortul actorilor s-a îndreptat mai cu seamă către caracteri- 
zarea personajelor prin trăsăturile lor specifice, sociale, psihologice, evitindu-se 
orice deviere pe linia veche a unui convenţionalism artificial, a unui teatralism de 
operetă, sau a unui „populism“ cu iz semănătorist. Spectacolul a fost orientat pe o 
linie justă, realistă, iar interpretarea actorilor s-a evidenţiat prin clariţatea conți- 
nutului de idei şi prin firescul acţiunii şi al vorbirii scenice. În rolul bătrînului 
ţăran muncitor Spiridon Hampu, adept entuziast al colectivizării, Costache Antoniu 
a avut o creaţie emoţionantă, de o veridicitate remarcabilă, pe care am întiîlnit-o 
mai tirziu, în interpretarea aceluiaşi rol de către un alt actor, Ştefan Braborescu, 
pe atunci la Teatrul de Stat Timişoara. Marcel Anghelescu a creat cu naturaleţe 
profilul unui ţăran cu o conștiință înaintată, Marin Hampu (fiul lui Spiridon); 
Iulian Necşulescu a dat vigoare şi combativitate partinică ţăranului comunist Neagu 
S. Neagu; G. Demetru a interpretat în mod convingător, fără ostentaţie, procesul 
de conştiinţă al ușuratecului Radu Enache, căzut sub influența chiaburilor, iar 
Marcela Rusu s-a remarcat ca o actriţă de talent, printr-o trăire autentică a ro- 
lului Ioanei. 

De atunci, lumea satului a apărut adesea pe scena teatrului nostru, cu aspec- 
tele inedite ale diferitelor etape străbătute de țărănimea muncitoare pe drumul spre 

cooperativizarea socialistă a agriculturii. S-au ivit probleme artistice noi. Specta- 
cole valoroase s-au realizat atunci cînd realitatea satului contemporan s-a bucurat 
de o reflectare veridică, pe baza cunoaşterii sale aprofundate, ca de pildă în spec- 
tacolul cu Mireasa desculță de Sütö şi Hajdu, pe scena Teatrului Maghiar din Cluj, 
sau, de curînd, cu spectacolul Răzeșii lui Bogdan de Ernest Maftei, a cărui cali- 
tate esenţială este autenticitatea atmosferei, obţinută prin interpretările actoricești 
de o rară simplitate și sinceritate şi de un vădit caracter popular. 


PETE 


Aa 


În interpretarea celui mai înaintat erou al realității noastre actuale, comu- 
nistul, s-au realizat adevărate creații atunci cînd autorul şi actorul au colaborat 
pentru închegarea unei figuri veridice, bine individualizate. O reuşită deplină în 
această direcție poate fi considerată realizarea personajului Cerchez din Ziariştii 
de Al. Mirodan (Teatrul Naţional-Studio), căruia Radu Beligan i-a dat viață pe 
scenă, valorificîndu-i întreaga gamă de însuşiri sufleteşti : inteligența, simțul umo- 
rului, romantismul revoluționar (care străbate numai din cînd în cînd, cu discreție, 
de sub masca uşor zeflemistă pe care personajul o arborează dintr-o pudoare deli- 
cată față de propriile sentimente), receptivitatea la ceea ce e nou, calitate indis- 
pensabilă pentru un comunist, pasiunea pentru adevăr şi dreptate, împotriva laşi- 
tății, a egoismului şi a tuturor racilelor morale, caracteristice societății şi moravu- 
rilor burgheze. 

Un persoraj izbutit al noii noastre dramaturgii este savanta Dinescu din Cita- 
dela sfărimată, pentru a cărei interpretare Lucia Sturdza Bulandra a găsit mijloace 


Elvira Godeanu (Maşa), Aura Buzescu (Olga) şi Maria Botta 
(Irina) în „Trei surori“ de A. P. Cehov — Teatrul Național 
sl, L. Caragiale“ 


complexe, dind personajului un Him interior intens si o viaţă scenică în care se 
reflectă participarea pasionată a eroinei, om de ştiinţă cinstit şi lucid, la realitatea 
socială contemporană. 

Un rol de mică întindere, dar hotăritor în rezolvarea conflictului piesei 
O chestiune personală de A. Stein, rolul Maliutinei, conducătoare a colegiului de 
partid, a fost realizat de Aura Buzescu cu măiestria caracteristică jocului ei, în 
care fiecare cuvint, fiecare gest capătă valori adecvate textului și înaltelor lui sem- 
nificaţii. De cu totul altă factură, rolul Mariei Buznea din Anii negri a oferit ace- 
leiași actriţe prilejul unei creaţii de un zguduitor tragism, care ridică un personaj 
aparent șters, modest, la proporţiile unui simbol al eroismului, care îmbină simţul 
matern cu spiritul partinic. Aceasta, după ce actriţa îşi marcase participarea la 
opera de valorificare scenică a dramaturgiei romînești contemporane prin inter- 
pretarea unuia din primele personaje pozitive ale acestei dramaturgii, Irina Bîrlea 
din larbă rea (Teatrul Naţional Bucureşti). 

În teatrele noastre activează azi un număr însemnat de actori deosebit de 
înzestrați. Pentru orice străin care ia pentru prima oară contact cu teatrul din 
R.P.R., este surprinzătoare în primul rînd calitatea actorilor noştri, forța expresivă 
a artei lor. Repertoriul bogat din ultimii ani a prilejuit actorilor din toată ţara 
creaţii remarcabile, care din păcate nu pot fi consemnate în această succintă pre- 
zentare, dar din care citeva se cer încă a fi menţionate. 


Activînd în cadrul colectivului Teatrului Municipal, Jules Cazaban a creat 
o galerie de portrete de o mare diversitate, din care se desprind cîteva mai cu ose- 
bire. Între acestea, cităm în primul rînd rolul lui Pobedonosikov din Baia de Maia- 
kovski (Teatrul Muncitoresc C.F.R.), epavă a birocraţiei, rătăcită printre construc- 
torii veacului comunist, realizată de actor fără şarjă, prin mijloacele artei rea- 
liste şi sublinierea cîtorva detalii caracteristice. În Ianke din comedia lui Victor 
Ion Popa, Tache, lanke și Cadir, Jules Cazaban a cucerit simpatia publicului pen- 
tru bonomia plină de înțelepciune. Ultima sa realizare, Willy Loman din Moartea 
unui comis-voiajor, înfățișează destinul tragic al omului înşelat de falsa prosperi- 
tate americană, cu mijloace complexe în care expresia directă se îmbină cu su- 
gestia şi cu reprezentarea, într-o sinteză artistică, în care numai rareori răzbat 
accente din rolurile de comedie jucate cu predilecție în ultima vreme. 

Tot din colectivul Teatrului Municipal face parte Septimiu Sever, actor cu 
deoţebite aptitudini pentru roluri eroice, pozitive (Dr. Murgu — Oameni de azi; 
Marchizul de Posa — Don Carlos; doctorul din Cei ce caută fericirea de Orlin 
Vasiliev), dar capabil de creaţii interesante în roluri diferite (Iarovoi din Liubov 
larovaia). 


Clody Bertola s-a afirmat, mai ales în ultimii ani, ca o actriţă de mari re- 
surse de sensibilitate şi inteligenţă, în roluri ca Lizzie (Omul care aduce ploaie), 
Linda Loman (Moartea unui comis-voiajor), Ioana (Sfinta Ioana de Bernard Shaw). 

Într-un rol de mare întindere, cu caracter satiric, ca Ciolac din Arcul de 
triumf de A. Baranga, reprezentată pe scena Teatrului Municipal, artistul emerit 
Toma Dimitriu a desfășurat o gamă largă de mijloace expresive, analizind perso- 
najul în toate trăsăturile sale negative şi dezvăluindu-i pas cu pas aceste trăsături 
în faţa publicului. În rolul diametral opus al ţăranului Machidon Olteanu (la 
Teatrul Armatei), același actor a mers pe linia sublinierii înţelepciunii populare 
a personajului, a demnităţii şi simțului său de dreptate, folosind tonul sfătos adec- 
vat momentului. Actorul are bogate resurse interpretative, dar si unele tendinţe 
spre teatralizarea excesivă a rolului, care încep să acţioneze atunci cînd suprave- 
gherea regizorului nu e destul de atentă. 

În colectivul Teatrului Muncitoresc C.F.R., s-a afirmat talentul profund al 
Margăi Anghelescu, în Domnișoara Nastasia, alături de actori precum Colea Răutu, 
N. Sireteanu, Nelly Nicolau, Ştefan Mihăilescu-Brăila. Acesta din urmă a realizat 
cu o surprinzătoare bogăţie de mijloace rolul lui Puntila din piesa lui Brecht, 
Domnul Puntila și sluga sa Matti, secondat expresiv de Colea Răutu. 

Colectivele din ţară se bucură, de asemenea, de actori valoroşi. La Teatrul 
Naţional din Iaşi, tradiţia vechii şcoli actoriceşti se menţine încă viguroasă prin 
actori ca Miluţă Gheorghiu, popular interpret al coanei Chiriţa, pe linia tradiţiei 
lui Matei Millo, şi N. Luchian, Margareta Baciu, prima interpretă a repertoriului 
brechtian în limba romînă (Mutter Courage), Gh. Popovici, Ion Lascăr, Ani Braeski 
etc. Teatrul Naţional din Cluj numără în rîndurile sale actori valoroși, ca Ştefan 
Braborescu, Maria Cupcea, Sandu Rădulescu, Viorica Dimitriu etc. 

Actori de talent, actori devotați cu trup şi suflet cauzei artei noastre realist- 
socialiste, se întîlnesc pretutindeni în cele 36 de teatre dramatice răspindite în ţară. 
Departe de a epuiza lista lor — și ne pare rău că nu putem înșşira aici pe toţi 
cei ce s-au distins în cursul acestor 15 ani — ne îngăduim să remarcăm, într-o 
ordine deloc ierarhică, actori şi actriţe ca Jeny Moruzan şi Dem. Moruzan (Timi- 
şoara), Elena Bodi (Arad), Lulu Savu (Baia Mare), Niculescu-Brună (Bacău), L. Măr- 
gineanu (Birlad), V. Creţoiu si C. Morţun (Constanţa), Ana Colda (Petroşani), Dorel 
Urlăţeanu (Oradea) etc., etc. Toţi aceştia şi mulţi alţii fac cinste scenelor pe care 
le slujesc şi implicit teatrului rominesc de azi. 

În teatrele minorităţilor naţionale există de asemenea personalităţi artistice 
remarcabile, între care Kovâcs Gyorgy de la Teatrul Secuiesc din Tg. Mureş s-a 
făcut apreciat în toată ţara. Creaţiile sale, de o mare profunzime și expresivitate, 
cuprind o diversitate de tipuri, de la Teterev din Micii burghezi la Bucșan din 
Ultima oră. Munca sa creatoare e secondată de actori valoroşi ca Koâszeghy Margit, 
Erdös Irma, Lohinszky Loránd etc. 

La Teatrul Maghiar din Cluj sînt actori de seamă ca Poor Lili, Andrássi, Már- 
ton János (interpretul lui Spiridon Biserică din Mielul turbat); la Teatrul Maghiar 
din Oradea, Dukász Anna, Gróf Lásló etc. 

Dintre actorii celor două teatre de limbă germană s-au remarcat în ultima 
vreme Margot Göttlinger, Gerda Roth (la Timişoara), ca şi Ilse Thüringer şi Chris- 
tian Maurer (la Sibiu); de la Teatrul Evreiesc de Stat din Bucureşti amintim pe 
Mauriciu Sekler şi populara figură a actriței Sevilla Pastor. 

În marea lor majoritate, actorii tuturor teatrelor din țară îşi orientează crea- 
ţia pe linia realistă, căutînd să-şi îmbogăţească arta cu noi mijloace, care să mă- 
rească puterea ei de influențare mm rîndurile spectatorilor. Alături de actorii vîrstnici 
se ridică în fiecare an noi promoții de absolvenți ai institutelor de teatru de la 
Bucureşti şi Tg. Mureş, crescuți în spiritul şcolii realiste de artişti de seamă ai 
teatrului nostru, ca Ion Finteşteanu, Radu Beligan, Irina Răchițeanu, Al. Finți, 
A. Pop Marțian, Tompa Miklós etc. Învăţămîntul nostru teatral s-a transformat 
radical. Institutele de artă dramatică sînt astăzi cu adevărat instituții de învă- 
ţămiînt superior, unde viitorii actori ai teatrului romînesc primesc cunoștințe temei- 
nice, teoretice şi practice, necesare formării lor spirituale. Caracterul de impro- 
vizaţie şi diletantism specific vechilor conservatoare a dispărut de mult. 

Dintre tinerii actori, care au completat în anii trecuţi rîndurile teatrului 
romînesc, s-au remarcat în creaţii deosebite un număr însemnat, din care cităm pe 
Ileana Predescu, Liliana Tomescu, Olga Tudorache, Gilda Marinescu, Ileana Plos- 
caru, Cristina Tacoi, Mihai Pălădescu, Toma Caragiu, Florin Vasiliu, Eugen Tănase, 
Aurel Cioranu, I. Dunea, Gh. Vrînceanu, Kitty Stănescu — iar dintre cei mai tineri, 
absolvenţi ai ultimilor ani: Gh. Popovici-Poenaru, Florin Piersic, Gh. Cozorici, 
Silvia Popovici, Victor Rebengiuc, Ioana Citta Baciu, Dumitru Furdui, Tanai Bella, 
Mârton Jânos, Elekes Emma etc. 

Tinerilor li se acordă astăzi condiţii de creaţie pe care nu le-au avut maeştrii 
de azi ai teatrului nostru, în tinereţea lor, în care trebuiau să lupte cu tot felul 
de greutăţi. Proaspăt ieşiţi de pe băncile Institutului, tinerii sînt repartizați în 
teatre, unde adesea li se încredințează roluri importante, menite a le pune în va- 
loare si a le dezvolta însuşirile. 

Procesul de transformare a teatrului nostru pe drumul realismului socialist 
nu s-a încheiat. Pași însemnați s-au realizat în direcţia fundamentării ştiinţifice a 
procesului de creaţie actoricească, în direcţia însuşirii unei etici profesionale şi 
cetățenești a actorului, în spiritul înaintat al eticii comuniste. Trăirea emoțională 
a rolului cuterește adeziunea deplină a publicului larg de oameni ai muncii, in- 
fluenţind şi- educînd. 

Există în teatrele de pe întinsul tării o imensă majoritate de: actori pentru 
care principiile artei realist-socialiste au devenit program de viaţă și de creaţie. 
Aceștia sînt actorii care determină -profilul şi orientarea teatrului nostru. Sînt 
actorii care făuresc pe scenă chipul omului înaintat al zilelor noastre, împrumu- 
tîndu-i trăsături specifice, împărtăşindu-se la rindul lor din bogăţia sa spirituală. 
Fie că îmbracă costumul unui erou dintr-o piesă clasică sau istorică, fie că poartă 
haina unui erou al zilelor noastre, aceşti actori comunică spectatorului de azi gin- 
duri şi sentimente care-l fac să înţeleagă mai bine şi mai adînc viața în destășu- 
rarea ei actuală, ajutindu-l în lupta lui pentru construirea socialismului. Tineri 
şi vîrstnici laolaltă, actorii teatrului nostru de azi participă activ prin arta lor la 
făurirea noii societăți si a noului cetăţean. 


3 — Teatrul nr. 8 


Scenă din „Trenul blindat“ de Vs. Ivanov — Teatrul Armatei 


Horia Deleanu 


UN IZVOR PREȚIOS AL ÎNNOIRII ARTEI 
NOASTRE TEATRALE 


(RĂSFOIND PAGINI DE JURNAL) 


Zăbovesc asupra cîtorva file de mai demult: 

„..1949. În sala Teatrului Armatei din Bucureşti, într-o după amiază de octom- 
brie, stau în stal alături de un mare scriitor, care declarase ieri: „Strămoșii mei 
au luptat sub comanda lui Ermac, iar eu lupt azi cu ajutorul buchiilor și cuvintelor, 
alcătuind cărţi“. Vsevolod Ivanov — căci el îmi este vecinul — a sosit de cîteva zile 
în ţară și participă la o repetiție generală a Trenului blindat 14—69, care i se pare 
la început că sună puţin cam straniu în melodioasa limbă romînească. După primul 
act, însă, îmi mărturisește că e încîntat de Verşinin, căruia George Calboreanu îi 
dăltuiește, în limbajul universal al artei, o autentică statură revoluţionară. Rînd pe 
rînd, Peklevanov, Sin Vin-u, Vasica Dkorok îi redevin familiari scriitorului care i-a 
zămislit, ajungînd, în cîteva ceasuri, şi prieteni intimi ai martorilor romîni din sală. 
În pragul finalului, după moartea eroică a lui Ilia Gherasimovici Peklevanov, care 
dobindise interesante rezonanţe în interpretarea lui Vraca, glasul lui Calboreanu- 
Verşinin tună tulburător: „Ei, daţi-i drumu', ţărani, către cetate. Să iei tu, să- 
răcime, toate cetăţile de pe pămînt. Așa-i, Ilia Gherasimovici ? A adormit inima 
ta... Nu auzi, nu simţi cum credem noi în tine! Să lăsăm ca Ilia Gherasimovici să 
intre primul în cetate. Înaintea noastră, îl vom duce pe braţe, ca pe steagul nostru 
de luptă. Arată-ne drumul! Trenul blindat la luptă!“ Cînd, după marea emoție 
însoţită de o cuvioasă tăcere, am reluat în sală dialogul, Vsevolod Ivanov credea că 
a început, prin intermediul lui G. Calboreanu şi G. Vraca, să înţeleagă romînește, 
iar noi eram convinși că, prin intermediul Trenului blindat, teatrul rominesc prin- 
sese să priceapă deplin sensurile adinci ale artei revoluţionare. 

„Au mai trecut cîteva luni. Într-o seară ploioasă de toamnă, l-am întîlnit pe 
autorul Pădurii ruse, al Drumului spre ocean, al Bursucilor. Leonid Leonov făcea 
un foarte scurt popas la București, în drum spre Sofia. Ne-am plimbat, tîrziu după 
miezul nopții, pe străzile care filtrau prin ceaţă luminile nopţii. Se juca în vremea 
aceea, la Teatrul Municipal, Un om obișnuit, se studia la Institutul de Teatru „I. L. 
Caragiale“, Invazia. Leonov ar fi vrut să le vadă, dar timpul nu-i îngăduia. I-am 
relatat cîteva impresii în legătură cu interpretarea strălucită a Luciei Sturdza Bu- 
landra în Constanţa Lyvovna, a lui Jules Cazaban și Mihai Popescu în cei doi La- 
dighini, a Sarei Manu în Anuşka. Eram convins că piesa nu-mi mai ascunde nici o 
taină : o tradusesem în romîneşte, o studiasem cu migală, o îndrăgisem. M-am con- 
vins, însă, că mă înşelasem. Cu o pasiune reţinută, autorul şi-a apărat și şi-a con- 
damnat eroii, le-a descoperit justificările dramatice şi seducătoarea substanţă 
umană. Făcea continue asociaţii cu literatura universală și-și amintea parcă mereu 
spusele lui Gorki : „Tinerii noștri dramaturgi se găsesc într-o situaţie fericită, ei au 
în faţa lor un erou cum n-a mai fost niciodată ; el e simplu şi limpede, tot aşa cum 
e şi măreț, şi e măreț fiindcă e neîmpăcat şi răsculat mult mai mult decît toți Don 
Quijoţii şi Fauștii trecutului“. În zorii zilei următoare, Leonov a plecat din ţară. 
L-am însoţit la aeroport şi m-am despărţit plin de regrete de acela care mi se 
părea foarte aproape, de cînd lumea. Îl iubisem pe scriitor, l-am cunoscut şi l-am 
iubit pe omul care confunda firesc adevărul cu poezia, Am pornit de îndată, fără 
să-mi las vreun răgaz, spre Teatrul Municipal. Le-am povestit actorilor tot. Am reîn- 
ceput să tălmăcim personajele. Gîndul ne era înaripat de generoasa respiraţie uma- 
nistă, pe care ne-o comunicase contagios un inspirat artist al lumii noi. Am priceput 
atunci, împreună cu interpreţii români din Un om obișnuit, mult mai bine frumu- 
seţea morală a omului sovietic, semnificaţiile majore ale dramaturgiei realismului 
socialist. Eu am rămas să le adun în reflecţii care nu se lasă uitate, actorii le-au 
înscris în bagajul lor artistic permanent, transmiţindu-le de atunci  exigentului, 
pasionatului nostru public. 

„„S-au adunat între timp anii. În 1956 şi 1957, a poposit pentru puţine zile pe 
meleagurile noastre, Alexandr Stein. Şi-a văzut versiunile româneşti ale pieselor O 
chestiune personală (la Teatrul Naţional din Bucureşti) şi Hotel Astoria (la Teatrul 
„C. Nottara“). L-a interesat viziunea regizorală a artistului poporului Sică Alexan- 
drescu ; l-a încântat interpretarea dată de Marcel Anghelescu lui Hlebnikov, de 
Aura Buzescu — Maliutinăi, de Costache Antoniu lui Cernogubov. A descifrat cu 
multă satisfacție spiritul de partid, care parcurgea consecvent reprezentația cu O 
chestiune personală. În cîteva discuţii, a comparat spectacolele noastre cu cele de 
la Teatrul „Vl. Maiakovski“ din Moscova. N-a stabilit ierarhii arbitrare, dar a con- 
semnat valori originale şi într-o parte şi într-alta. La insistențele noastre, am fost 
încredințați că aprecierile nu se conturaseră sub impulsul politeţii. Am dobindit 
aceeași convingere cînd am revăzut mai tîrziu la Moscova admirabilele spectacole 
ale lui Ohlopkov, care tălmăceau într-o manieră proprie marelui director de scenă, 
partiturile lui Stein. Confruntarea cu opera plină de sevă dramatică şi pasiune re- 
voluţionară a autorului piesei Judecata onoarei îndemna la consemnarea maturității 
teatrului romînesc. Primii pași pe drumul greu, dar generos, al abordării reperto- 
riului sovietic păreau să se piardă în negura timpurilor. Regizorii, actorii noștri își 
înfrînseseră timidităţile, motivate de o insuficientă experienţă, şi ajunseseră de la 
intuirea intonaţiilor revoluţionare la înţelegerea lor profundă, la asimilarea lor 
organică. 

„„Dacă mi-aş sistematiza vreodată însemnările, probabil că cele trei momente 
reținute mai sus s-ar alinia în capitolul, mult mai amplu, al întilnirilor cu drama- 
turgii si piesele sovietice. Deocamdată, însă, mă întorc cu citeva pagini în urmă: 

_ «1953. S-a oprit pentru întîia dată la noi un teatru moscovit. Îl şi cheamă 
„Mossoviet“ ; e condus de un foarte înzestrat regizor, Zavadski ` numără în formația 
sa actori de reputaţie europeană — Vera Mareţkaia, Mordvinov, Pliatt. Sîntem cu 
toţii cuprinși de nerăbdare. În seri de vrajă artistică, urmărim piese de Alexandr 
Ostrovski şi Goldoni, tragedia shakespeareană Othello şi Uraganul de Bill-Beloţer- 
kovski. Oamenii noştri de teatru confruntă învăţămintele stanislavskiene cu strălu- 
cita practică a aplicării lor creatoare. Mordvinov îl reprezintă pe eroul shakespea- 
rean ? Întrebarea pare absurdă în contactul cu miracolul identificării depline a acto- 
rului : Mordvinov este Othello, şi autorul lui Hamlet nu putea să-l giîndească decit 
astfel. Tratarea simplă, poetică, care nu ignorează nici un sens al filozofiei umaniste 
shakespeareene, cucereşte publicul. Zavadski n-a făcut abstracţie de sensibilitatea 
cetățeanului din veacul XX ; spectacolul sună proaspăt, nu are nimic din patina ar- 

hivei, şi tocmai de aceea comunică nestinjenit unei săli, cu respirația parcă sus- 
pendată, ideile mari, democratice, ale geniului de la Stratford. 

Fiorul poeziei revoluționare, intensitatea zguduitoare a tragicului optimist au 
dominat Uraganul. Pliatt în Raevici, Gheraga în Preşedinte, Slabiniak în Frăţior au 
părut desprinşi dintr-o mare, impresionantă, frescă a războiului civil. Era izbutită 
întruchiparea acestor roluri ? Mai mult decît atit! Era întruchiparea desăvirșită a 
revoluției în scenă. Tot aşa cum tabloul aproape mut al subotnicului, cu freamătul 
expresiv, nuanțat, al mulțimii, dădea măsura eroului-masă, transmiţind frumuseţea 
muncii colective, înăuntrul căreia înmuguresc adevăratele personalităţi. 

L-am reintilnit pe Zavadski, primăvara aceasta, la Moscova. Spunea, depănind 
amintiri, că nu a uitat zilele bucureștene, publicul admirabil, pe talentaţii actori 
romiîni L-am încredințat de valoarea incontestabilă a reciprocei admiraţii. De cîte 
ori ne amintim scena tulburătoare în care Pliatt-Raevici murmura, în delirul ago- 
niei, măsurile Marseillezei ! Cine a încercat sau a putut să uite momentul morții 
președintelui, drapat în faldurile solemne ale drapelului. revoluţionar ? Le-am po- 
menit în nesfirşite conversații, le-am reîntilnit ca ecouri în spectacole romineşti cu 
același Uragan, cu Liubov Iarovaia, cu Tragedia optimistă. 

...1956. Au început în sala Teatrului de Operă şi Balet al R.P.R. spectacolele 
M.H.A.T. Sîntem în zilele acestea alături de eroii lui Gogol şi Lev Tolstoi, ai lui 
Cehov şi Pogodin, martorii viînzării sufletelor moarte, prietenii îndureraţi ai Annei 
Karenina, participanţii începuturilor electrificării în Ţara Sovietelor. Ne-am con- 
stituit, de bună voie, prizonierii unor mari emoţii artistice, generate cu supremă 
iscusință de colectivul Teatrului de Artă. În Trei surori s-au auzit şi replici de co- 
medie, avînd aerul, atît de propriu artei marelui scriitor rus, de a apărea ca efectul 
unui ris printre lacrimi. Risul s-a eliberat de lacrimi în Roadele învățăturii şi în 
Suflete moarte, unde a oscilat, fără ezitări, între umorul fin şi momentele îmbibate 
de pastă grotescă. În comedie şi în dramă, admirabilii actori moscoviți s-au mișcat 
la fel de firesc, compunînd cu o virtuozitate egală. 

E foarte dificil, aproape cu neputinţă, să distribuim măsurat elogii. Teatrul 
din lumea întreagă se dezvoltă dialogiînd, într-un deplin asentiment sau, mai rar, 
în contradicţie stearpă, cu M.H.A.T. Nici o manifestare de mai mare răsunet a artei 


Sce»ă din „Ruptura“ de Boris Lavreniev — Teatrul Armatel 

Scenă din „Baia“ de Vi. Maiakovski — Teatrul Muncitoresc C.F.R. 


scenice din vremea noastră n-a putut eluda confruntarea absolut necesară cu sis- 
temul lui Stanislavski, cristalizat în incinta teatrului de la Moscova, devenit, pe 
bună dreptate, celebru. Succesele teatrului romînesc la Paris, Veneţia, Moscova au 
fost şi ele, în diverse aprecieri critice, măsurate în mod justificat cu acest etalon-aur 
al artei spectacolului contemporan. 

„1959. Ne. vizitează... „casa lui Ostrovski“. Teatrul Mic din Moscova joacă 
Puterea întunericului de Lev Tolstoi, Aripi de Al. Korneiciuk, Lupii şi oile de Ale- 
xandr Ostrovski, Satul Stepancikovo şi Port-Arthur (două dramatizări după. Do- 
stoievski și Stepanov). 

Urmărind linia sa tradiţională de artă a firescului şi de prezență a poeziei 
realiste, „Malii“ ajunge la interesante vibrații contemporane. Ştiinţa dozării, a folo- 
Sir ritmului exterior cu ample ramificații interioare, alături de măiastra utilizare 
a celor mai fine nuanţe, concură la creionarea atmosferei, inseparabilă nu numai 
de spectacolul dat, ci și de viziunea păstrată de noi în raport cu autorul, cu opera 
respectivă. Fără îndoială că cea mai de seamă contribuţie în această direcție o aduce 
actorul. Membrii colectivului — Ilinski, Turcianinova, Gogoleva, ceilalţi — dispun 
de o autentică artă a portretizării, care identifică actorul cu personajul, după un 
îndelung proces de analiză a elementelor constitutive şi de sinteză finală a acestor 
componente. Trăsăturile caracteristice ale jocului actoricesc nu sînt proprii unuia 
sau cîtorva interpreţi. De aici decurge acea admirabilă sudură a ansamblului, care 
nu cunoaște fisuri, inegalităţi, cu rezonanță rotundă, în perfect unison, în același stil. 

Spectacolele Teatrului Mic, în comparaţie cu cele de la M.H.A.T. sau „Mos- 
soviet“, au sugerat ideea varietăţii în unitatea realismului socialist, a acelei nesfîr- 
Site diversităţi de stiluri strînse în orbita generoasă a orientării revoluţionare. Ele 
au solicitat încă o dată şi reflecţia artiştilor din teatrele noastre, în legitimă căutare 
a profilurilor proprii, a calităţii artistice specifice înăuntrul realismului socialist. 

„„În ordonarea notaţiilor din jurnal, turneele întreprinse de „Mossoviet“, 
M.H.A.T., „Malii“ la noi ar trebui grupate în capitolul întilnirilor cu actorii şi re- 
gizorii sovietici, la care s-ar adăuga preţioasele, instructivele călătorii ale oamenilor 

de teatru romîni în U.R.S.S. Poate că în „motto“ la acest capitol ar trebui amintite, 
comparîndu-le cu situaţia deosebit de avantajoasă pe care o avem azi, cuvintele lui 
Soare Z. Soare, tipărite în „Rampa“ din 17 august 1934: „Relaţiile cu Rusia au fost 
reluate, în sfîrșit. În sfîrșit, ne vom putea duce să-i vedem la ei acasă, pe acei care 
au acum cele mai bune teatre din lume“. 

„Am mai întors cîteva file, am regăsit alte şi alte încîntătoare întîmplări tea- 
trale, alți oameni dragi. Din paginile jurnalului se răsfrîng însă nu numai evocă- 
rile cu iz liric. Ele duc si la o serie de constatări, care reclamă insistent asociaţia 
izbiînzilor teatrului nostru nou cu dramaturgia şi arta scenică sovietică. 

După inconsistentele divertismente bulevardiere, după geometricele dar su- 
perficialele construcţii bernsteiniene, nu era deloc lesne să te apropii de Vișnevski, 
Treniev, Lavreniev. E drept că cele mai bune tradiţii ale dramei istorice romînești, 
cu implicaţiile ei patriotice, democratice, erau de natură să susțină într-o oarecare 
măsură noile, temerarele, splendidele încercări. Şi după întîlnirea cu Vsevolod Ivanov 
şi Trenul blindat, rînd pe rînd Ruptura (tot Teatrul Armatei), Sfîrșitul escadrei 
(Teatrul Muncitoresc C.F.R.), Liubov larovaia şi Uraganul (Teatrul Municipal şi 
Teatrul Naţional din lași), Tragedia optimistă (Teatrul Naţional din Craiova şi, în 
sfîrşit, Teatrul Naţional din Bucureşti) au înnobilat scena romînească. Odată cu 
surprinderea dramatismului episoadelor războiului civil, actorii şi regizorii noștri 
prindeau şi ritmul trepidant al respirației revoluţionare, îmbogăţindu-și paleta crea- 
toare cu cele mai valoroase accente ale teatrului contemporan. Dacă s-ar studia 
vreodată cu minuţiozitate geneza spiritului de partid în arta slujitorilor scenei noas- 
tre, ar trebui, fără îndoială, identificat în acest cadru şi izvorul de mare importanţă 
al muncii aplicate, fructuoase, asupra dramelor eroice sovietice. 

În aprilie 1958, teatrul romînesc dădea, prin intermediul debutantului Gh. 
Popovici-Poenaru, un examen de maturitate. Ucenicul întru ale scenei se încumeta 
să joace la Studioul experimental al Institutului de Teatru „I. L. Caragiale“, pentru 
prima dată la noi, rolul lui Lenin din Orologiul Kremlinului de N. Pogodin. Fără 
nici un fel de crispare, determinată de conştiinţa unui experiment de mare răspun- 
dere, fără nici un fel de artificialitate, el a evoluat cu dezinvoltură, împletind datele 
caracteristice ale personajului cu vibraţiile unei profunde şi foarte nuanţate trăiri. 
Tînărul actor nu s-a lăsat ispitit de cunoscuta volubilitate, vioiciune a mişcărilor 
lui Lenin, întovărășindu-le totdeauna cu inflexiunile calde, învăluitoare, ale cuvîn- 
tului profund omenesc, revoluţionar. Puțin mai tîrziu, Liviu Ciulei în Omul cu arma 
(Teatrul Municipal) si G. Leahu în același Orologiu al Kremlinului (Teatrul de Stat 
din Timişoara) au continuat încercările pe acest tărîm, deschizind — avem convin- 
gerea fermă — un capitol bogat, dintre cele de o însemnătate capitală, din istoria 
teatrului romînesc. 

Măsura autenticei contemporaneităţi a dramaturgiei şi artei teatrale este dată, 
mai cu seamă, de orientarea ei, de direcţia ei revoluţionară, asociată cu judicioasa 
interpretare a omului nou care înfăptuieşte transformarea lumii. Eroul acesta, care 
se lasă comparat în avantajul său cu „toți Don Quijoţii și Fausti trecutului“, soli- 
cită, alături de consecventul spirit de partid al interpretului, și folosirea măiastră 
a tuturor resurselor sale artistice. Nu-l pot uita pe George Calboreanu care, după 
Verşinin, în aceeaşi direcţie de scenă a lui Al. Fin, l-a jucat pe Berest din Platon 
Krecet. El s-a slujit aici de mijloacele cele mai potrivite — simplitate, incandes- 
cenţă interioară, farmec personal — pentru plămădirea eroului. Am avut tot timpul 
sentimentul, în spectacol, că ne-am întîlnit nu cu un oarecare om de partid — pe 
nume Berest, ci cu omul de partid, cu activistul pe care îl întîmpinăm cu dragoste 
în atîtea împrejurări diferite. G. Calboreanu a izbutit să ridice interpretarea sa la 
înălțimea unei zugrăviri tipice a omului de partid, nealterînd însă cu nimic conți- 
nutul concret al lui Berest. 

În O chestiune personală, Aura Buzescu a izbutit, la rîndul ei, pe un text 
de dimensiuni relativ mici, să contureze într-o perspectivă valabilă imaginea comu- 
nistului, a instructoarei colegiului de partid, Maliutina. Nimic uscat, oficial, con- 
venţional. Dimpotrivă, în deplin asentiment cu realitatea, o mare căldură, înţelep- 
ciune, stăpînire de sine, capacitate de cunoaştere a oamenilor. Alături de G. Calbo- 
reanu în Platon Krecet, Aura Buzescu a desăvirşit una dintre cele mai autentice 
figuri de activiști de partid, care au apărut pînă acum pe scenele noastre. 

Noile, impresionantele creaţii ale acestor doi mari actori — demni, inspirați 
urmași ai frumoaselor tradiţii de şcoală realistă a teatrului rominesc — au fost 
înlesnite de înţelegerea profundă, creatoare, a sistemului stanislavskian. Ei, şi ală- 

turi de ei atîția hărăziţi slujitori ai scenei noastre, au desluşit în metoda marelui 
om de teatru rus, nu o manieră artistică individuală, ci tălmăcirea principiilor obiec- 
tive de existenţă a creaţiei realiste. Şi au crezut, pe bună dreptate, ca Şciukin, că 
„acest sistem a descoperit actorilor legile ştiinţifice ale vieţii pe scenă, legi simple 
şi clare, care stau la baza măiestriei actoriceşti“. 

In deplin acord cu învăţătura stanislavskiană, acordînd o însemnătate pri- 
mordială momentului ideologic în creaţie şi înaltelor comandamente etice ale acto- 
rului-cetățean, o seamă de artiști romîni au înregistrat în piesele sovietice creaţii 
memorabile pentru întreaga lor carieră scenică. În afara celor pomenite în treacăt 
pînă aici, e cu neputinţă să ignorăm, în cea mai sumară inventariere, rolurile lui 
G. Storin şi Ion Manolescu din Două lagăre de A. Iacobson, pe Costache Antoniu 
şi Sonia Cluceru în Platon Krecet, pe Jules Cazaban în Baia, pe Clody Bertola în 
Liubov larovaia, pe cele trei interprete ale Femeii-comisar din Tragedia optimistă 
(Irina Răchiţeanu, Olga Tudorache, Marcela Rusu) ş.a. 

E limpede că reusitele actoricești nu pot fi desprinse arbitrar de gindirea 
artistică a coordonatorului spectacolelor, de munca regizorală. Directorii noștri de 
scenă s-au străduit în această vreme să ajungă, în reprezentațiile lor, cum reco- 
manda Nemirovici-Dancenko, la imagini sintetice: de viaţă, de clasă, teatrale. Ei 
au izbutit, într-o serie de cazuri, să se apropie de maximalismul artistic (cum îl 
numea tot Nemirovici-Dancenko), de desăvirşita realizare spectacologică a ideilor 
revoluţionare cuprinse în textul dramatic. Drămuind superlativele şi evitind sen- 
tinţele, trebuie să reținem totuşi, între altele, în acest plan, Trenul blindat (regizor : 
Al. Fin, O chestiune personală (regizor : Sică Alexandrescu), Baia (regizor ` Horea 
Popescu), Tragedia optimistă (regizor : Vlad Mugur), Omul cu arma (regizor: Ion 
Olteanu) ş. a. 

În pas cu arta interpretativă şi cu cea regizorală, pictura de teatru şi-a definit, 
beneficiind de contactul cu dramaturgia sovietică, simplitatea expresivă, calitatea 
funcţională, subordonarea logică la mesajul scriitoricesc. Decorurile lui Perahim la 
Baia și Tragedia optimistă, cele ale lui Tony Gheorghiu la Orologiul Kremlinului, 
cele ale lui Al. Olian, Horea Popescu şi Virgil Miloia la Ploşnița constituie doar 
cîteva exemple edificatoare în această privinţă. 

„„In jurnal sînt înşiruite foarte multe nume şi date, însoţite adesea de carac- 
terizări laconice sau de impresii sezisante. Ele ilustrează, nu numai în mod statistic, 
înrîurirea binefăcătoare a dramaturgiei şi artei scenice sovietice asupra dezvoltării 
înfloritoare a teatrului nostru. 

.. 23 August 1959. Se împlineşte un deceniu şi jumătate de la Eliberare. Con- 
fruntăm amintirile şi aspiraţiile de odinioară, cu adevărul impresionant, tulburător, al 
realităţii socialiste. O fărimă din acest grandios adevăr e cuprinsă şi în teatrul 
nostru. Existenţa lui nouă, incomparabilă, începe — acolo unde ar trebui să se 
deschidă cea dintîi filă a jurnalului — la primii paşi pe drumul realismului socialist, 
la cunoștința cu piesa şi spectacolul sovietic. Acolo, paginile jurnalului se confundă 
cu unele dintre cele mai frumoase pagini de istorie a teatrului romînesc contemporan. 


Florian Potra 


MÎNDRIA NOII ŞCOLI ROMÎNEŞTI DE REGIE 


Dacă într-un chestionar privind dezvoltarea mişcării noastre teatrale după 
23 August 1944 ar figura întrebarea „care sînt fenomenele caracteristice ale acestei 
perioade ?“, răspunsul n-ar putea omite — după triumful concepției marxist-leni- 
niste despre artă şi organizarea reţelei de teatre — constituirea şi afirmarea unei 
noi școli romînești de regie. Consecințe ale fundamentării ştiinţifice 'a artei teatrale, 
precum și ale condiţiilor materiale asigurate de regimul democrat-popular, suc- 
cesele acestei școli se datoresc, în ceea ce au mai semnificativ, promovării tinerei 
generaţii de regizori. Fenomenul este firesc. Preţuim cu osebire aportul regizorilor 
vîrstnici (Sică Alexandrescu, Ion Şahighian, Marietta Sadova, Al. Finţi, Moni Ghe- 
lerter, Val Mugur etc.) la înnoirea structurală a artei regizorale în țara noastră. 
Dar în timp ce aceștia au făcut, sub influența ideilor revoluţionare, o cotitură în 
evoluția lor, tinerii s-au format ca un produs specific al noului climat de artă de 
după Eliberare. 

„Nu mă număr printre acei care pot afirma că ideile Revoluţiei din Octom- 
brie le-au influențat propriile concepţii despre artă, căci, a influența înseamnă a 
modifica, a schimba un crez existent. Or, eu, la ora cînd intram în Institutul de 
Teatru, nu aveam un asemenea crez estetic. Pe mine, ideile Revoluţiei din Octom- 
brie nu m-au influenţat ci m-au format“. Cînd Horea Popescu face această afir- 
mate (în „Teatrul“, nr. 10/11, 1958), el nu-şi definește doar propria sa poziţie, ci 
caracterizează situaţia întregii sale generaţii de regizori, stabilindu-i implicit baza 
ideologică şi configurarea în timp. 

Am asistat, în ultimii ani, la succese regizorale nete, consacratoare, dobîn- 
dite cu autoritate de tinerii şcolii noi. Să cercetăm lista spectacolelor de răsunet 
din ultima vreme : la multe dintre ele, vom găsi înscris în dreptul regiei un nume 
de tînăr. Să cercetăm rezultatele ultimelor concursuri sau festivaluri teatrale: 
tinerii apar mereu în frunte. Să cercetăm dările de seamă publicate peste hotare 
de personalități care ne-au vizitat ţara şi ne-au văzut teatrele : elementul regizoral 
tînăr e pretutindeni şi el remarcat şi elogiat. Astfel stind lucrurile, e limpede că 
nu ne mai aflăm doar în stadiul unei acţiuni de stimulare, de încurajare a tine- 
retului, ci în faţa unei efective, incontestabile, afirmări a acestuia. 

Diferiţi ca temperament şi ca procedee, avînd personalităţi vizibil distincte, 
tinerii regizori au totodată cîteva caracteristici fundamentale comune. Acestea re- 
ies în mod evident, fie că analizăm un spectacol al lui Vlad Mugur sau al lui 
Radu Penciulescu, fie că încercăm să definim particularităţile si originalitatea 
lui Radu Stanca, Lucian Giurchescu sau C. Dinischiotu, Harag György sau Ion 
Taub etc. Iată ce definește, după părerea noastră, tinăra noastră şcoală de regie: 
1) Concepţia generală în problemele de artă: însuşirea şi promovarea metodei 
realist-socialiste în creaţie ` 2) formaţia specifică: pentru prima oară în istoria 
teatrului nostru există în învățămîntul superior (începînd cu 1948) o clasă de regie, 
din care ies regizori calificaţi, cu studii fundamentate ştiinţific pe dezvoltarea crea- 
toare a sistemului lui Stanislavski ; 3) libertatea de creaţie: degajaţi de grija zilei 
de miine, avind la dispoziţie mijloace scenice moderne, tinerii regizori se pot con- 
centra, chiar de la începutul carierei, exclusiv asupra desfăşurării talentului lor, 
în căutări îndrăzneţe și creatoare. 

Creșterea tinerei noastre regii de teatru e atît numerică, răspîndită pe 
toată harta teatrală a ţării, cît și calitativă, evidenţiindu-se în spectacole care ating 
calificative mai mult decit satisfăcătoare. Teatrele din regiuni dispun astăzi de regi- 
zori a căror capacitate rivalizează cu a celor din Capitală şi nu o dată emulaţia 
aceasta a dat roade din cele mai fertile. Avem un amplu front regizoral, pe mă- 
sura înaintatului nivel la care a ajuns întreaga noastră mişcare teatrală. Dar nu 
numai numărul e impresionant, ci şi varietatea calităţilor demonstrate, valoarea 
certă a spectacolelor puse în scenă de această pleiadă de regizori. 

Repertoriul abordat de tinerii artişti ai regiei — el însuşi una din sursele 
de bază ale succesului, prin orientarea în funcţie de mesaj şi de valoarea artistică — 
e foarte variat. De la marile capodopere universale (Hamlet — Vlad Mugur), la 
clasicii romiîni (Hagi Tudose — Radu Stanca, Despot-Vodă — Dan Nasta), de la 

dramaturgia romînească dintre cele două războaie (Domnișoara Nastasia — Horea 
Popescu), la piesele originale contemporane (Răzeșii lui Bogdan, Ferestre deschise E 
Horea Popescu, Hanul de la răscruce — Ion Deloreanu, Poarta — Valeriu Moi- 
sescu), de la „fondul de aur“ al literaturii sovietice (Tragedia optimistă — Vlad 
Mugur, Baia — Horea Popescu, Ploșnița — Ion Maximilian şi Ion Taub), la lucră- 
rile străine contemporane (Domnul Puntila — Lucian Giurchescu, Ciocîrlia — Radu 
Penciulescu), palmaresul tinerei generaţii de regizori cuprinde un repertoriu vast. 
Pe de altă parte, la fel de amplă e şi varietatea mijloacelor de creație — adoptate 
în concordanţă cu stilul şi factura textelor — mergînd de la tonurile grave ale 
tragediei pînă la vioiciunea spumoasă a dialogului comic. Analiza, oricît „de su- 
mară, a cîtorva dintre personalitățile cele mai reprezentative ale noii şcoli romi- 
neşti de regie poate fi edificatoare. 

Socotim că realizările de pînă acum ale lui Horea Popescu întrunesc, in mare 
măsură, trăsăturile ce caracterizează fenomenul general la care ne referim. Şi din- 
tre toate, în primul rînd Baia, unde s-au distilat şi cristalizat virtuți regizorale 
remarcabile. În Baia (Teatrul Muncitoresc C.F.R,) s-a văzut clar cum toți factorii 
spectacologici converg spre servirea textului, acesta dictînd atît alegerea şi doza- 
rea elementelor de inventivitate, de fantezie, cît şi ritmul particular şi general al 
acțiunii scenice ; în Baia s-a putut constata o conlucrare organică între regie si 
scenografie (decoruri ` Jules Perahim); în Baia s-a evidenţiat din plin „munca 
regizorului cu actorul“, care a permis creaţii actoricești de valoare ; în sfirşit, prin 
felul în care s-au rostit replicile, în care s-au mișcat personajele şi s-au compus 
grupurile, prin finalul, care n-a fost doar o încheiere şi o rezolvare de conflict, ci 
a avut o „finalitate“ morală mobilizatoare — odată cu Baia ni s-au desluşit, prin- 
tr-o imagine teatrală vie, concretă, multe din ideile şi dezideratele în legătură cu 
spectacolul popular și agitatoric. Tot lui Horea Popescu i se mai datorează montări 
ca Inspectorul de poliţie (Baia Mare: deosebit de expresive au fost ritmul și miş- 
carea personajelor realizate cu acest prilej), Domnișoara Nastasia (unde regizorul 
n-a ezitat să înfrunte culorile violente ale unui naturalism impus de text), sau 
Răzeşii lui Bogdan şi Ferestre deschise (regizate cu justă măsură între datele tex- 
tului şi propria capacitate de invenţie şi organizare scenică). Format în Institutul 
de Teatru, după reforma învăţămîntului artistic, crescut în contactul cu cele mai 
valoroase manifestări de artă regizorală de la noi şi din Uniunea Sovietică (prin 
vizita făcută la Moscova şi prin turneele teatrelor sovietice în ţara noastră), Horea 
Popescu este unul din regizorii cei mai obligaţi în privința viitoarelor realizări. 

Alături de Horea Popescu, Vlad Mugur se dovedeşte o personalitate din cele 
mai interesante şi mai conturate. Dacă nu mai întilnim în spectacolele sale forța 
celui dintii, avem de admirat în schimb o mare armonie, o plastică desăvirșită, 
o conducere a actorilor întotdeauna ancorată pe cerințele textului. Tragedia opti- 
mistă (atît cea de la Craiova, cît şi cea de la București) îi întregeşte activitatea de 
pînă acum în două spectacole ce fac cinste scenei romîneşti. Încercarea, de anul 
trecut, cu Hamlet (Craiova) poate fi socotită meritorie (dacă n-ar fi decît faptul 
că se relua pentru prima dată Hamlet după o îndelungă ezitare), iar comediile 


Bunbury (Craiova) sau Jucătorii de cărți (Armatei) au constituit realizări de bun 
nivel artistic. 


La Dan Nasta, care e în acelaşi timp şi actor şi scenograf, predomină fireşte 
plasticitatea textului, si nu rareori cu un plus de concordanţă cu necesităţile tex- 
tului, şi nu rareori cu un plus de grație, de bun gust, pe care regizorul le adaugă 
de la el. Nasta e la fel de expresiv în evocări (Zorii teatrului național), în dramele 
istorice (Despot Vodă sau Horia), cît şi în spectacolele agitatorice (Uraganul) sau 
în cele clasice (Școala birfelii). Faţă de viziunea amplă, dar mai sobră, a lui Horea 
Popescu sau Vlad Mugur, are o tendinţă mai pronunțată spre fastuos, spre spec- 
tacolele de mare montare, cu abundență de linii şi culori (izbutite şi din acest 
punct de vedere, Horia şi Despot Vodă). 


Radu Stanca a venit la regie din literatură. Cu o frumoasă şi solidă cultură 
clasică, era firesc ca acest regizor să tindă spre echilibrul şi armonia unor mon- 
tări „clasice“, în care cuvîntul şi mişcarea să se găsească într-un raport de sobră 
şi cumpănită interdependenţă. Stanca simte repulsie faţă de orice artificiu scenic, 
chiar şi cel mai neînsemnat, veghind la strălucirea proprie a valorilor textului ai 
artei actoricești. Edificatoare, în acest sens, sînt spectacolele Hagi Tudose (pentru 
care a şi fost distins cu Premiul de Stat) şi Împărătița lui Machidon. 

Scenă din „Baia“ de VI. 
Maiakovski — Teatrul Mun- 
citoresc C.F.R. 


Am putea prelungi această serie amintind precizia şi fineţea lui Radu Pen- 
ciulescu (Ciocîrlia), capacitatea lui Harag György de a crea atmosferă din gesturile 
cotidiene, familiare, ale personajelor (Zile obișnuite), vioiciunea lui Valeriu Moi- 
sescu (Poarta, Gilcevile din Chioggia); consemnînd fantezia viguroasă a lui Ion 
Taub (Montserrat), sensibilitatea lui Lucian Giurchescu (Domnul Puntila şi sluga 
sa Matti), simţul pentru tensiunea dramatică propriu lui Ion Deloreanu (Hanul de 
la răscruce), lirismul lui Călin P. Florian (Ciociîrlia, Într-un ceas bun), nervul şi 
ingeniozitatea lui C. Anatol (Azilul de noapte), echilibrul lui D. D. Neleanu (Partea 
leului) şi încă n-am epuiza toată gama de posibilităţi ale regiei noastre tinere, căci 
ar trebui să ne oprim şi la realizările meritorii ale lui Mihai Dimiu, Ion Simio- 
nescu, C. Dinischiotu, Mihai Raicu, George Rafael, Dumitru Dinulescu, Ariana Moi- 
sescu-Kunner, Ghebal Georgescu, Cornel Zdrehuş etc. 

În ciuda tinereții de vîrstă, mulţi dintre regizorii citați au contribuit — prin 
munca lor consecventă — la progresul colectivelor artistice, la ridicarea teatrelor 
respective pe o treaptă superioară de artă (Vlad Mugur — Naţional Craiova ; Horea 
Popescu — Muncitoresc C.F.R. ; Ion Taub — Maghiar Timişoara ; Radu Penciulescu 
— Oradea, sai 

Într-o admirabilă prietenie artistică, de numele regizorilor începe să se lege 
afirmarea unor tinere talente actoricești: nimeni nu va putea omite, de pildă, 
aportul lui Vlad Mugur la dezvoltarea profesională a Silviei Popovici sau a lui 
C. Rauţchi, al lui Horea Popescu şi Lucian Giurchescu la consacrarea lui Şt. Mihăi- 

lescu-Brăila şi a Tamarei Buciuceanu, al lui Harag György în ce priveşte realiză- 
rile lui Csiki Andras sau Elekes Emma, ş.a.m.d. 

Nu putem să omitem, înainte de a încheia această sumară trecere în revistă, 
faptul că realizările tinerilor regizori se caracterizează prin căutări creatoare pline 
de efervescenţă. Aceasta, dacă n-ar fi decît pentru fenomenul foarte semnificativ 
al abordării dramaturgiei originale, adică a unor lucrări pentru care nu există 
modele, tipare dinainte stabilite. 

Cine va scrie istoria artei spectacolului nostru în anii de după Eliberare, va 
trebui să acorde un capitol separat realizărilor şi regizorilor despre care am po- 
menit. Sîntem siguri, va fi un capitol pe care, chiar dacă abia s-a deschis, tînăra noas- 
tră regie de teatru îl va întregi cu succese tot mai mari, cristalizindu-și în varie- 
tatea de stiluri pe care de pe acuma le putem distinge, aportul ei în ansamblul 
mișcării şi artei noastre teatrale realist-socialiste. 

Actul istoric de la 23 August 1944 a descătuşat şi potenţat marile energii crea- 
toare ale poporului nostru și, printre atîtea altele, a dat o nouă bază şi o nouă 
orientare teatrului romînesc. Roadele atitor investiţii materiale şi ideologice se arată 
din plin, speranţele, în privinţa dezvoltării mai ales a tinerei şcoli regizorale, fiind 
nu numai împlinite, ci şi depăşite. 

Iată de ce vedem în afirmarea tinerilor regizori, unul din cele mai semni- 
ficative fenomene cu adevărat noi şi strălucite ale teatrului nostru de după 23 Au- 
gust. Şi iată, în același timp, de ce socotim că tinerii regizori constituie o trainică 
garanție a propăşirii, într-un viitor apropiat, a artei dramatice romîneşti. Dacă pînă 
acum, teatrul nostru s-a afirmat pe tărîm internaţional prin maeștrii vechii gene- 
raţii şi prin excelenţii noştri actori tineri, avem certitudinea că în curind va fi 
remarcat şi prin arta regizorilor tineri. Viitoarele confruntări și festivaluri inter- 
naţionale — nădăjduim — vor întări această afirmaţie şi vor demonstra că n-a 
fost o anticipare riscată. 


Schiţă de decor de Dan Nemţeanu la „Ultimul mesaj“ de Lau- 
rențiu Fulga — Teatrul Armatei 


Mircea Alexandrescu 


CONTRIBUŢIA SCENOGRAFIEI 
LA ÎNFLORIREA MIŞCĂRII 
NOASTRE TEATRALE 


Cind lumina începe să scadă, iar cortina se urneşte din tainica ei imobilizare 
spre a dezvălui spațiul scenic, primul contact pe care spectatorul îl ia cu piesa 
ce o va urmări, se realizează prin decor. Înainte ca vreunul din interpreţi să fi 
schiţat vreun gest ori să fi rostit vreo replică, climatul dramatic al piesei, sau cel 
puţin al tabloului respectiv, este sugerat, este transmis spectatorului prin mijloa- 
cele acelei arte ce conlucrează la imaginea scenică şi care este scenografia. 

Prin limbajul ei specific, dar integrat în arta scenică, scenografia îi tălmă- 
cește spectatorului o seamă de date preliminare, edificatoare, urmărind apoi acţiu- 
nea pe tot parcursul ei. 

Scenografia constituie unul din preţioasele elemente ce alcătuiesc sinteza 
artei teatrale. Această concepţie, după care imaginea scenică este rezultatul unei 
sinteze, al unei conlucrări a mai multor factori artistici, a fost recunoscută la 
noi abia în ultimul deceniu şi jumătate, odată cu însuşirea de către scena romi- 
nească a metodei realist-socialiste, a ideilor şi sistemului lui Stanislavski. 

Desigur, la însușirea metodei realist-socialiste nu s-a ajuns fără strădanie și 
căutări. Dar, de-a lungul celor 15 ani de la Eliberare — răstimp în care teatrul 
a fost curăţit de naturalismul bulevardier al teatrului burghez, de prostul gust, 

nepăsarea sau arbitrariul față de problemele de scenografie —, arta decoratorilor 
noștri de teatru a realizat progrese considerabile, de neconceput în afara noii orien- 
tări a artei noastre pe linia revoluţiei culturale iniţiate şi îndrumate de partid. 

Teatrul romînesc a cunoscut şi în trecut personalităţi artistice dornice să îm- 
bogățească imaginea scenică cu o scenografie care să aducă o reală contribuţie la 
luminarea textului, să ajute la o transmitere mai subliniată a ideilor lui. 

Cu osebire în epoca dintre cele două războaie, cînd scenografia, prin curen- 
tele formaliste ale vremii, căpătase în bună măsură privilegiul unei anumite auto- 
nomii, dacă nu chiar preponderenţe faţă de celelalte elemente constitutive ale artei 
spectacolului, unele din aceste personalităţi s-au străduit să aşeze arta scenografică 
în limitele ei fireşti şi să o promoveze pe baze sănătoase, realiste. Din păcate, lipsiţi 
de o orientare riguroasă, în bună măsură furaţi de ispitele şcolilor şi modelor apu- 
sene de ordinea expresionismului, futurismului, impresionismului, constructivismului 
etc., ei au rămas doar la stadiul unei bune intenții şi al intuiţiei necesităţii de a nu. 
socoti scenografia ca o artă în sine, ci ca o artă funcţională, destinată să servească 
imaginea teatrală, nu să-şi servească nişte virtuţi în afară de această imagine. 
Victor Ion Popa, de pildă, a încercat să promoveze teoretic și practic ideea unei 
scenografii adăpate la sursele populare, chiar folclorice, autohtone ` Ion Sava, scor- 
monitor de căi nebătute, prin excelenţă neconformist faţă de academismul sau pom- 
pierismul oficial, a stăruit să iniţieze stilizarea în scenografie — deși s-a lăsat adesea 
furat de experienţele teatrului italian (Bragaglia) sau ale celui ceh (Burian), expe- 
rienţe cu vădite tendinţe formaliste la acesta din urmă şi diversioniste la cel dintii 
— în raport cu mesajul sau conţinutul textului dramatic. Mai aproape de o vi- 
ziune realistă, Kiriacoff, Cornescu, Brătăşanu au înzestrat scena cu realizări 
demne de reținut în perspectiva deschisă mai tirziu, în anii regimului popular, ani 
în care ei au putut să-și lămurească, pînă la o reală transformare, concepţia lor 
despre artă si drumul lor creator care s-au apropiat în ultimul timp foarte mult de 
metoda realist-socialistă. Cu osebire, Brătășanu a găsit după Eliberare terenul rod- 
nic în care virtuțile lui creatoare să se afirme în deplinătatea resurselor lor. 

Istoria anilor dintre cele două războaie ne arată aşadar, în domeniul artei 
scenografice, existența dacă nu a unei tradiţii vechi şi ample, măcar existența unor 
tendințe care s-au împotrivit atit  dispreţului ce se arăta pe atunci artei sceno- 
grafice, cît şi ambiţiei de predominare pe care, la un moment dat, scenografia 
căuta să o impună în raport cu regia sau în raport, mai ales, cu conţinutul dra- 
matic al piesei. 

După Eliberare, arta scenografică a cunoscut, deopotrivă cu celelalte arte, 
prefaceri structurale, privind atît funcţia ei social-educativă, cît şi linia ei de dez- 
voltare. Aceasta s-a petrecut, în primul rînd, printr-o clară orientare ideologică şi 
estetică marxist-leninistă a artistului. Scenograful a înţeles astfel că arta lui, de- 
parte de a fi o cenuşăreasă a spectacolului, este tot atît de departe de a fi un 
despot al lui. El a înţeles că scenografia se integrează, deopotrivă cu ceilalți fac- 
tori componenți ai spectacolului, în procesul de creaţie teatrală, pentru a realiza 
împreună cu aceștia sinteza imaginii unice teatrale în care preponderent rămîne 
conţinutul de idei, prin sublinierea şi transmiterea eficientă către spectatori a aces- 
tui conţinut, a mesajului piesei. El a înţeles că arta lui trebuie să fie mișcată, aşa- 
dar, de un anumit sens ideologic şi artistic şi că expresia cea mai prețioasă a acestui 
sens se realizează printr-o mărturisire deschisă a spiritului de partid în creația lui. 

Aceste cuceriri în orientarea scenografiei noastre au determinat nu numai o im- 
portantă înflorire, dar şi o ridicare de nivel artistic a operelor şi a spectacolului ro- 
miînesc în general. Spectacolul teatral a început să cîştige în adincirea ideilor textului, 
în claritatea enunţării lui scenice si în diversitatea expresiei sale stilistice. 

Ca şi dramaturgul, ca şi regizorul şi interpretul, pictorul scenograf a înțeles 
că fructificarea maximă a artei sale nu poate să se realizeze decit printr-o strinsă 
și continuă legătură cu realităţile înconjurătoare, cu viaţa poporului, aspiraţiile 
şi eforturile lui corstructive, cu actualitatea şi perspectivele socialiste ale actuali- 
tăţii noastre. 

Astfel integrat în munca creatoare a spectacolului, astfel înţelegind funcţia 
artei sale în raport cu datele spectacolului şi în raport cu cerința transformatoare 
a artei sale, scenograful a urmărit în procesul de creaţie felurite soluţii şi formule 
destinate să servească cît mai bine varietatea de genuri şi specii dramatice, cite 
i se puneau în față, de la lucrările clasice pînă la piesa originală contemporană, de 
la drama de idei pină la comedia de situaţii. 

Schiță de decor de Liviu Ciu- 
lei pentru „Anii negri” de 
A. Baranga şi N. Moraru — 
Teatrul Naţional „l. L. Ca- 
ragiale“ 


Cine nu-şi amintește bunăoară cît avint, cîtă forţă şi puritate morală sugera 
şi transmitea atmosfera creată de decorul lui Perahim la unul din primele spec- 
tacole eroice reprezentate la Teatrul Naţional după Eliberare, la Tinăra gardă ? 
Cine nu păstrează încă vie imaginea pură şi plină de poezie, atit de specific ceho- 
viană, pe care Al. Brătășanu a ştiut s-o sugereze prin decorul la Trei surori, pe 
aceeaşi scenă ? În Domnișoara Nastasia, ca să ne apropiem de perioada mult mai 
recentă a acestor ani, la Teatrul Muncitoresc C.F.R., tînărul scenograf Todi Con- 
stantinescu a fost preocupat să redea prin decor, climatul de puternică închistare, 
de încătuşare, în care trăia eroina, a cărei dramă interioară pare că se izbeşte 
necontenit de pereţii scunzi, de tavanul lăsat, pe care scenograful anume l-a eludat 
spre a sugera nevoia de aer, de spaţiu, de orizont a eroinei, aspiraţia ei de a părăsi 
cercul strimt al mizeriei şi promiscuităţii în care trăia. 

În deplină înțelegere cu regizorul piesei, scenograful a căutat să urmărească 
pas cu pas în decor, ideile textului, şi să le redea așa fel, încât — secondînd îndea- 
proape desfășurarea acţiunii dramatice — mediul plastic scenografic să apară per- 
fect adecvat dialogului și mişcării dramatice ale protagoniştilor. 

Preocupat de a obține o maximă sugestie cu minimum de mijloace, Liviu 
Ciulei a realizat un cadru scenic pe potriva climatului pe care piesa lui Aurel 
Baranga si Nicolae Moraru, Anii negri, la Teatrul Naţional din București, îl pre- 
tindea. Aci, într-o desăvirşită conlucrare cu regizorul, scenograful a ajuns să ofere 
privirilor spectatorului, și climatul specific social-politic din ajunul celui de-al doi- 
lea război mondial, atmosfera încărcată în care clasa muncitoare şi partidul își 
organizau şi duceau lupta subterană împotriva fascismului, şi climatul propriu, creat 
de textul piesei, climatul eroismului, al partinităţii, al siguranţei victoriei finale 
a clasei muncitoare. 

Mircea Marosin a fost preocupat, în elaborarea decorului la Apus de soare, 
de a găsi şi folosi elementele sugestive menite să transmită spectatorului nu numai 
date de cunoaștere a unei epoci de mult trecute (epoca lui Ştefan cel Mare), dar și 
de a lega aceste elemente de sugestie, evocatoare, cu mijloace menite să stimuleze 
şi să capteze conştiinţa eroică patriotică a spectatorului. 

Același lucru, poate mai vizibil, l-a încercat acelaşi scenograf la piesa Răzvan 
și Vidra (Teatrul Municipal), unde decorurile pot fi socotite, fără nich. o teamă, fru- 
moase, fără ca prin aceasta să apară riscul de a fi considerate drept o realizare 
coloristică şi plastică pentru sine. Căci, în Răzvan şi Vidra, decorul şi costumul 
vorbesc în plinătatea cuvîntului despre ceea ce se cheamă caracter funcţional al 

Schiță de decor de Jules Pe- 
rahim pentru „Tragedia opti- 
misi” de Vs. Vişnevski — 
Teatrul Naţional „l. L. Cara- 
giale“ 


artei scenografice. Ele au un dinamism şi o vibraţie strîns corespunzătoare acțiunii 
dramatice, şi tălmăcesc teatral, nu fără a folosi cu justeţe motive ornamentale 
populare, ca şi motive de simbol, mesajul operei lui Haşdeu, pe care regizorul (îm- 
biind şi pe scenograf la aceasta) a vrut să-l actualizeze. ` 

S-a încetățenit tot mai mult la noi expresia „decorul joacă“. Şi nu arareori 
o auzim şi mulţi sint cei ce rămîn miraţi cel puţin în faţa unei anumite, aparente, 
contradicții pe care formula ar conţine-o. Nimic paradoxal, totuși. Decorul, ca artă 
ce conlucrează la spectacolul teatral, îşi are şi el (întocmai ca şi muzica) partea 
lui „solistică“ pe care textul i-o rezervă, nu prin replici, ci prin acele porţiuni în 
care se cere a se face simţite o anumită ambianţă, o anumită tensiune dramatică, 
un anumit moment declanșator de acţiuni dramatice etc. În asemenea împrejurări, 
pentru cîteva clipe, decorul singur, prin modalitatea lui specifică de exprimare, 
e chemat să „interpreteze“, să „joace“, sau să înlesnească interpretarea actorului. 

Înainte ca Noâh, fiul cel mare al fermierului H. C. Curry din Omul care aduce 
ploaie, să intre în scenă, ca să vestească tatălui său că au murit nişte viței și că 
seceta a pirjolit totul, prin pereţii (indicaţi numai parţial), prin tavanul (de ase- 
menea, doar sugerat) al casei lor de ţară, seceta a pătruns în scenă, în sală și în 
conștiința spectatorului, prin acele crimpeie de cîmp ars pe care le întrezărim în 
spaţiile libere, anume lăsate de scenograf, prin cactuşii aproape uscați ce străjuiesc 
rampa, prin soarele torid ce începe să se ivească. Pe această atmosferă de năduf, 
pe care n-o indică nici o replică, ci doar decorul şi lumina, intrarea lui Noah, co- 
pleşit de căldura matinală şi de grijile zilei, este slujită pe deplin. Replica lui vine 
doar să confirme ceea ce noi aflasem din decor. 

Nici n-ar fi trebuit să ştii despre Mielul turbat că este o comedie. Căci, in- 
trînd la spectacolul Teatrului Maghiar de Stat din Satu Mare, afli despre genul 
piesei şi despre obiectivul ei satiric, de cum zăreşti decorul, din linia îngroșată cu 
care, frizînd grotescul, este desenat mobilierul folosit de personajele negative, în 
contrast puternic cu linia semeatä şi pură a construcţiei industriale ce se zărește 
pe alt plan al scenei. Decorul (Szatmâri Agneta) îţi sugerează deîndată existența 
a două tabere şi intenţia de a nimici prin satiră pe una din ele, pe cea anacronică, 
contrastantă cu peisajul general al actualităţii noastre. Grotescul ascunde tilcuri 
sociale şi psihologice, iar formele pe care le ia se modifică în funcţie de momentele 
dramatice şi de necesitatea de a pune în valoare cînd una, cînd alta din ideile 
textului. 

Aşa, de pildă, masa la care „lucrează“ birocratul e situată pe un piedestal, 
marcînd aspiraţia spre grandomanie şi arivismul respectivului personaj. Masa e 
construită pe proporţii exagerate, pe măsura „personalității“ celui care o foloseşte, 

lā fel tamponul cu sugătoare şi celelalte recuzite de birou. Spectatorul, privin- 
du-le, le citeşte cu claritate tîlcul, înainte de a-şi construi din acţiunea și vorbele 
personajului o imagine despre diînsul. „Decorul joacă“ are, aşadar, ca şi la jocul 
actorului, o semnificaţie în primul rind de caracterizare. e 

În Olanda cotropită de nemți, în timpul celui de-al doilea război mondial, 
familia Frank îşi aflase refugiul în podul locuinţei unor prieteni. Dincolo de zidurile 
şi căpriorii acoperişului, se desfăşoară drama prigoanei fasciste şi a războiului. 
Dincoace, înăuntrul precarului refugiu, această dramă se sintetizează în frămîn- 
tările cu rezonanțe generalizatoare ale celor cîtorva victime despre care vorbește 
Jurnalul Annei Frank. Decorul sugerează — se cerea să sugereze — și izolarea de 
restul lumii, şi primejdia permanentă a descoperirii, şi frămiîntările neputincioase 
spre rezolvarea unor probleme majore de viaţă, şi caracterul de colcăială înăuntrul 
unui grup social nevoit să se mişte în asemenea condiţii, şi dramatismul intens pe 
care-l trăiește în parte fiecare conştiinţă a acestui grup, şi conflictele mărunte din- 
tre membrii grupului, şi conflictul major dintre grupul respectiv şi forţa duş- 
mană de afară. d 

Formula scenografică realizată de Dan Nemţeanu şi Adina Reich la piesa 
Jurnalul Annei Frank, pe scena Teatrului Evreiesc de Stat din Bucureşti, izbuteşte 
să răspundă acestof variate cerinţe. Pînă ce desfăşurarea dramatică să dezvolte 
ideile textului, spectatorii posedă date suficiente de atmosferă pentru a intui această 
desfășurare. : 

În Omul cu arma, Liviu Ciulei şi Paul Bortnovski folosesc un decor constituit 
din fotografii mărite la proporţiile scenei. Ideea de a folosi un decor pe bază de 
fotografie a făcut la început să se nască, în unele cugete, îndoieli cu privire la 
eficiența ei. Ea a declanşat chiar prilejul unor discuţii de principiu. În procesul de 
însușire a metodei realist-socialiste în scenografia noastră, imaginea calchiată după 
realitate avea vădite balasturi naturaliste şi a fost nu o dată osîndită ca atare, 
deși intenția creatorului scenograf era departe de a realiza imagini naturaliste. 
Drumul spre: „teatralizarea decorului“, pe care scenografii l-au căutat cu insistenţă, 
dovedeşte că în conștiința lor, păcatul decorului constructivist naturalist atîrna greu. 
Şi desele încercări de a folosi formula decorului „în perdele“ și a celui stilizat, ade- 
seori pină la eliminarea elementelor plastice sugestive (vezi, de pildă, decorul geo- 
metrizant şi al spaţiilor libere la Hamlet — Craiova, scenograf Todi Constantinescu), 
dovedesc dorința scenografilor de a se lepăda de reziduurile naturaliste care le frinau 
elanurile creatoare şi diversitatea de stil în cadrul metodei realist-socialiste pe care 
şi-o însușiseră. 

Fotografia la Omul cu arma părea în ochii unora o recrudescentä a „copiei 
după natură“. Iar pe alte planuri, era condamnată ca o formulă antiartistică în do- 
meniul scenografiei. Omul cu arma pretindea însă o ilustrare scenică în care măreţia 
momentului revoluţionar de răsturnare istorică a unei lumi şi de înlocuire a ei cu 
alta — în care se întrevăd perspectivele de realizare a visului milenar al omenirii, 
comunismul, în care trăieşte şi făptuieşte marele geniu al lui Lenin — să fie lim- 
pede şi dintr-o dată subliniată în toată maiestatea şi semnificaţia ei istorică. Se cereau 
limpede si dintr-o dată subliniate în toată maiestatea şi semnificaţia lor istorică, 
culoarea locală şi documentul local al vremii: Petersburgul cu perspectiva Nevei, 
Institutul Smolnii, în care se instalase Statul Major Revoluționar al lui Lenin, frontul. 

Asemenea ambianţță şi asemenea culoare locală, în care să se poată citi deo- 
potrivă contraste vădite între locul acţiunii şi oamenii acţiunii (palatele Peters- 
burgului și mulțimea de muncitori în revoluţie etc), ca şi perspectivele cuceririlor 
revoluționare ale clasei muncitoare din zilele lui Octombrie, s-au arătat, peste 
aşteptări, mai adecvate formulei precise şi documentare a fotografiei, decit for- 
mulei sugestiei picturale. Formula fotografică s-a dovedit a sluji mai cu pregnanţă 
textul lui Pogodin. Problema care s-a pus artiştilor scenografi, ca și soluția pe care 
ei au găsit-o, era aceea a unei adaptări artistice a fotografiei la spaţiul scenic, a 
unei adaptări care să izbutească a sugera artistic proporţiile reale ale cadrului în 
care s-au desfășurat mărețele evenimente ale Revoluţiei din Octombrie. 

Cu totul alte probleme — și deci soluții — avea să întîmpine Jules Perahim 
în ilustrarea scenică a unei alte drame eroice revoluţionare, cum este Tragedia 
optimistă. Textul lui Vișnevski, spre deosebire de cel al lui Pogodin, este prin ex- 
celență un text de sugerare, de patos mai mult poetic decît dramatic, şi sarcina 
scenografului era să asigure spectatorului, prin decorul menit să lumineze acest 
mare poem al revoluției, putinţa de a se pătrunde mai adînc de patosul cuceritor 
al poemului, în care se îmbină evocarea revoluţiei cu tot freamătul ei răscolitor 

de conștiință, toată forța ei biruitoare şi perspectivele către care erau îndrumate 
conştiinţele zilelor revoluţionare, şi pe care actualitatea le confirma din plin. De- 
corul cerea aci mai puţină precizie documentară şi, în schimb, sugestia limpede a 
forţei, a tensiunii dramatice, a dinamismului luptei, toate învăluite în aura unei 
inefabile neguri poetice. 

Scenograful a socotit, de aceea, de prisos să aducă vreun alt argument mate- 
rial în decor, decît acela care să imprime sensul eroic şi ascendent, asaltul spre 
zorile noi ale zilelor revoluţionare. 

„Jocul decorului“ la Omul cu arma şi Tragedia optimistă marca aşadar ele- 
mente de desfășurare ale spectacolului, finalitatea spectacolului, supraproblema 
spectacolului. 


Faţă de o piesă cum este Baia lui Maiakovski, sau Puntila lui Brecht, sceno- 
graful este împins, firește, fără să părăsească sensurile şi concluziile urmărite de 
textele respective, să sublinieze îndeosebi trăsătura caracteristică a acestor texte. 
Piesa lui Maiakovski pretinde un decor agitatoric, mobilizator, un decor de idei. 
Pledoaria piesei Baia se cere materializată într-un cadru scenic care să propulseze 
ritmul năvalnic spre viitor al constructorilor socialismului şi ai comunismului. 
Simbolul acesta apare la Jules Perahim descărnat de tot ce ar putea aminti modul 
de viață al trecutului burghez, şi, astfel purificat, aparent abstractizat, el devine 
înălțător, aerian, trimiţind puternic spre viitor, aşa fel încît, în acest cadru, per- 
sonajele negative din piesă capătă dintr-o dată, ca primă pecete, pe aceea a ana- 
cronismului lor, a ridicolului în care se scaldă. 

De asemenea, momentele din comedia lui Brecht, Domnul Puntila şi sluga 
sa Matti (scenograf : Sanda Muşatescu) pretind din partea scenografului să exprime 
limpede, în același timp, caracterul popular si răspicat satiric al savurosului text 
al lui Brecht. Tablourile în care preponderente sînt personajele negative au fost, 
de aceea, pe un fundal de grotesc izbitor, în contrast cu cele în care se mişcă mai 
ales eroii pozitivi, unde linia desenului urmărește simplitatea, expresia neocolită, 
umorul satiric și optimismul popular. Fireşte, această deosebire de linii nu înseamnă 
şi o deosebire de stiluri. Ele subliniază, doar, înseşi liniile de desfășurare a acţiunii, 
caracterul acţiunilor în comedie, ambianța desfășurării. 

Pe coordonate asemănătoare se aşează şi scenografia la multe din piesele cla- 
sice. Mesajul acestor piese, ce numără adesea citeva veacuri, cată a fi surprins prin 
prisma actualităţii lui. Un spectacol cu o piesă clasică e mai puţin o piesă de 
reconstituire şi mai mult una de tălmăcire într-un grai scenic nou, actual, care să 
pună în valoare tendinţele valabile astăzi, conţinute în textul vechi de veacuri. 
Scenograful unei piese clasice se documentează şi ne oferă o operă de documen- 
tare istorică, cu ochii prezentului şi cu expresia contemporaneităţii. În A douăspre- 
zecea noapte de Shakespeare, sau în Femeia îndărătnică, scenograful s-a străduit 
să ne apropie ironia marelui Will, să apese pe ceea ce este major în spiritul său 
neiertător la adresa unora din personajele comediilor sale, păstrînd în acelaşi timp 
proporţiile aparent minore ale conflictului însuşi, culorile vii şi pestriţe, cadrul 
suculent popular al commediei dell’arte (de unde însuşi Shakespeare împrumutase 
de altfel, în bună măsură, tratarea unor personaje şi a unor momente din conflicte). 

I. Popescu-Udrişte a creat şi el în Giîlcevile din Chioggia a lui Goldoni, un 
decor sumar, aşezat pe o imensă plasă pescărească, prezentindu-ne lumea piesei şi 
intriga ei, trimiţindu-ne mesajul democrat al lui Goldoni într-o cromatică violentă, 
subliniind nota de optimism sănătos, robust, al oamenilor din popor şi evitind ast- 
fel să învăluie cadrul scenic cu spiritul încărcat al epocii în care a trăit Goldoni, 
şi către care o „documentare minuțioasă“ ar fi riscat să-l poarte. 


Todi Constantinescu, în ilustrarea scenică a lui Hamlet pe scena Teatrului 
Naţional din Craiova, n-a reţinut din Danemarca evocată de Shakespeare decit 
terasa castelului Elsenor. Dar şi Danemarca şi castelul i-au apărut scenografului 
locuri convenţionale de acţiune, care ar fi umbrit substanţa de idei a tragediei 
shakespeareene, dacă ele ar fi făcut obiectul unei reconstituiri „fidele“, de epocă. 
Scenografului i-a fost important, în sarcina sa, să dea aripi ideilor, sensului filo- 
zofic, umanist, al capodoperei lui Shakespeare şi să dea avint acestui sens spre 
sală, descătușindu-l de orice încărcare barocă, în stare să pună plumb zborului 
acestui sens către conştiinţa spectatorilor. 

Chiar dacă scenograful a exagerat, atingînd, cum am mai amintit, limitele 
abstractizării în decor, ceea ce trebuie reţinut este intenţia vădită a scenografului 
de a sluji cu precădere ideile textului şi concepţia regizorală care le-a tălmăcit. 

Schiță de decor de Todi Constantinescu pentru „Domnișoara 
Nastasia“ de G. M. Zamjirescu — Teatrul Muncitoresc C.F.R. 


Ideile, în teatru, nu pot să se manifeste cu eficienţă decît dacă sînt încorpo- 
rate în caractere, în eroi, care le vehiculează, decit dacă acești eroi se mişcă în- 
tr-o lume clar caracterizată în timp şi în spaţiu. De aceea, spectacolele, cu osebire 
ale clasicilor ruşi de la Cehov pînă la Gorki, au fost, printre altele, prilejuri in- 
structive pentru scenografii noştri, în acest sens. E o distanţă mare de pildă, de la 
Azilul de noapte, ilustrat scenic după concepţia lui Fernando de Cruciatti (Teatrul 
Naţional 1945/46), în care liniile artistului scenograf lăsau prea puţin să se des- 
prindă ceva din mesajul greu de probleme umane al lui Gorki, şi dubla experiență 
încercată cu aceeași dramă a lui Gorki, recent, pe scena Teatrului Naţional din 
Cluj, de către T. T. Ciupe, care a ştiut să surprindă faţeta umilitoare a societății 
rusești de dinainte de Revoluţie, mizeria poporului, condiţia de apăsare şi năzuința 
spre lumină și libertate a poporului. Atmosfera de epocă a societăţii ruseşti face 
parte din înseşi argumentele de condamnare a burgheziei și relaţiilor capitaliste, 
care fac obiectul pieselor lui Gorki : Egor Buliciov şi alții, Vilegiaturiștii, Dușmanii. 
Şi în măsura în care scenografii acestor spectacole au izbutit să dea culoare scenică 
acestor argumente (Tony Gheorghiu, Adriana Leonescu), ei au valorificat înseși con- 
ţinutul de idei și mesajul înalt al operelor lui Gorki. 

Problema atmosferei scenice, ca o problemă indicatoare a unui moment și 
a unei perspective istorice, legată de problema atmosferei psihologice și sociale, 
s-a pus scenografiei noastre cu osebire în decorurile la piesele actuale originale. 
între Ziua cea mare a Mariei Banuş şi În Valea Cucului a lui Mihai Beniuc, este 
o distanță de timp şi de perspectivă, care se resimte limpede dacă confruntăm de 
o parte scenografia lui Al. Brătășanu, de cealaltă, scenografia lui M. Tofan. Brătă- 
şanu rupea cu acea „tradiţională“ ilustrare idilico-semănătoristă a satului, în care 
cumpăna şi turma de oiţe erau nelipsite, indiferent de problemele pe care le-ar fi 
pus textul, pentru a imprima un accent.puternic pe momentul de răscruce al vieţii 
satelor noastre, în care țărănimea muncitoare pornea, luminată de cuvîntul şi în- 

drumarea partidului, spre transformarea socialistă a conştiinţei sale, a eticii sale, 
a muncii sale. Tofan a avut în faţă momentul mult înaintat, în care tipică în tă- 
ranul muncitor este așezarea deplină, în conştiinţa sa, a spiritului de partid, a 
înțelegerii justeţei și măreției vieţii noi pe care partidul a înlesnit-o satului nostru. 
El şi-a putut, de aceea, îngădui ilustrarea stilizată cu elemente ornamentale fol- 
clorice a satului și a problemei sale actuale. El a putut astfel să imprime comediei 
lui Mihai Beniuc, un caracter deopotrivă de atmosferă şi de dezbatere savuroasă, 
dar nu mai puţin plină de sens, de probleme. 

Între Minerii lui Davidoglu şi Ferestre deschise a lui Everac, se întinde de 
asemenea o perioadă de timp şi de înnoiri structurale în viaţa poporului, care 
apar vizibile din confruntarea decorurilor lui Perahim (la Minerii) cu acelea ale lui 
Toni Gheorghiu (la Ferestre deschise). Nu este vorba numai de stadiul deosebit 
al concepţiei și elaborării lor, ci este esenţial vorba de o nouă atmosferă istorică 
(artisticeşte tălmăcită) din viaţa oamenilor muncii de la noi. Ceea ce apărea în 
perspectivă în lumea de luptă aprigă şi de prezenţe ale întunericului şi apăsătorului 
trecut, trăit de muncitorimea noastră (la Minerii), apare astăzi în liniile zvelte, 
proaspete și luminoase, ale realizării scenografice, menită să ilustreze etapa actuală 
a construirii socialismului la noi, etapă pe care Everac încearcă s-o fixeze — în 
substanța piesei — prin Ferestre deschise. 

De asemenea, experiența ultimei stagiuni, în care au fost reluate o seamă 
de spectacole cu piese originale de succes ale anilor noștri trecuţi, dovedește din 
partea scenografilor o înţelegere nouă a felului în care textele şi mesajele se cer 
slujite. Ne gindim mai ales la diferitele formule şi soluţii pe care Anii negri le-au 
putut prilejui, la Constanţa, la București, la Iaşi. Această varietate de formule şi 
soluții scenografice vorbește, fără îndoială, de o creştere şi diversificare stilistică, 
dar mai ales, de o adincire înspre sensuri practicată de scenografi în ilustrarea 
scenică a dramaturgiei noastre. 


Schiță de decor de Mircea Murosin pentru „Răzvan şi Vidra" 
de B. P. Haşdeu — Teatrul Municipal 


Schu de decor de Dan Nem- 
feanu şi Adina Reich pentru 
„Jurnalul Annei Frank" de 
F. Goodrich şi A. Hackett — 
Teatrul Evreiesc de Stat din 
Bucureşti 


Sintem astăzi, după 15 ani de la Eliberare, şi în domeniul scenografiei, la un 
stadiu artistic care nu poate decit să ne umple de mîndrie. Simpla trecere în re- 
vistă a cîtorva, foarte puţine, din multele realizări scenografice romîneşti din răs- 
timpul relativ scurt al acestor ani vădeşte amploarea şi calitatea dezvoltării ei. 
Aria de dezvoltare a scenografiei noastre apare cu atit mai întinsă, cu cît ţinem 
seamă de faptele de artă remarcabile pe care le realizează, înafara artiştilor pome- 
nifi, şi scenografii teatrelor mai tinere din întreaga ţară — din Turda, Sibiu, Ora- 
dea etc. — care merită aceeași bună preţuire pentru aportul lor la ridicarea nive- 
lului teatrului nostru. Metoda realist-socialistă, care stă la baza scenografiei noastre, 
a oferit scenografilor nu numai prilejul de a se statornici într-o justă și eficientă 
fructificare a măiestriei lor creatoare, dar şi prilejul de a-şi dovedi, înlăuntrul aces- 
tei metode, valenţele proprii, latenţele lor stilistice, de a-și afirma liber persona- 
litatea lor artistică. 

Despre varietatea de stiluri în scenografia rominească, va fi nevoie să ne 
oprim cîndva mai îndelung. Deocamdată, însăşi constatarea că există o febrilitate 
în căutările de soluţii şi formule scenografice, că aceste căutări ele însele nuan- 
țează arta scenografiei noastre (robusteţea lui Perahim, culoarea poetică a lui 
Marosin, îngemănarea dialectică a contrastelor, încercată — chiar dacă uneori 
cu eşecuri — de Liviu Ciulei, simplitatea stilizată a lui Tony Gheorghiu etc.). este 
de o semnificaţie deosebită pentru locul pe care tinde să-l ocupe, și pentru rezo- 
nanța de care deja se bucură, scenografia în ansamblul artelor constitutive ale 
teatrului nostru, în procesul de dezvoltare a teatrului nostru. 

Contribuţia scenografiei la înflorirea mişcării noastre teatrale nu poate fi 
trecută cu vederea. Slujind cu precădere textul, şi prin text, mesajul înaintat, pro- 
gresist, revoluționar, socialist, al repertoriului teatrului nostru, alături şi solidar 
cu arta regizorală şi arta interpreţilor, scenografia noastră își poate revendica 
astăzi — pe drept cuvînt — cinstea de a se număra printre factorii care conlucrează 
activ la educarea și creșterea conştiinţei socialiste a poporului nostru, la creșterea 
guștului său pentru frumos, pentru cultură, pentru pace. 

Costache Antoniu 


ARTA DE A CREA ARTIŞTI DE TIP NOU 


Puţină istorie a teatrului şi... meșteșug. Cam atita prevedea odinioară „pro- 
grama analitică“ pentru învăţăceii în ale teatrului. Actorul nu avea nevoie de 
pregătire, după cum în armată soldatul nu avea nevoie și voie să gindească ` gîndea 
superiorul şi pentru el! După o instruire empirică, sumară, tînărul actor îşi începea 
abia pe scenă adevărata sa ucenicie şi, fie că „fura“ meseria de la actorii cu expe- 
rienţă, fie că descoperea adevăruri de mult cunoscute în arta scenică, drumul său 
era totdeauna deosebit de anevoios. 

Care este valoarea artei actoricești? Care este rostul actorului? Aceste în- 
trebări, pînă acum 15 ani, rămîneau fără răspuns. Mai bine zis, răspunsuri existau. 
Oamenii luminaţi şi artiștii de seamă au ştiut totdeauna care este misiunea și rolul 
artistului în societate, dar părerile lor veneau în contradicţie cu oficialitatea şi cu 
situaţia de fapt, încît tînărul ucenic nu mai ştia ce să creadă. Răsfăţat, dar mai 
mult hulit, în centrul atenţiei şi totodată la periferia societăţii, admirat, dar mai 
mult batjocorit, la cheremul sus-pușilor şi privilegiaţilor, actorul de teatru se găsea 
în situaţia unei bărci fără cîrmaci lăsată în voia talazurilor. Şi naufragiile n-au 
fost puţine. Biografiile celor mai mulţi slujitori ai scenei, mizeriile pe care le-au 
suportat din partea societăţii, desconsiderarea ce urma de cele mai multe ori unei 
glorii de răsunet, sînt în această privinţă lămuritoare. În societatea burgheză, 
actorul reprezenta o ființă de o esenţă particulară, situată, într-o măsură mai 
mare sau mai mică, la marginea ei. Nu o dată s-au găsit glasuri care să afirme că 
actorii sînt o plagă, o „ruşine a rușşinilor“, de care, pentru a păstra bunele mora- 
vuri, societatea trebuie să se ferească. Şi „societatea“ se ferea. Oamenii chemați să 
fie oglinda semenilor lor, să educe şi să poarte făclia culturii și adevărului, au 
fost considerați amorali, pentru faptul că-şi „exhibau persoana fizică şi sentimen- 
tele“, iar activitatea lor era asimilată profesiunilor celor mai degradante. O muncă 
frumoasă și înălțătoare purta stigmatul oprobriului public! 

Eliberarea patriei noastre de sub jugul fascist, eliberarea de exploatare și 
asuprire au creat premisele eliberării artei de servituţile la care era condam- 
nată de către societatea burgheză. Astăzi, arta nu mai reprezintă o „plăcută inutili- 
tate“, ci constituie un factor de prim ordin în educarea şi transformarea oamenilor, 
iar artistul, prin sarcina de răspundere de a fi inginer al sufletului omenesc, ocupă 
un loc din ce în ce mai important în viaţa socială. Restructurarea fundamentală a 
artei a determinat, cum era şi firesc, necesitatea de a se forma noi slujitori ai artei 
scenice, învăţămîntului artistic revenindu-i sarcina de a crea artişti de tip nou. 

Institutul de Artă Teatrală „Ion Luca Caragiale“, înfiinţat în anii puterii 
populare, şi-a început activitatea pornind de la cerința de bază a noii societăţi: 
„arta în slujba poporului“. Pentru realizarea acestui deziderat, un factor de prim 
ordin îl constituie componenţa socială a celor chemaţi să fie mesagerii poporului, 
vlăstare vrednice ale muncitorilor, ale ţăranilor muncitori şi ale intelectualilor le- 
gați de popor. Participarea din ce în ce mai mare a masei în frontul nostru artistic 
a înlăturat mitul burghez al „talentului-piatră rară“ — de care, pasămite, dau din 
cînd în cînd norocoşii — dezvăluind nesecatele comori artistice ale poporului nostru, 
uriașa mişcare de amatori constituind, printre altele, o minunată pepinieră a în- 
vățămîntului nostru artistic superior. În vederea depistării elementelor -celor mai 
dotate, s-a întreprins o campanie intensă de popularizare a Institutului de teatru 
prin afișe, prospecte, presă, radio şi cinematograf, pentru crearea unor baze de 
selecţie cît mai largi. În preajma examenului de admitere, așa-numitele „zile ale 
porţilor deschise“, devenite tradiţionale, prilejuiesc luarea de contact a viitorilor can- 
didaţi cu profesorii Institutului de teatru, care-i ajută să se pregătească pentru exa- 
men. An de an, o serie impresionantă de candidaţi se prezintă în fața unei comisii 
formate din virfurile artistice ale ţării noastre, comisie care selectează elementele 
cele mai valoroase şi cu cele mai serioase garanţii de reuşită. 

Pășind în institut, în condiţii de trai şi de studiu necunoscute altădată, tinerii 
studenţi îşi dezvoltă aptitudinile sub supravegherea atentă a maeștrilor scenelor 
noastre, însușindu-și o cultură solidă şi o etică potrivită noii societăţi. Programa 

analitică, elaborată cu judiciozitate, cuprinde discipline variate, orientate pentru a 
forma nu numai un bun meşteșugar, ci şi un cetăţean şi un om întreg. 

Rolul de primă importanţă în formarea actorului-cetățean îl au ştiinţele so- 
ciale şi estetica marxist-leninistă. Materialismul ştiinţific şi istoria mişcării mun- 
citoreşti, fundamentarea teoretică şi practică a marxism-leninismului reprezintă nu 
numai o busolă precisă, ci constituie o bază sigură de pornire, un postament de 
pe care artei i se deschid perspective nebănuite în trecut. Estetica materialistă 
ştiinţifică înlătură căutările sterile, trasînd un drum precis, pe care artistul pă- 
şeşte cu certitudine, dezvoltindu-se necontenit şi perfecţionîndu-şi tot mai mult arta. 

Cultura, considerată în trecut un balast inutil în bagajul actorului de teatru, 
a devenit acum indispensabilă unei creaţii artistice izbutite. Contactul cu experienţa 
înaintată a umanităţii, acumulată de-a lungul veacurilor, contactul cu operele va- 
loroase ale scriitorilor clasici şi contemporani îl fac pe artist mai sensibil, mai re- 
ceptiv şi, prin aceasta, capabil să-şi îmbogăţească necontenit creaţia şi să transmită 
spectatorului cu mai multă eficienţă valorile textului dramatic. Munca de educaţie 
artistică a Institutului de teatru scoate în pregnant relief superioritatea sistemului 
lui Stanislavski, învățătură complexă ce îmbină în permanenţă învăţăturile teore- 
tice cu experiențele practice. De la exerciţiul de mimică ce se face în anul Isi 
pînă la producția de sfîrşit de an a absolvenţilor institutului, li se cere studenţilor 
însușirea a cit mai multe cunoștințe. Complexitatea artei scenice solicită o educaţie 
multilaterală, care să aibă în vedere atit pregătirea intelectuală a viitorului actor, 
cît şi cea fizică. Concomitent cu însuşirea tezaurului inclus în istoria literaturilor, 
actorul trebuie să cunoască arta de a povesti şi de a recita, şi dacă limba literară 
e asimilată de student prin lectura operelor scriitorilor noştri clasici și contempo- 
rani, cursurile de dicţiune îl învaţă să vorbească corect şi cu uşurinţă, să trans- 
mită spectatorului în mod integral frumusețea şi muzicalitatea cuvîntului rostit. 
Lecţiile de mișcare scenică îl deprind în mod concret cu acţiunile fizice pe scenă, 
asigurîndu-i plasticitatea gestului, eleganța atitudinii, frumuseţea unor comportări 
fizice echilibrate şi expresive. Muzica, dansul, scrima şi luptele, priceperea de a 
purta o haină clasică sau modernă îl ajută pe studentul-actor să-şi concretizeze 
scenic cunoștințele despre viaţă si oameni. An de an, studenţii institutului cîștigă 
noi cunoștințe, stăpînind din ce în ce mai mult elementele psihotehnice ale artei 
actoricești, ajungînd la rezultatul armonios al întruchipării în aceeași persoană a 
instrumentului şi  instrumentistului, întruchipare proprie artistului dramatic de 
valoare. 

Potrivit sistemului general de învățămînt, care cere politehnicianului practica 
în fabrici şi uzine, iar agronomului practica pe ogoare, studenţii Institutului de 
teatru beneficiază la rîndul lor de avantajul de a verifica cunoştinţele dobîndite 
în sălile de curs, în Studioul experimental al Institutului, creat tocmai în vederea 
verificării în fața publicului a deprinderilor și învățăturilor acumulate. Un reper- 
toriu cu o tematică variată şi bogată, cuprinzînd stiluri şi epoci diferite, dar mai 
ales accentul care se pune pe întruchiparea scenică a personajelor oferite de drama- 
turgia contemporană îi fac pe viitorii actori să fie pregătiţi și să răspundă cu 
promptitudine comenzii sociale pe care viaţa nouă o pretinde din ce în ce mai 
mult slujitorilor scenei. 

Complexitatea eroului de tip nou solicită actorului o cultură deosebită, o 
cunoaştere profundă a vieţii, o puternică legătură cu actualitatea. În locul modului 
empiric în care se preda arta actorului în trecut, în locul demonstraţiei lipsite de 
suport științific, bazată exclusiv pe îndemnul „fă ca mine“, astăzi fiinţează un 
sistem științific de învățămînt, fundamentat pe tradiţiile realiste ale teatrului ro- 
miînesc și pe învățătura lui Stanislavski. Noua pedagogie militează pentru o artă 
realistă, izvorită din adevărul vieţii, călăuzită de un mesaj înaintat, o artă a des- 
făşurării scenice, care pretinde studentului să acţioneze organic, conducîndu-l spre 
întruchiparea personajului în imagini emoţionante, convingătoare şi de o maximă 
expresivitate. Fundamentarea ştiinţifică a învăţămîntului a creat posibilitatea ca 
profesorii să-și unifice metodele de predare, realizind o formă armonioasă, con- 
secventă, de educaţie şi obţinînd astfel rezultatele cele mai bune. 

Dar litera tipărită şi practica scenică nu sînt totul în formarea artistului- 
cetățean de mîine. Alături de disciplinele teoretice şi de cele practice, viitorul actor, 
angrenat în probleme de interes obştesc, învaţă să cunoască viaţa sub multiplele 
ei aspecte, învaţă să cunoască însemnătatea efortului colectiv al oamenilor ce con- 
struiesc socialismul, avind perspectiva clară a misiunii sale. Sprijinind activitatea 
corpului didactic, Uniunea Tineretului Muncitor şi Asociaţia Studenţilor, sub în- 

drumarea directă a partidului, veghează la închegarea conştiinţei cetăţeneşti şi 
politice a viitorului slujitor al scenei, antrenîndu-l în munca patriotică, formînd 
un om util societății, un sprijin de nădejde în construirea socialismului. 
învățămîntul nostru artistic superior a cunoscut, în cei 11 ani care au trecut 
de la restructurarea lui, forme diferite adaptate la condiţiile istorice concrete ale 
țării noastre, fiecare etapă constituind o treaptă superioară a evoluţiei lui. Trecerea 
de la institutele poliartistice (1948) la institute de specialitate (1951); unificarea 
institutelor de teatru (1953) de la Cluj, Timişoara, Iaşi şi Bucureşti (cu excepția 
Institutului de teatru cu limba de predare maghiară de la Tg. Mureș); înființarea 
unor secţii noi (regie şi teatrologie) în vederea pregătirii unor specialiști strîns 
legaţi de arta actoricească propriu-zisă au făcut din Institutul de Artă Teatrală 
„Ion Luca Caragiale“ o instituţie puternică şi de prestigiu, care a dăruit cadre pre- 
ţioase frontului nostru ideologic şi artistic. Numeroasele premii acordate tinerilor 
actori şi regizori, atît la „Concursul tinerilor actori“ cît şi la „Decada dramaturgiei 
contemporane“ sau „Festivalul teatrelor dramatice“, precum şi colectivele valo- 
roase ale unor teatre înfiinţate cu ajutorul unor promoţii întregi de absolvenţi 
(Piatra-Neamţ, Satu Mare, în stagiunea viitoare: Botoşani) constituie o dovadă 
grăitoare a felului în care şi-a dus munca această instituţie superioară de învățămînt. 

Institutul de teatru făurește artişti în adevăratul înţeles al cuvîntului, tocmai 
pentru că dezvoltă în individ spiritul cetăţenesc şi colectiv. Ilustrul pedagog sovietic 
A. S. Makarenko arată că „dacă omul se mulţumeşte numai cu propria lui pers- 
pectivă, fie ea şi mai îndepărtată, el poate trece în ochii noştri drept puternic, dar 
nu poate deștepta în noi sentimentul frumuseţii personalităţii şi al valorii ei reale. 
Cu cît este mai vast colectivul ale cărui perspective îi apar omului drept propriile 
lui perspective, cu atît omul apare mai frumos şi mai desăvirșit“. E un principiu 
pe care institutul se străduiește să-l aplice zi de zi în procesul de învățămînt. 

Puternic ancoraţi în realitate, păstrîind în permanenţă contactul cu poporul 
din mijlocul căruia pornesc şi ale cărui năzuinţe le exprimă, educați în spiritul dra- 
gostei de patrie şi al internaţionalismului proletar, devotați partidului clasei mun- 
citoare, studenții, viitori artişti de tip nou, reprezintă şi vor reprezenta tot mai mult 
valori respectate si recunoscute, personalităţi împlinite, membri activi ai societății, 
cetăţeni conştienţi ai patriei. 

Încercăm astfel, cu prilejul celei de a 15-a aniversări a gloriosului 23 August, 
sentimentul datoriei împlinite şi avem credinţa certă că „tinăra gardă“ a teatrului 
romiînesc — ieșită de pe băncile instituţiilor noastre de învățămînt teatral — va face 
cinste încrederii pe care partidul şi poporul muncitor întreg i-au acordat-o cu pri- 
sosinţă, precum şi nădejdilor de aur ce se pun în ea. 


DOVURGUG SI Ill 


Valentin Silvestru 


DE LA CUPLETISTUL SANDY-HUŞI 
LA ARTISTUL EMERIT AL. GIUGARU 


ÎNTR-O CONVORBIRE CU... AMÎNDOI 


Cine a văzut măcar o dată O noapte furtunoasă sau O scrisoare pierdută, 
fie la teatru, fie la cinematograf, cu greu şi-l mai poate închipui pe jupîn Dumitrache 
Titircă Inimă-rea sau pe venerabilul Zaharia Trahanache, cu alt chip, alt nume, altă 
privire ori alt glas decît acelea ce le-au fost împrumutate de actorul Alexandru 
Giugaru. E unul din acei artişti rari, care se dăruie într-un asemenea mod cate- 
goric personajului și și-l însușesc, din text, cu atita apropriere, încît îi dau o iden- 
titate scenică aproape definitivă. 

Artist emerit, decorat cu Ordinul Muncii, unul din actorii de bază ai colec- 
tivului Teatrului Naţional „I. L. Caragiale“, Alexandru Giugaru a parcurs, ca să 
ajungă aici, un drum lung, cu zbucium greu. Stăm de vorbă despre această cale 
de-o viață, într-o încăpere răcoroasă din casa artistului, admirind o vitrină cu 
stidle aurii împodobite cu zeci de etichete multicolore : 

— Pe unde am trecut în turneele mele în Europa — zîmbește amfitrionul — 
am luat cîte o probă de vin spre amintire. 

— Despre care turnee e vorba? 

— Despre cele de după 23 August, bineînțeles, cînd ne-a trimis statul la 
Paris, Veneţia, Moscova, Zaporojie, Chişinău. 

Înainte de Eliberare am făcut turnee mai ales în cartierul Griviţa, de la 
„Roma“ la „Volta-Buzești“, de acolo la „Model“, pe urmă la „Marconi“... 

— La „Marconi“ ? 

— Da, la cinema „Marconi“. Dădeam reprezentații în pauze de film, de două 
sau de trei ori pe seară. Eu am inaugurat acolo spectacolul-parodie. 

— Parodie, după ce? 

— Adică așa : cînd se dădea la Naţional Othello, jucam şi eu Othello, în ver- 
siunea mea. Cînd se juca Femeia îndărătnică, era şi la „Marconi“ un fel de 
Femeie îndărătnică. Dacă în centru, afişul era semnat de Soare Z. Soare, la noi 
regizorul iscălea Lună Z. Lună. 

— N-aţi încercat niciodată să intraţi la Teatrul Naţional ? 

— Am încercat. Şi pe cînd eram cupletist de sală de cinematograf şi, mai 
tirziu, cînd eram de-acum angajatul companiei Bulandra. Nu m-au primit nici 
directorul Prodan, nici directorul Mavrodi. Prodan, în ale cărui piese într-un act, 
niciodată reușite, jucasem adeseori, m-a primit în audienţă cu mină surizătoare și 
mi-a făcut cunoscut că mă simpatizează mult în calitatea lui de autor, nu în aceea 
de director. Deoarece, ca director, „pînă la facerea bugetului...“ Şi ne-am despărţit. 
La Mavrodi, tot așa ; eram îmbrăcat în veşminte tare ponosite : „Ce vrei?“ — m-a 
întimpinat. „Aş vrea să mă angajez la dumneavoastră“ — am zis. „Aici?“ — s-a 
minunat el. „Dacă se poate...“ „N-avem nevoie“. Scurt. Am hotărît atunci, în gîndul 
meu, să nu mai bat niciodată la uşa Naţionalului. 

Al. Giugaru într-un rol dublu 
în revista „Usucă-te“, la ci- 
nema „Marconi“ (trucaj foto- 
grafic) 


— Cînd aţi început propriu-zis să jucaţi teatru ? 

— Cred că prin 1912, cînd am venit la Bucureşti. Eu sint de felul meu de 
prin părțile Hușilor, şi am apărut în Capitală trimis fiind de tata la o şcoală de 
meserii de pe lingă atelierele comunale. Tata era acar, şi visul lui, săracu', era să 
mă vadă cîndva impiegat de mişcare. Visul meu însă era să mă văd actor. Lîngă 
internatul şcolii, la cinematograful „Jupiter“, se producea seară de seară trupa 
unuia Iorgu Tomescu, care pentru mine era pe atunci cel mai mare actor al lumii. 
Fugeam noaptea, pe furiș, din dormitorul comun şi participam la fiecare repre- 
zentaţie. Mi-am luat într-o zi inima în dinţi şi m-am prezentat idolului meu ar- 
tistic, ca să-i vorbesc despre „vocaţia“ mea. Prima întrevedere s-a soldat cu pu- 
nerea mea pe fugă ; dar nu m-am lăsat şi tot am intrat în trupă. 

— Și care au fost primele roluri ? 

— Roluri ? Nu e prea exact spus „roluri“. Mai bine, „primele sarcini“ : mă- 
turatul scenei, tragerea cortinei, căratul bagajului actorilor şi altele de aceeași na- 
tură. Tinerii de azi, care intră din Institut în teatru şi primesc roluri de prima mînă 

în film sau pe scenă, chiar de la debut, nici nu-şi pot imagina măcar ce însemna, 
odinioară, „a intra în teatru...“ După o percheziţie făcută de pedagogi în lădiţa 
mea de elev provincial — în care s-au găsit mustăţi, barbişoane, cutii goale de 
fard şi hirtii cu cuplete —, am fost dat afară din şcoală. Eram liber să devin 
artist, dar tot atît de liber să mor de foame ca vagabond bucureştean. După cîtăva 
vreme de asemenea cutremurătoare libertate, l-am înduplecat pe un oarecare, cu- 
noscut ca autor, să-mi dea cu împrumut un cuplet, o pălărie, o lavalieră şi o re- 
dingotă. Eram bine pregătit pentru a apărea în faţa publicului şi m-am şi înfățișat, 
curajos, într-o speluncă din Calea Griviței. 

N-am apucat însă să-mi termin „numărul“. Lăutarii din local, care-și cîștigau 
şi ei cu chiu cu vai o pîine acolo, au văzut în mine un fel de „concurent“ și am 
fost expulzat cu huiduieli. Atunci am avut ideea să întreprind un turneu pe cont 
propriu la sate. Mi-aduc bine aminte de această primă călătorie artistică, mai ales 
cînd privesc la autobuzele confortabile cu care echipele noastre se deplasează 
astăzi la sate, şi cînd ştiu cum sînt primite cu flori de autorităţile locale, de ţă- 
ranii muncitori. Şi eu eram întîmpinat de autorităţi. Umblam pe jos din sat în sat, 
singur, cu toată averea în lădiţa din spinare, şi mă arătam în primul rînd şefului 
postului de jandarmi. Dacă-i smulgeam învoirea să spun o poezie ori un cuplet la 
o serbare locală, bine. Dacă nu, porneam mai departe, peste deal. 

— Cind a încetat această „artă pe cont propriu “? 

— În 1916, cînd am fost angajat într-o trupă de revistă, al cărei director, 
primul meu director, a fost Titi Mihăilescu. În 1917, am intrat într-o companie 
de operetă, condusă de Stănescu Cerna şi Aurel Bobescu, pe care am întilnit-o în 
timp ce era în turneu — şi am pornit-o, cum se pornea pe atunci, de-a lungul și 
de-a latul ţării. În timpul acesta, bietul tata cerceta fiecare circ şi fiecare bilci care 
trecea prin Huşi, întrebîndu-i pe artişti, pe directori, pe oamenii de serviciu, dacă 
nu cumva se află la ei, printre cei ce joacă pe sirmă sau înghit săbii, şi unul Giu- 
garu Alexandru, zis Sandy-Hușşi... 

Am ajuns din nou în Capitală, prin 1919, tot fără angajament, tot dornic 
să fac teatru. Am aflat că se pun bazele Operei la teatrul numit „Eforie“. Mi-au 


Pe scena teatrului „Cărăbuş“, împreună cu Const. Tănase şi 
Aurel Munteanu 


dat un rolişor în opera comică Fata tamburului major. În timp ce repetam, s-a 
închis teatrul. Ne-am mutat cu repetițiile şi cu „bazele“ Operei în altă sală, lingă 
Banca Naţională. Am jucat aici în Fata tamburului major, şi în calitate de... corist 
în Faust, Rigoletto, Lucia de Lamermoor, pînă ce într-o bună zi, venind la teatru, 
am găsit lacătul pe ușă. Se închisese fără să ştim, peste noapte. Cine ar crede 
astăzi că s-a putut întîmpla ca un teatru să se închidă fără să fie înştiinţaţi actorii, 
fără să li se plătească drepturile, fără să li se spună încotro să se "Ten ?... Alte 
vremuri, cu totul alte vremuri... 

— Dar vocaţia era mai tare decit mizeriile... 

— Da, era mai tare. Am intrat într-o trupă de „artiști de cinematograf“, 
adică de „programe“ la cinema. Nu realizam, după săptămîni de muncă, nici măcar 
mesele zilnice. Am căutat altă trupă ; la cinema „Marconi“ se repeta revista Usu- 
că-te. M-am angajat acolo. Ne-am uscat şi la propriu cu toţii, căci era vară şi 
jucam în sală, pe o nădușeală cumplită. După mai bine de un an, am trecut la 
alt cinematograf... 

— De ce schimbaţi mereu trupele? Care era raţiunea acelor numeroase 
„turnee în cartier“ ? 

— Nu de bine le schimbam. Din cauza nemulțumirilor. Un patron îţi cerea 
să joci în prea multe reprezentații în aceeaşi zi, ceea ce ducea la epuizare fizică. 
Altul te obliga să-ți faci numărul ca la alergări, în cea mai mare viteză, ca să 
cîştige încă o reprezentaţie cinematografică în spaţiul unei zile. Altul te șicana la 
plată, întirzia, scădea „renumeraţia“ sub diferite pretexte, şi aşa mai departe. 
Puţini știu azi ce însemna să fii „actor la cinematograf“ şi în ce condiţii erai 
angajat. Şi că, de fapt, noţiunea de „salariat“ nici nu era folosită în raporturile 
dintre patroni şi artişti. Pe atunci erai angajat pe o lună, sau pe două, maxi- 
mum trei. 

— Şi cum vă plăteau ? 

— După actor. Dacă patronul avea nevoie de el, îi dădea mai mult; dacă 
nu, îl plătea uneori aproape în vs, 

— Dar condițiile de lucru, cabinele ? 

— Ce cabine? Erau nişte odäite în spatele ecranului — dacă erau. Cine- 
matograful nu fusese construit pentru actori, ci pentru filme, cu o sală cît mai 
încăpătoare, ca să intre cît mai multă lume. Unde se îmbrăcau actorii, nu interesa. 
Te înghesuiai cum puteai. Nu era teatrul de azi, cu cabine luxoase, oglinzi, cana- 
pele comode, nu venea nimeni să te machieze. Îți dădeai singur cu nişte cirmiz 
pe obraz, cum te pricepeai. 

— În afară de acest gen de teatru, după cite știu, ați jucat şi teatru dra- 
matic. 

— S-a găsit la un moment dat un prieten care mi-a cerut actele ca să mă 
înscrie la Conservator. I le-am dat. Era prin anul 1922. Trecuse multă vreme şi 
aproape uitasem. Cînd, într-o zi, îmi spune pe stradă: „Poimîine te prezinți la 
examen. Te-am înscris“. „Cum aşa? Habar n-am de nimic“. „Învață şi tu ceva, 
de exemplu rolul Catindatului din D-ale carnavalului“. M-am prezentat, nu tocmai 
în apele mele. În comisie erau Lucia Sturdza Bulandra, Ion Livescu, N. Soreanu, 
Nona Ottescu, Nottara... Eu fusesem propus pentru anul II, nu pentru anul I, fiindcă 
eram de acum actor, aveam şi o insignă de la Societatea „Scena“. Încep să spun 
rolul, mă poticnesc, îmi suflă unul, dar era cam bîlbîit... „Destul — zice Livescu, 
privindu-mă rece prin monoclu — altceva mai ştii?“ „Nu“. „Mulţumesc“. M-am 
lămurit imediat şi am plecat. Peste două zile am fost chemat de directoarea com- 
paniei Bulandra. „N-ai reușit la examen — mi-a spus — dar să vii la mine la 
clasă, în anul II. Să știi însă că sînt rea“. Aşa o fi fost, dar mie mi-a prins bine. 
Chiar din timpul cursurilor am şi fost angajat în companie. 

Printre primele roluri ce mi s-au încredinţat aici, a fost şi Zemleanika din 
Revizorul, cu care am făcut şi turneu. În rolul lui Hlestakov juca V. Maximilian. 

O vreme am jucat revistă în compania lui C. Tănase. Aici primeam mereu 
scrisori de la Victor Ion Popa, să vin la teatrul unde era el director. M-am hotărît 
tîrziu, dar m-am hotărît. Am jucat acolo Muşcata din fereastră, Zile vesele după 
război de M. Sadoveanu, şi altele. Pînă în 1945 am lucrat sub îndrumarea lui Victor 
Ion Popa, cu unele mici întreruperi, printre care un scurt stagiu la Teatrul „Maria 
Ventura“, unde am interpretat rolul lui Tache din Tache, Jonke şi Cadir. 

Apoi, m-am angajat la Teatrul „Maria Filotti“. În 1945, Niky Atanasiu m-a 
chemat să joc în comedia Bal la Făgădău de Aurel Baranga. Am jucat cu succes. 
Aurel Baranga a spus, după premieră: „Dumneata trebuie să vii la Naţional“. 


59 


„Nu mai vin — i-am zis — am „fost“ de două ori şi m-am lecuit“. Dar erau alte 
vremuri. De data asta, m-a chemat directorul însuşi. Mi-a înmînat un contract şi 
o piesă. În 1946 am semnat contractul si am învăţat rolul. Era rolul din Bădăranii 
de Goldoni, pe care-l joc şi azi. Şi contractul, după cum vezi, e în ființă şi azi. 

— Cum caracterizați această primă epocă din cariera dumneavoastră ? 

— O epocă de haiducie artistică: multe suferințe, multe necazuri, foarte 
puţine încurajări şi multă luptă de unul singur. Statul te lăsa în voia sorții. Pro- 
tipendada te dispreţuia. 

lar această a doua epocă a vieţii mele, care a început după Eliberare, aș 
numi-o epoca mea de aur. Acum mi s-a înfăptuit tot ceea ce visam — sau nici nu 
visam ca actor. Eu am cîntat şi la berărie, am jucat şi la cinematograf, ori la 
grădină, am trecut prin teatrul improvizat, prin operetă şi revistă, dar acum am 
ajuns acolo unde totdeauna am rivnit să ajung. Aici, la cel dintii teatru al ţării, 
am jucat roluri foarte frumoase şi cred că voi mai juca multe altele. Mă simt 
nespus de bine și nu-mi doresc decit să fiu de folos prin arta mea şi de acum încolo. 

— Ce părere aveți despre stadiul în care se află astăzi teatrul nostru ? 

- În primul rînd, vreau să subliniez că partidul şi statul nostru democrat- 
popular fac tot ce se poate face pentru artişti, că ni se dă posibilitatea să fim oameni 
adevăraţi, să înţelegem masele şi să fim înţeleși de ele. Noi, actorii, cei peste o 
mie de actori cîți sîntem în ţara asta, trebuie să mulţumim partidului si guver- 
nului pentru că am ieșit din mizeria de odinioară şi pentru că trăim viața demnă 
şi plină de satisfacţii pe care o trăim azi. Reamintesc pentru cine nu ştie, ori pen- 
tru cine ştie dar se face a uita: ce făcea înainte un actor de periferie ? Stătea la 
cafenea și ofta după angajament. Nu-l lua nimeni, nimeni nu era interesat dacă 
din omul acesta poate să izbucnească o flacără. Dacă se nimerea un patron care 
să-l angajeze, bine, dacă nu, crăpa de foame. La cafenea, actorul, şomer perpetuu, 
căpăta pomană de la unul o ţigară, de la altul o cafea ori o porte de mîncare. 
Or, astăzi, nu joci, numai dacă nu vrei cu tot dinadinsul. Orice teatru de stat din 


In  Postelnicul Manolachi din „Matei Millo” In rolul lui Holdemulte din piesa „În Valea 
de Mircea Ștefănescu — Teatrul Naţional Cucului“ de Mihai Beniuc — Teatrul Național 
„l. L. Caragiale” „l. L. Caragiale“ 

ţara întreagă oferă condiţii foarte bune de muncă şi de realizare personală. Trebuie 
să fim recunoscători celor care ne îndrumează, pentru tot ce s-a făcut și se face 
azi ca arta ţării noastre să se ridice mereu mai sus. 

— Cum apreciaţi rolurile care vă sînt încredințate în colectivul Teatrului 
Naţional ? În general, sînteți socotit ca un interpret ideal al rolurilor cunoscute din 
piesele lui Caragiale. Dar, probabil că n-aveţi numai aceste preferințe. 

— Mie mi-au plăcut toate rolurile pe care le-am jucat la Naţional. Dar m-am 
simţit deosebit de bine în Revizorul, în rolul Primarului. De ce mi-a plăcut atît 
de mult ? Pentru că a fost nevoie să mă lupt foarte greu pentru a mi-l însuși pe 
deplin. E un rol cu mare tensiune, de la început pînă la scena culminantă, şi dă 
foarte mult de lucru actorului. Ce-i drept, m-a ajutat în crearea lui faptul că obi- 
ceiurile acestui primar se potrivesc cu cele ale primarilor moldoveni, de altădată, 
cunoscuți bine de mine. Am verificat cu bucurie adevărul personajului si calitatea 
interpretării, în turneul din Uniunea Sovietică, la Zaporojie, unde, după spectacol, 
doi vechi și buni actori sovietici au venit să-mi mulţumească şi să mă îmbrățișeze. 

— Presa apreciază adesea că sinteți un actor popular, că jucaţi într-un stil 
popular, şi că tocmai de aceea aveți atîta... popularitate. Cum priviți această 
apreciere ? 

— Nu ştiu cum să spun... Poate că sint popular, fiindcă stau peste drum de 
uzinele „Semănătoarea“ şi într-un cartier de oameni simpli, muncitori. Fără glumă 
însă, asta s-ar putea să provină şi din aceea că, pentru mine, realismul îrtseamnă 
totul în artă. Eu trebuie să fiu în totul, din toate punctele de vedere, acela pe 
care-l joc şi nimic altceva. Nu-mi place să șarjez, să afectez, să împopoţonez rolul 
cu farafasticuri ; așa joc de cînd m-am urcat prima oară pe scenă si așa voi juca 
totdeauna. 

Timpul nostru și concepţiile noastre de azi despre teatru îmi dau dreptate 
şi mă încurajează să merg pe acest drum. Dacă de aici vine calificativul de popular, 
foarte bine. 4 

— După Eliberare, ați avut multe satisfacţii : ați primit roluri bune, distincţii, 
titlul... Care împrejurare o consideraţi drept cea mai importantă pentru dumnea- 
voastră în acești 15 ani? 

— Momentul cind am devenit actor al Teatrului Naţional si am simţit că se 
încheie definitiv viața de nesiguranţă şi provizorat pe care o trăisem pînă atunci. 

— Să-mi îngăduiți să închei întrebările... 

— Nu, îngăduie-mi mie să închei răspunsurile. Uite ce-aş vrea să spun la ca- 
pătul „taifasului“ nostru : mă bucur şi eu, laolaltă cu poporul întreg, că sărbătorim 
pentru a 15-a oară 23 August, aşa cum îl sărbătorim, cu rezultate bune și voie 
bună. Să sărbătorim în pace şi a 30-a aniversare şi toate cele ce vor urma. Erau 
şi odinioară fel de fel de festivități. Se făcea paradă, se auzea cite un discurs la 
radio, unii se bucurau, cei mai mulţi n-aveau de ce, iar eu şi alţii ca mine ne în- 
dreptam spre „grădinile“ noastre, gindindu-ne dacă patronul o să mai prelungească 
contractul, dacă o să vină lumea la spectacol, dacă „va prinde“ cupletul... Sărbă- 
toarea de acum e cu totul alta, iar eu sint în rînduri, înţelegi? Manifestez și eu, 
pentru că mă simt una cu poporul. 


Silviu Gal 
FĂURITORI NEŞTIUŢI Al SPECTACOLULUI 


Oare cu din zecile de mii de oameni ai muncii care umplu sălile teatrelor, 
care citesc cu interes cronicile dramatice, care știu că „spectacolul teatral este o 
sinteză“, au cunoștință exactă de factorii nevăzuţi, modeşti şi — pînă mai ieri — 
anonimi ai acestei sinteze ? Pentru cei mai mulţi, fenomenul teatral se reduce la 
momentul spectacol. Pentru majoritatea dintre ei, întîlnirea cu artiștii scenei are 
un caracter oarecum festiv, iar impresiile culese — indiferent de tonalitatea tragică 
sau comică a spectacolului — se disting printr-o strălucire aparte. S-ar părea că, 
pentru acești spectatori, teatrul este — prin definiţie — o sărbătoare a minţii si 
a inimii. Fără îndoială că aşa şi este. Conlucrarea dintre autor, actor, regizor și 
scenograf duce la un tot armonios, căruia luminile reflectoarelor îi dau o stră- 
lucire deosebită. Dar cîți din cei emoţionaţi, pătrunşi de nobilul mesaj al textului, 
ştiu că aplauzele lor se adresează în acelaşi timp unui colectiv mai numeros, ne- 
văzut și necunoscut, de tehnicieni şi lucrători sîrguincioşi, care au contribuit la 
materializarea pe scenă a colaborării celor patru artişti de mai sus? 

Frumoasă floare de seară, spectacolul teatral are o tulpină subpămînteană, 
un rizom adînc de trudă şi migală colectivă. Corola lui e alimentată de un întreg 
laborator discret, în care — de la sufler pînă la timplar, croitor sau maşinist — 
un stup harnic de oameni a rezolvat, cu amănuntul, sutele de nuanţe ale luminii, 
culorii, formelor decorului şi sunetului. 

Înainte de a fi un prilej de mobilizare şi de educare pentru spectator, adică 
înainte de seria reprezentaţiilor, montarea unei piese de teatru pune, în afară de 
probleme de ordin ideologic, artistic, şi unele probleme tehnice: o problemă a 
materialelor de folosit pentru șeful de producţie si pentru scenograf; o problemă 
de transpunere în spaţiul scenic a schițelor de decor, pentru pictorii executanți 
ori pentru timplari, si a schițelor de costume pe măsura interpreţilor, pentru maiștrii 
croitori ; o problemă de organizare, omogenizare şi sincronizare a execuțiilor teh- 
nice pentru mașiniști şi electricieni ; o problemă de valorificare artistică a apara- 
telor producătoare de sunete, pentru responsabilul cu sonorizarea ; o problemă de 
tipologie a fizionomiilor, pentru machieri şi peruchieri ; o problemă de coordonare 
şi disciplină, pentru regizorul de culise, ş.a.m.d. 

Cum s-a ajuns de la schiţele simple și sugestive ale lui Jules Perahim, la 
decorul grandios în simplitatea lui al Tragediei optimiste ? Asta numai colectivul 
de tîmplărie al Teatrului Naţional „I. L. Caragiale“ ne-ar putea spune (timplar-șef 
I. Spineanu). Un efort nevăzut, colectiv, a transformat liniile şi culorile schițelor, în 
tot atitea planuri şi practicabile, în tot atitea locuri dramatice, de la înălțimea 
cărora patosul invincibil al revoluţiei se revarsă asupra spectatorilor. 

Același proces, de trecere de la desen la obiect, se petrece în atelierele de 
croitorie. La cele mai multe din teatre, munca unor asemenea colective e călăuzită 
de cîteva principii sănătoase ` tinzind spre economia de materiale, atelierele tre- 
buie să satisfacă totodată cerinţele calităţii şi sugestiei scenice. De cîtă pricepere 
trebuie să dea dovadă un atare colectiv pentru o ține din materiale cît mai 
modeste, cît mai ieftine, costume cît mai expresive, strălucitoare! Pentru spec- 
tatorul neavertizat, costumele de epocă dau impresia unui lux orbitor: de fapt, 
ele sînt realizate din materiale obişnuite, cărora măiestria croitorilor le-a dat linia 
elegantă, iar jocul luminilor smălţuirea lucitoare. (Teatrul Naţional „I. L. Caragiale“ 
— croitor-şef Florica Scîrţan ; Teatrul Tineretului — croitor-şef Ana Ivașcu ; Tea- 
trul Municipal — croitor-şef Constanţa Argintoianu etc.). 

„„Se lasă amurgul; pe scenă, lumina scade, devine purpurie; apoi, nesfir- 
șitele nuanţe ale înnoptării își perindă aripile colorate peste personaje, peste lu- 
cruri, peste peisaj. Impresia de poezie a realităţii este atît de deplină, încît spec- 
tatorul nici nu înregistrează fenomenul tehnic: rolul reflectoarelor, al surselor 
de lumină. Căci lumina nu serveşte numai decoratorului (pentru a-și pune în va- 
loare cadrul plastic) şi costumierului (pentru a evidenția culoarea și linia vesti- 
mentară), ci, poate mult mai mult, regizorului: ea dă tonalitatea vizuală a între- 
gului spectacol, ea contribuie hotăritor la închegarea a ceea ce se numeşte „viziune 
regizorală“. Cu alte cuvinte, alături de decor şi costume, lumina intră în joc ca 
unul din elementele acţiunii scenice. 

Sursele de lumină — reflectoare, sputuri „pistoale“ etc. — care modifică 
mereu cadrul scenei, urmărind pe eroi în Tragedia optimistă, ca și în Ferestre des- 
chise (Teatrul „C. Nottara“ — maistru de lumini Titi Constantinescu), în Dansa- 
toarea, gangsterul şi necunoscutul (Municipal — maistru de lumini Jean Tomescu), 
ca și în Baia (Teatrul Muncitoresc C.F.R. — maistru de lumini C. Stere) ș.a.md. 
toate acestea necesită o perfectă sincronizare a mişcării scenice şi a activităţii 
tehnice, în aşa fel încît personajele să treacă dintr-un sector de lumină într-altul 
cu primul gest, la primul lor cuvint. Rolul de ajutător al luminii se încarcă însă 
şi cu o valoare artistică atunci cînd, de pildă, în Tragedia optimistă (Naţionalul 
bucureștean), Vainonen rămîne înfipt cu pieptul în armă, în scena uciderii sale prin 
trădare ` lumina verde-albastră întregeşte perfect atmosfera momentului. Sau, în 
final, cînd moare Femeia-comisar, fundalul se inundă cu lumina purpurie a izbînzii 
revoluționare. Promptitudinea acestor execuţii din partea maistrului de lumini 
marchează tocmai trecerea de la intenţie, de la gîndire, la act, la faptă în reali- 
zarea artistică (maistru de lumini S. Niculescu). 

Nu toți spectatorii ştiu, probabil, că în măsura în care pune în valoare anu- 
mite materiale, lumina de scenă estompează altele. Faţa omenească, de pildă, își 
pierde culoarea, liniile și expresia, sub şuvoiul puternic al reflectoarelor : de aceea, 
se simte nevoia unui alt colectiv, acela al machierilor. Dar machiajul se impune și 
el ca o artă, atunci cînd tinde la realizarea unei „măşti“, atunci cînd suprapune 
expresiei firești a interpretului, fizionomia morală a personajului, caracterul lui. 
Machierii și peruchierii sînt în acelaşi timp maiştri ai detaliului, ai migalei teh- 
nice, dar şi cunoscători ai feţei umane, ai posibilităţilor ei de expresie. Ne gîndim, 
de pildă, la Ion Romaniţă, de la Teatrul Naţional „I. L. Caragiale“ şi profesor la 
Institutul de Artă Teatrală. Studenţii acestui Institut ne-au dat, nu o dată, spec- 
tacole frumoase, în care, sub masca şi peruca unui sexagenar, cu greu am putut 
identifica fața mobilă şi proaspătă a unui adolescent. Meritul nu este numai al 
actorului tînăr, care a creat în mod veridic cutare rol de compoziţie, ci și al celor 
de la machiaj, care i-au valorificat expresia pe linia personajului său. (Amintim 
aici măiestria unor machieri ca Iancu Ştefănescu, Sergiu Orlov, V. Constantinescu, 
Gheorghe Marta şi alţii.) 

Cînd am spus că toți acești maiştri şi tehnicieni sînt modeşti şi discreți, am 
vizat nu numai locul lor în ierarhia interioară a instituţiei, ci si un atribut ge 
profesiunii lor : meseria lor este ea însăşi discretă şi modestă. Actorul apare pe 
scenă, și de la prima replică sau mişcare, în mod nemijlocit creează imaginea tea- 
trală. Actorul este, ca să zicem aşa, factorul de virf al sintezei teatrale. Ceilalţi 
factori, pe care i-am pomenit aici, nu sînt decit şuruburi ale unui angrenaj com- 
plex. Chiar închegaţi în ansamblul spectacolului, ei nu se văd, nu se simt; căci 
caracteristica profesiunii lor este tocmai de a nu-şi trăda prezența, de a nu fi osten- 
tativă. Fireşte, lumea înţelege că nici regizorul de culise, nici suflerul nu trebuie 
să se facă simţiţi. (Deși, uneori, dispoziţiile prin megafon ale primului, ori șoaptele 
celuilalt se întîmplă că răzbat în sală!) Ne referim însă la altceva. Tinzind spre 
reflectarea realităţii, atît jocul luminilor, cît şi arta machierilor sau a peruchieri- 
lor, sau îndemînarea maşiniştilor trebuie să fie discrete. 

Multă vreme disprețuiţi, neglijaţi şi prost remuneraţi sub regimul burghezo- 
moşieresc, aceşti făuritori şi truditori în subsolul spectacolului au fost anonimi, 
neștiuţi de nimeni. Pe vechile afişe şi programe teatrale nu apăreau numele lor, 
pentru că — în regimurile trecute — nimeni nu-şi îndrepta gîndul spre ei. Mulţi, 
modești și anonimi, ei simbolizau marile mase muncitoare, ale căror produse desfă- 
tau păturile sociale de sus, fără ca aportul lor să se bucure de recunoaştere și 
apreciere. Descătuşind toate energiile creatoare ale poporului, regimul nostru demo- 
crat-popular a înţeles să pună în lumină şi această ramură a artei teatrale, pentru 
ca truda ei să fie încoronată — dincolo de bucuria de a fi dat rezultat bun — 
prin răsplată. Astăzi, foarte mulţi din aceşti „făuritori neştiuţi“ ai spectacolelor 
de teatru poartă cu mindrie Ordinul Muncii, Medalia Muncii şi alte distincţii sau 
premii. 

Astăzi, cînd cortina cade după ultima replică, aplauzele spectatorilor se în- 
dreaptă, deopotrivă, spre actori, regizor, scenograf şi costumier, ca şi spre marele 
colectiv de muncitori ai scenei. 

Acum, cînd totul străluceşte în luminile sărbătoreşti ale celei de-a 15-a ani- 
versări a Eliberării, toţi aceşti făuritori neştiuţi ai spectacolului pot fi mîndri de 
succesele artei noastre teatrale : și ei au colaborat !... 


SPECTATORI NOŞTRI 


„Teatrul naţional ? — se întreba cu durere marele nostru dramaturg Ion Luca 
Caragiale. Dar un teatru a cărui conducere să atirne de interpelarea fantezistă a 
unui deputat, de nazurile sau nevoile politice ale unui ministru, de tirania biro- 
cratică a unui detașament administrativ, de toanele unui senator... Un teatru al 
cărui buget să-l dezbată cîțiva partizani... un teatru al cărui repertoriu, distribuţie 
de roluri, punere în scenă, să le hotărască fluctuaţiunile electorale din trei în trei 
ani... Așa teatru, fireşte, trebuie să fie al domnilor care pun mîna pe el din trei 
în trei ani —- nu poate fi și al artei si al publicului. Şi publicului bucureștean îi 
trebuieşte astăzi şi lui un teatru romînesc — şi poate că-i trebuiesc poate mai multe“. 

Nici mai tirziu nu s-a înregistrat vreo schimbare substanțială. Săgeţi ustu- 
rătoare, pornite dintr-o legitimă miînie împotriva negustorilor de teatru, au zviîrlit, 
şi Camil Petrescu, şi Mihail Sebastian, şi G. M. Zamfirescu. Cine să aibă acces 
spre lumea unui asemenea teatru care cultiva experiența gratuită, aventura de 
alcov sau filozofardă, sau teribilismul ? Bineînţeles că nu marea masă de oameni 
ai muncii, ținută în obscuritate si istovită de grijile existenței cotidiene. Un teatru 
care nu răspundea nevoilor spirituale ale celor mulţi era firesc să aibă „punțile 
tăiate“. Vreme îndelungată, marele public şi-a cerut teatrul de care ducea lipsă. 

Alta e astăzi societatea noastră, altul e teatrul. A trebuit mai întîi ca revo- 
luția socialistă, înfăptuită de clasa muncitoare sub conducerea partidului ei, să curme 
din rădăcini criteriul negustoresc, să aducă pe scenă mesajul umanitar al adevă- 
ratei arte, pentru ca între teatru şi public să se stabilească punți durabile. 

Vin oamenii muncii la teatru. Nu o sută, nu o mie, MILIOANE. Cîţi dintre 
ei nu erau pînă mai ieri analfabeți?! Foarte mulți. Ciţi dintre ei intrau înainte 
de acești 15 ani într-o sală de teatru? Foarte puţini. 

Am cunoscut acum cîtva timp un muncitor pus în fruntea uneia din sec- 
țiile mai de seamă dintr-o mare uzină metalurgică. Am vorbit despre viața sa 
amară din trecut, despre schimbările fundamentale survenite în existența sa în 
anii democrației populare, despre diferite probleme de tehnică şi literatură. Des- 
copeream la el, neincetat, orizonturi largi de preocupări. Acest om, pe nume Tudor 
Nicolae, înzestrat cu o gindire activă, îndrăzneață, cu dragoste față de cărţi, care 
astăzi îți mărturisește cu simplitate că se simte răspunzător pentru tot ce se în- 
timplă în țara sa, abia după 23 August 1944 a avut posibilitatea să intre, pentru 
prima oară, într-o sală de teatru. Din acea seară o lume nouă parcă i s-a deschis 
în față. Îmi spunea, pe tonul cel mai firesc posibil, că „teatrul... e o piine caldă 
din care ai mînca necontenit“. 

Teatrul romiînesc are în sfirşit, în zilele noastre, punți durabile spre public. 

Am avut prilejul să asist la inaugurarea teatrului din „cetatea de foc“ a pa- 
triei noastre. Într-un raport special, păstrat în arhiva Combinatului metalurgic, 
reşițenii erau denumiți „vagabonzi“ și „oameni de nimic, în cea mai mare parte 
cerșetori“. Unde a fost — stupidă Mafaldă — autorul acestor disprețuitoare cu- 
vinte, să vadă entuziasmul muncitorilor reşițeni — spectatori la întîia premieră 
a teatrului lor dintîi?! Drumul spre teatru a intrat astăzi în obișnuința vieții 
cotidiene a oțelarilor, frezorilor, strungarilor, a tuturor muncitorilor reşiţeni. 

În orice colț al țării te-ar purta drumurile, întîlneşti aceleaşi săli pline cu 
oameni ai muncii, sensibili la tot ce se întîmplă sub lumina vie a reflectoarelor. 
Teatrul nu mai înseamnă doar București. Reţeaua teatrală a Romîniei s-a extins 
considerabil. Numărul reprezentațiilor a crescut de la 2.828 în anul 1938, la 11.215 
în 1958, iar cel al spectatorilor de la 1.430.120 la 4.309.178 în anul 1958. 

Îm fiecare an, aproape 4.500.000 de oameni ai muncii de la oraşe şi sate sînt 
oaspeți ai teatrelor din țară, fără să mai pomenim de uriaşul număr al spectato- 
rilor prezenți la întrecerile artistice ale celor aproape 15.000 de formaţii artistice 
de amatori. 

Am socotit că pot fi grăitoare cîteva declaraţii ale unor spectatori din zilele 
noastre, care atestă fără tăgadă gustul şi exigența artistică ale unui public entu- 
ziast ce umple, seară de seară, pină la refuz, sălile teatrelor noastre. 

T. M. 


Sînt lucruri pe care nu le voi uita niciodată. Aveam prin anul 1935 un șef că- 
ruia îi era scirbä să vorbească măcar cu noi, muncitorii. Cînd ceream cîte ceva, 

ne-o tăia scurt: „Capul jos, cîine, şi gura mai mică“. Astăzi vin însă la mine 
tovarășii de la sindicat şi mă întreabă cu respect: „Avem o lojă la Naţional, 
tovarăşe Tudor. N-o vrei?“ Iau loja. De ce să n-o vreau? Mă duc la teatru și 
ochii mei se încîntă de tot ce văd pe scenă. Teatrul e pentru mine ca o hrană: 
o pîine caldă, din care ai mînca necontenit, fără a te sătura vreodată. N-aveam 
timp în trecut pentru teatru. Acu' am. Nimeni nu mă întreba înainte vreme dacă 
vreau să merg la teatru. Acu' mă întreabă. Nu puteam să cumpăr în trecut bilete 
la teatru. Acu pot. Așadar, multe s-au schimbat în ţara noastră. Ş-apoi, cum să 
nu fii mîndru cînd vezi pe scenă oameni simpli ca mine, ca toți tovarășii mei din 
secţie. Ei vorbesc limba noastră şi luptă pentru ceea ce luptăm şi noi. Sint de-ai 
noștri. Cînd sînt şefi, tot ca noi se poartă, pentru că vin dintre noi. Cerchez e zia- 
rist, dar mai întîi e comunist. El spune: capul sus, tovarășe, şi nu uita că ești om 
şi ai o datorie. 

Aşa trebuie să fie teatrul: să-ţi fie imbold cînd ai rămas în urmă, să te 
trezească cînd dai semne de moleşeală, să te îndemne mereu înainte. 


Tudor Nicolae 
maistru, secţia sculărie, Uzinele „Timpuri Noi“ 


+a 


Gustul pentru teatru l-am simţit tîrziu. Sincer să spun, nu prea mă îndemna 
inima în trecut să merg la spectacole. Astăzi, însă, nu mă simt bine dacă trece 
o săptămînă, două, fără să văd un spectacol. Mi-aduc aminte cum am intrat prima 
oară într-o sală de teatru. Parcă trăiam o poveste frumoasă. Am deschis ochii spre 
scenă. Mi s-a spus că se joacă o piesă despre noi, oţelarii. Cetatea de foc, îi zicea. 
Mă gîndeam : ia să văd ce ştie să zică tovarășul scriitor despre noi? Pe măsură 
ce trecea timpul, eram tot mai încordat. Trăiam alături de eroii de pe scenă. Ba 
zău, uneori mi se părea că eroii coboriseră în sală. Au trecut de atunci ani. Lung 
e şirul pieselor văzute în acest răstimp, dar şi acum mi-aduc aminte de Petru 
Arjoca. Cred că nu-l voi uita multă vreme. Mi s-a strîns inima cînd am înţeles că, 
urcîndu-se la furnal, Petru Arjoca îşi va pierde fiul cel mai drag. Mă întrebam: 
ce va face el? Oare va şovăi? Va da înapoi? Petru Arjoca e un fiu al clasei 
muncitoare, şi clasa muncitoare nu dă înapoi niciodată. Eram alături de el. Vor- 
bele sale îmi încălzeau inima. 

Un om înaintat, luat parcă din viaţă, este şi Spiridon Biserică. Pare blind 
ca un miel. Dar cîtă energie dovedeşte atunci cînd e chemat să-și spună cuvîntul. 
Eu fac parte de mult timp din cabinetul tehnic al uzinelor „Mao Tze-dun“ şi cunosc 
întrucîtva problemele. De aceea, pot spune că tovarăşul scriitor Aurel Baranga ne 
cunoaște viaţa. Şi încă bine. e 

Mă bucur ori de cîte ori văd asemenea piese. Şi aş vrea să văd cît mai multe. 
După aceste spectacole, simţi că ai vrea să trăieşti mai mult, mai bine, mai frumos. 
Eu cred că acesta e rostul teatrului. 

Constantin Bărbulescu 
turnător de oţel, Uzinele „Mao Tze-dun“ 


i Cu ani în urmă, am văzut prima piesă care înfățișa momente din luptele 
eroice pentru apărarea Țării Sovietice. Atunci am înţeles pe deplin ceea ce a silit 
pe cel mai puternic dușman din întreaga istorie a războaielor — fascismul — să 
capituleze : forța poporului sovietic, care apăra cauza dreaptă, eroicul chip moral 
al ostașilor sovietici şi tehnica cea mai avansată. 

Pe scenă, replicile se întretăiau necontenit, şi în sufletul nostru, al specta- 
torilor, creştea nestăvilită dragostea pentru aceşti oameni minunaţi care, cu preţul 
unor suferinţe şi jertfe de nedescris, ne-au ajutat să ne eliberăm (org: de jugul 
fascist, zdrobindu-i pe hitleriști în propriul lor biîrlog. A doua zi, în unitatea noas- 
tră a avut loc ora de educație politică. Firesc, discuţiile s-au oprit la personajele 
pe care le-am văzut prinzînd viaţă în lumina reflectoarelor. Am ascultat atunci 
vorbe rostite cu înțelepciune de tineri soldaţi care abia în cadrul armatei noastre 
populare se familiarizaseră cu alfabetul. Foarte mulţi dintre ei erau fii de țărani. 
Nu văzuseră un spectacol niciodată. Am simţit atunci cîtă sensibilitate la tot ce 
e frumos și adevărat naşte teatrul în oameni. Spunea unul dintre ei: au vrut să 
prade, să omoare, să cotropească o ţară paşnică, să se facă stăpîni pe această ţară 

In care nu mai există stăpini şi stăpîniţi. Au fost zdrobiţi. Aşa se va întîmpla 
cu toţi acei care vor încerca să ne atace, să stinjenească construcţia noastră pașnică. 

Piese ca Sfirșitul escadrei sau Tragedia optimistă, jucate de Teatrul Munci- 
toresc C.F.R. și Teatrul Naţional „I. L. Caragiale“, ne fac să urîm de moarte pe 
dușmani, ne oțelesc hotărîrea de a lupta cu abnegaţie şi devotament pentru apă- 
rarea patriei. Alte piese, ca Ultimul mesaj de Laurenţiu Fulga, aduc în faţa spec- 
tatorilor, pagini de neuitat din eroica frăţie de arme romîno-sovietică. Asemenea 
opere transformă teatrul într-o bună şcoală de educaţie patriotică. 


Cpt. Ioan Motoianu 


+++ 


Sînt student de puțin timp. Anul trecut mai lucram ca lăcătuş la Uzinele 
„1 Noiembrie“. Mi-aduc aminte că lunea, în schimbul de dimineață, se auzea pre- 
tutindeni aceeași întrebare : ce ne-aduce astăzi ? Cu alte cuvinte, aceasta însemna : 
la ce spectacole din săptămîna în curs ne va aduce bilete responsabilul cultural. 
În facultate, am regăsit acelaşi interes pasionat pentru teatru, pentru artă. Studenții 
văd multe spectacole şi le judecă cu exigență. Teatrul nu e o preocupare doar 
duminicală pentru noi. Participînd la o serie de spectacole, m-am bucurat să constat 
cît de bogat e frontul teatrului romînesc. Avem dramaturgi talentați şi originali. 
Davidoglu şi Baranga, Lovinescu şi Lucia Demetrius, Mircea Ştefănescu, Mirodan, 
Paul Everac, fiecare — în felul propriu artei sale — aduce pe scenă probleme inte- 
resante, noi. Ne place să descifrăm semnificaţii etice actuale. Dacă interesul stu- 
denţilor pentru teatru sporeşte necontenit, aceasta se datoreşte în primul rînd fap- 
tului că paginile literaturii dramatice ne ajută să devenim constructori şi cetă- 
teni devotați patriei noastre. 

Eduard Solomon 


anul I, Facultatea de ştiinţe juridice 


Lucrez de mult ca activistă culturală. Am putut cunoaşte fel de fel de oameni. 
Unii te caută și te trag la răspundere: „de ce ai adus, tovarășă, numai zece bilete 
la Tosca ?“, alții nu prea se grăbesc să meargă la teatru. E necesar să mergem în 
întîmpinarea acestora din urmă, să le aflăm gusturile şi, încet-încet, să trezim în 
ei interesul pentru teatru. As putea da exemple de muncitoare, multe venite de la 
țară, pe care anevoie le-am făcut să intre într-o sală de teatru. A doua sau a treia 
oară, însă, veneau ele să mă caute, cerîndu-mi bilete pentru felurite spectacole. 
Iată de ce socot că recomandind spectacole şi difuzind bilete la teatru nu fac o 
treabă administrativă, birocratică. Dimpotrivă. A dezvolta dragostea pentru teatru 
înseamnă, cred eu, să contribui la educaţia comunistă a oamenilor muncii. La noi 
în fabrică, interesul pentru teatru creşte neîncetat. Cu tot numărul sporit de bilete 
pe care îl avem contractat în această stagiune, cererile ne depăşesc întotdeauna. 
Rezultatele imediate ale influenţei educative a teatrului poate că nu se observă pe loc. 
Dar sînt sigură că atunci cînd o ţesătoare se poartă, vorbeşte sau se îmbracă mai fru- 
mos, înseamnă că a trecut şi prin sălile teatrelor, că vorbele rostite pe scenă au avut 
ecou în sufletul ei. 
Profira Coordoneanu 
controloare tehnică, Fabrica de mătase 
„Flamura Roşie“ 


+++ 


Am ajuns la o vîrstă cînd pot face anumite comparații. Cu multă greutate 
reuşeam în trecut să văd cîte un spectacol. Cu tot efortul unor mari actori și pri- 
cepuţi regizori, puţine piese reuşeau să rămînă pe scenă după premieră și să se 
joace cu sala plină. Preocupări minore, pornografie, întîmplări stranii — iată ce 
întilneai în teatru. Paginam uneori, într-un colţ din interiorul unui ziar, cîte o ştire 
despre o dramă adevărată, care se juca cu actori, dar nu pe scenă. Se sinucidea 
cite un artist din lipsuri materiale. S-a lăsat cortina pentru totdeauna peste lumea 
aceea. Prefacerile revoluţionare de după 23 August s-au făcut simţite din plin şi 
în teatrul romînesc. Merg cu drag astăzi la un spectacol. Ştiu că toţi laolaltă — dra- 
maturgi, regizori, actori şi toţi cei ce nu se văd pe scenă — au muncit luni în şir 
în cinstea sutelor de spectatori-oameni ai muncii, veniţi să se desfete şi să înveţe 

lucruri noi. Am văzut mari actori jucînd şi în trecut. Dar parcă abia astăzi, în 
anii democraţiei populare, forţa talentului lor s-a afirmat pe deplin. Las aminti în 
primul rînd pe Lucia Sturdza Bulandra, pe Storin, Manolescu, Calboreanu, pe 
George Vraca şi ap. L-am văzut nu de mult pe Vasiliu-Birlic în rolul lui Toma 
Căbulea din piesa În Valea Cucului. E un rol mare pentru un actor mare. Perso- 
naje ca Toma Căbulea rămîn în amintirea noastră multă vreme. Asemenea roluri 
sînt pe placul nostru, al muncitorilor. Şi parcă mergi cu mai multă plăcere la teatru 
ştiind că vei afla pe scenă piese actuale, cu un conținut revoluționar, socialist, că 
vei retrăi momente din propria-ți viață, sau a tovarășilor tăi de muncă şi luptă. 


Teodor Ştefan 
muncitor zețar la Combinatul Poligrafic 
Casa Scînteii „I. V. Stalin“ 


s+% 


Deşi locuiesc de zeci de ani la jumătate de oră de București, prea puține 
binefaceri am avut din astă pricină. Băteam uneori drumurile Bucureştiului pen- 
tru felurite procese, sau ca să vindem cîte ceva din bucatele agonisite cu sudoare. 
Boierul, foamea, sărăcia, bolile ne omorau cu zile. Cale de jumătate de oră de 
capitala lui Vodă, şi nimeni nu se gîndea să ne scape de nevoi. De la 23 August 
1944, s-au schimbat vremurile în ţara romînească. La sate sînt cămine culturale, 
case de naşteri, spitale. Ne clădim o viață nouă. Iacă, acum cîtva timp au venit 
maşini de la Bucureşti şi ne-am dus la teatru. Pe scenă se juca o piesă din viața 
noastră, a țăranilor., Ne-a plăcut mult piesa În Valea Cucului. Bune lucruri ne-a 
învățat. Artiştii ştiau că în sală sînt o mulțime de ţărani. După spectacol am fost 
pe scenă. Artiştii ne-au strîns mîinile, iar noi le-am strîns pe ale lor. Ne leagă de 
acu’ o strînsă prietenie. 

Dumitru Gospodin 
ţăran întovărăşit din comuna Jilava 


+++ 


Am citit nu de mult că „Țăndărică“, teatrul nostru, al copiilor, a prezentat 
4.000 de spectacole. 1.250.000 de spectatori le-au văzut în cei zece ani de cînd a fost. 
înființat. Eu sînt unul dintre aceştia. „Țăndărică“ are vîrsta mea. Eu mă duc adesea 
să-l văd. Îl iubesc de la vîrsta de 6 ani. Multe piese jucate de păpuşi sau marionete 
m-au învățat lucruri frumoase. Povestea lui Harap-Alb, Mălina şi cei trei ursuleți, 
Țăndărică în țara zăpezilor, Povestea porcului, Fraţii Liu, Căluţul cocoșat, Ursu- 
leții veseli, Galoșul fermecat şi atitea altele m-au făcut să iubesc acest teatru, pă- 
pușile si marionetele lui. Nu de mult am primit cadou un teatru mic de marionete. 
Din cîte am văzut la teatrul cel mare, am început să-mi fac singur decoruri şi 
păpuși. Şi pentru că mă pasionează istoria evului mediu, le îmbrac în costume 
medievale. Citeodată încerc şi subiecte din zilele noastre, și atunci păpușile mele 
sînt mai vesele. La un concurs de desene după piesele la care am fost, i-am văzut 
pe părinţii păpuşilor de la Teatrul „Ţăndărică“. Ei sînt oameni buni și i-am în- 
drăgit mult. Mi-ar plăcea să mă ocup mereu cu teatrul de păpuşi. Oricît de mică 
ar fi păpuşa sau marioneta, ne învaţă ce e rău şi ce e bine, ne povesteşte întim- 
plări interesante, ne sfătuieşte să nu minţim, să fim harnici şi să avem o purtare 
frumoasă, să fim buni pionieri. De aceea, voi fi întotdeauna recunoscător lui 
„Țăndărică“. 
Cristian Bărcăcilă, pionier 
Şcoala medie nr. 7 „Ion Luca Caragiale“ 


Ştefan Crudu 
O INDUSTRIE NOUĂ: MECANISME 
ŞI APARATE IN SLUJBA SPECTACOLULUI 


La pagina 23 a monografiei sale închinată vieţii marelui Aristide Demetriad, 
vorbind despre condiţiile în care erau nevoiţi să trăiască şi să joace actorii de odi- 
nioară, regretatul regizor Victor Bumbești arată, printre altele: „E destul să spu- 
nem că angajaţii Teatrului Naţional nu erau plătiţi decît pe cele şase-șapte luni 
ale stagiunii, apoi, timp de aproape jumătate de an erau lăsaţi la voia întîmplării, 
ca nişte pribegi fără sprijin şi fără adăpost. Singurul lor mijloc de trai erau tur- 
neele. Rătăceau prin ţară, din oraş în oraş, amestecați într-o trupă de strînsură, 
cu un repertoriu improvizat, și jucau pe o scenă cu scînduri putrede, în decoruri 
de bilci, cărîndu-şi cufărul cu costume de la un hotel cu ploşniţe la altul, sacrifi- 
cînd din capul locului orice năzuinţă de artă şi riscînd adesea să-și lase recuzita 
zălog, neputîind acoperi nici măcar cheltuiala drumului“. 

Despuiată de falsul ei romantism, „căruţa cu paiaţe“ lasă să se vadă atît 
mizeria în care se zbăteau acești „şătrari“ ai artei care erau actorii de altădată, 
cît şi lipsa de teatre şi dezinteresul oficialităţii din acea vreme faţă de arta dra- 
matică naţională. Dispreţuind teatrul, clasele stăpinitoare din trecut nu înțelegeau 
să dea valoare educativă teatrului, neglijind total rolul important pe care această 
instituţie l-ar fi putut juca într-o eventuală acţiune de culturalizare a maselor, 
care — de altfel — nici ea nu interesa pe nimeni din exponenţii acestor clase. 

În asemenea condiţii, nu-i de mirare că cu o şi mai slabă atenţie, cu un şi 
mai slab interes se rezolvau problemele materiale ale scenei. Izgonită de la putere, 
burghezia a lăsat si în acest domeniu o moştenire grea. În afară de Capitală, unde 
se aflau cîteva teatre dotate cu mecanismele de scenă necesare (şi acestea, destul 
de rudimentare), în restul ţării nu se bucurau de această favoare decît Teatrele 
Naţionale din Iași, Cluj și Craiova, celelalte oraşe avind sau scene neutilate sau 
simple simulacre de scenă, marcate — de cele mai multe ori — numai de prezenţa 
unei cortine. 

Aceasta era deci situaţia atunci cînd, după 23 August 1944, problema spec- 
tacolului de teatru — înscrisă în sfera generală a revoluţiei culturale — a căpătat 
o nouă importanţă si şi-a cerut o grabnică rezolvare. Pe tot întinsul ţării, nevoia 
de teatru devenea tot mai imperioasă: viaţa nouă care înflorea pretutindeni se 
cerea — pe de o parte — reflectată în teatru, iar — pe de altă parte — crea con- 
diții în care teatrul devenea o necesitate pentru cei ţinuţi pînă la Eliberare de- 
parte de el. 

Pășind în teatru ca erou, muncitorul a cerut să fie înfățișat cît mai realist, 
dîndu-i-se posibilitatea să-și exprime nestinjenit adevăratele sale preocupări, con- 
cepția sa despre viaţă în toate multiplele aspecte ale acesteia, idealurile sale, aspi- 
rația către progres, dragostea de pace, ura împotriva exploatării de orice fel, îm- 
potriva aţiţătorilor la război, hotărîrea de a rupe definitiv cu tot ce amintește 
putreziciunea trecutului. Ca spectator, acelaşi muncitor a cerut şi a impus un teatru 
realist, atît pe plan conceptual cît şi pe plan interpretativ. 

Realizarea acestor îndreptăţite deziderate nu era însă cu putință — pe lingă 
restructurarea ideologică si estetică a artei teatrale ca atare — fără o considerabilă 
sporire a numărului teatrelor, fără înzestrarea, atît a celor noi cît şi a celor mai 
vechi, cu scene spaţioase, prevăzute cu instalaţii mecanice şi aparatură modernă. 

+++ 

Cînd în sală candelabrele îşi împuținează treptat fluxul luminos, iar cor- 
“tina, dîinđu-şi în lături bogatele falduri ale pluşului, lasă să se vadă scena cu deco- 
urile, rolul mut al mecanismelor și aparatelor de scenă a început încă de mult: 
'precedind intrarea actorilor sau ajutîndu-le jocul, ele vor trebui să funcţioneze tot 
timpul spectacolului, neștiute, nesimţite şi necunoscute decit de cei care le mane- 
vrează sau de cei pe care îi ajută. 

(Cînd gura scenei trebuie lărgită sau micşorată, masivii arlechini metalici, 
æu toate podoabele lor luminoase — proiectoare sau sputuri de urmărire —, se vor 
lăsa cu ușurință mînuiţi de cîte-un singur om, ca şi cum n-ar avea două-trei sute 
de kilograme fiecare. 

Cînd pe un cer pînă aci albastru (nu-i oare „orizontul“ albastru la orice tea-— 
tru ?) vor trebui să se ivească nori, aparatele respective îi vor proiecta și-i vor 
mișca printr-o simplă apăsare de buton. 

Cînd piesa va cere ca spectatorul să vadă un om alergînd — ceea ce pre- 
supune o schimbare rapidă a peisajului — nu va intra oare „panorama“ în joc şi 
nu-l va ajuta pe actor să-şi ducă sarcina la bun sfîrşit? 

Arlechini, contrabare, pasarele mobile, panorame şi zboruri, cortină verti- 
cală, orizontală, de tul, metalică ; mantou, sufite și culise ; “care de greutăţi, scri- 
peţi diferiți, trape si saffe-uri; practicabile și spraiţuri ; proiectoare, sputuri şi 
lămpi de orizont ; toate (şi încă multe altele) stau pe scenă, gata să intre în func- 
Hune — atunci cînd nevoia o cere şi cînd regizorul de culise dă comanda — acţio- 
nate manual sau electric, una cîte una sau mai multe împreună, pentru ca reușita 
spectacolului să fie cît mai desăvirşită, pentru ca spectatorul să plece cît mai încre- 
dinţat că ceea ce a văzut reprezintă o friîntură de viață reală. Fără ele, astăzi, nu 
se poate concepe un spectacol, nu se poate concepe teatrul. 

gata 


Departe de a fi simplă, problema utilării acestor scene cu instalaţiile meca- 
nice trebuincioase s-a dovedit a fi — încă de la început — deosebit de spinoasă. 

Greutățile se refereau atit la elaborarea proiectelor cît şi la execuție. Lipsa 
unei tradiţii, caracterul empiric al vechilor instalaţii îşi descopereau limitele. S-a 
ivit atunci nevoia înființării unei întreprinderi de specialitate, avind ca sarcină 
atît proiectarea, cît și construcţia şi montarea utilajelor scenice. În felul acesta a 
luat naștere, în 1949, „Combinatul teatral“, transformat ulterior în Întreprinderea 
de Stat „Decorativa“. 


Astăzi a proiecta instalaţii mecanice de scenă nu-i un lucru deosebit de 
greu. La început însă, cînd totul trebuia pornit de la nimic, inginerii si proiec- 
tanţii „Decorativei“ au avut de trecut un examen dificil. 

Ca în atîtea alte domenii de activitate, ajutorul sovietic nu a întîrziat să se 
facă simțit şi aci: proiectarea instalaţiilor mecanice de scenă ale Teatrului de 
Operă si Balet, făcută de specialiști sovietici, a constituit pentru tinerii noștri pro- 
iectanţi, o învățătură şi un îndemn. Venind tocmai în perioada de început, pro- 
iectarea sovietică a arătat soluţia justă a unor probleme pe care tehnica noastră 
— lipsită de experienţă — nu le rezolvase încă, a indicat drumuri noi, a insuflat 
încredere acolo unde soluţiile proiectanţilor noştri se vedeau verificate în soluţiile 
identice date de specialiştii sovietici. 

Drumul de la acest început modest şi pînă acum, cînd proiectarea noastră 
şi-a găsit un stil al său propriu, făcînd faţă unor sarcini din ce în ce mai dificile, 
apare jalonat cu un număr impresionant de succese. Instalaţiile mecanice ale tea- 
trelor CCS. „C. Nottara“, „C. Tănase“, Tineretului, Evreiesc, toate din București, 
ca şi cele ale teatrelor din Pitești, Botoşani, Birlad, Oraşul Stalin, Galaţi, Constanţa, 
Moreni, Reşiţa, Arad, Turda — ca să nu vorbim decit de cele mai importante — 
executate după planurile proiectanţilor noștri, sînt tot atitea dovezi concrete ale 
marilor succese înregistrate, expresie a devotamentului acestor oameni de talent 
față de poporul lor, faţă de clasa muncitoare, cărora — la îndemnul partidului — 
s-au străduit să le asigure scene cît mai adecvate noilor sarcini pe care teatrul şi 
le-a asumat în anii puterii populare. 

et 


Cînd a început să lucreze — acum şapte ani — la producerea si montarea 
instalaţiei mecanice de scenă a Teatrului CCS, lăcătuşul Balogh Alexandru — ca 
de altfel toți ceilalți membri ai echipei sale — nici nu auzise măcar de contrabare, 
arlechini, trape, pasarele sau care de greutăţi. Astăzi, cînd lucrul miîinilor sale 
slujeşte arta scenică în peste douăzeci de teatre, el este un adevărat specialist în 
instalaţii mecanice de scenă şi nimeni nu se miră auzind că — înainte de a da curs 
unei noi soluții — proiectantul spune: „Ar fi totuşi bine să stau de vorbă si cu 
Sony (aşa i se zice lui Balogh în intimitate), să văd ce părere are şi el“. 

Mai întîi au fost deci lăcătuşii; acum, există o meserie nouă, specifică: 
constructor-montor instalaţii scenă. Căci, alături de Balogh şi împreună cu el, au 
crescut și au învăţat Victor Roșca, Nicolaie Nicolaie, Florea Preoteasa, Barbu Con- 
stantin și alţii. Sînt mulţi cei ce cunosc astăzi această nouă meserie: de unde 
pînă nu de mult nu se putea lucra decît cu o singură echipă (lipsind cadrele cali- 
ficate), astăzi „Decorativa“ poate confecţiona şi monta în acelaşi timp două și chiar 
trei instalaţii pentru tot atitea scene de teatru. 

A crescut, așadar, nivelul profesional al oamenilor şi a sporit numărul mun- 
citorilor specializaţi în acest gen de lucrări, în schimb a scăzut timpul necesar exe- 
cutării unei asemenea lucrări: dacă în 1953, de pildă, o instalaţie mecanică de 
scenă de complexitate medie (30 contrabare, trei pasarele fixe, pasarelă mobilă, 
arlechini și cortină metalică) ! necesita circa cinci luni, cu o echipă de 7—8 oameni, 
astăzi aceeași lucrare este realizată în mai puţin de trei luni, cu o echipă alcă- 
tuită din numai 5—6 muncitori. 

Saa 

Am săvirși o mare greșeală închipuindu-ne că, în urma acestor succese, 
ne aflăm, în ceea ce priveşte instalaţiile de scenă, la capătul drumului și că laurii 
ciștigaţi nu fără trudă le-ar îngădui atit proiectanţilor, cît şi executanţilor să creadă 
că nu mai au nimic de făcut decit să repete la nesfirşit tipurile de instalaţii reali- 
zate pînă acum. Muncind mai departe cu aceeași rîvnă ca şi pînă acum, atît unii 
cit şi ceilalți tind spre o cît mai mare perfecţionare a muncii lor. 

În faţa proiectanţilor, de pildă, stă sarcina aflării unor soluţii cît mai eco- 
nomice, de cît mai mare eficienţă si de cît mai uşoară manipulare. Ei sînt preocu- 
pați să folosească întreaga experienţă pe care au căpătat-o de-a lungul anilor, 
spre a dota scenele noastre cu noi-şi noi mecanisme, cu noi şi noi utilaje, uşurind 
munca personalului de serviciu din scene şi asigurind o cît mai perfectă desfășu- 
rare a spectacolului. Ei aspiră să treacă cît mai curînd la automatizarea celor mai 
multe din aceste mecanisme, în primul rînd a contrabarelor — acolo unde este 
cazul — și să tipizeze un cît mai mare număr din repere, asigurînd astfel redu- 
cerea timpului de proiectare. 

Şi tot ei își asumă sarcina de a pune la îndemîna secţiilor culturale ale sfa- 
turilor populare, proiecte-tip de instalaţii mecanice complete, pentru scenele clu- 
burilor muncitoreşti sau căminelor culturale. 


1 Pentru lămurirea unor termeni, vezi Dicționarul teatral, apărut în revista „Teatrul“, nr. 
1 şi 3, 1957. 


Alexandru Stoenescu, maistru 
electrician, lucrează la tabloul 
electric pentru Teatrul de 
vară „23 August“ 


Alexandru Balogh lăcătuș a- 
samblează fierăria la proec- 
toare, pentru noul teatru din 
Oraşul Stalin 


În fața proiectanţilor noştri stă şi rezolvarea problemei aparaturii de scenă. 
Actualele aparate de proiecţie luminoasă (proiectoare, sputuri, lămpi de orizont, 
rivalte, stative și clopote), produse de I. S. „Decorativa“ pentru uzul teatrelor, nu 
dau întotdeauna rezultatele așteptate de beneficiari. 

Proiectanţii de specialitate de pe lingă I. S. „Decorativa“ consideră rezol- 
varea urgentă a acestei probleme drept o sarcină de cinste şi-i acordă toată atenţia 
cuvenită, luînd pildă de la unii muncitori fruntaşi din atelierele aceleiași între- 
prinderi care, sezisînd rolul pe care îl au aceste aparate în desfăşurarea spectaco- 
lului, au căutat să le îmbunătăţească, realizind un apreciabil număr de inovaţii. 
Amintim aci, în treacăt, numele lui Octavian Tilici şi Constantin Tăgîrță ale căror 
inovaţii şi raţionalizări au contribuit mult la îmbunătăţirea aparatelor fabricate 
de I. S. „Decorativa“. 

O datorie de onoare pentru toţi cei cărora le sînt destinate aceste instalaţii, 
parte integrantă din avutul socialist (ne referim la personalul tehnic al scenelor 
noastre), este aceea de a le îngriji cu toată dragostea şi de a le întreţine ca pe 
un bun al întregului popor, dat în folosinţa lor nu numai spre a le ușura munca, 
ci şi pentru a contribui din plin la ridicarea nivelului artistic al spectacolului de 
teatru. Se simte în această privință nevoia publicării de către Editura Tehnică a 
unui „Îndrumător al mecanicului de scenă“, în care să se arate, cît de elementar, 
cel mai potrivit mod de folosire şi întreţinere a fiecărui mecanism în parte. 

Asigurînd teatrului un loc de frunte în opera de culturalizare a maselor, 
dîndu-i tot sprijinul material şi moral necesar unei cît mai bune aduceri la înde- 
plinire a acestei opere, partidul şi guvernul au arătat că cel mai de seamă rol al 
teatrului este acela de a lumina conştiinţa şi de a stimula eforturile clasei munci- 
toare în construirea socialismului. Conștienți că în rîndurile celor ce lucrează în 
teatru şi pentru teatru îşi găsesc şi ei locul, constructorii de instalaţii mecanice de 
scenă — proiectanți si executanţi laolaltă — sînt hotăriţi să lupte mai departe, 
cu forţe tot mai sporite, pentru cucerirea a noi victorii, pentru înlăturarea tuturor 
lipsurilor ce le-ar îngreuia munca, arătindu-şi astfel devotamentul față de clasa 
muncitoare, față de partidul nostru, față de întregul nostru popor muncitor. 


Uea tride gamat ort 


Mihai Gavril 
IZVORUL ARTEI ÎN ATAC 


Dacă aş fi pictor şi aş primi sarcina să pictez istoria artei noastre contem- 
porane, aş zugrăvi scene mari, panoramice, în care eroul contemporan — masele eg 
îşi desfășoară neostenit lupta împotriva lumii vechi, împotriva ideilor vechi, 
reacționare. 

Dar pentru că nu sînt pictor, încerc să fac acelaşi lucru cu mijloacele ce le 

osed. 
e Activitatea întregii noastre arte contemporane are rădăcini adinci, care şi-au 
tras seva din solul fecund al năzuințelor populare. 

Să luăm o latură a acestei activităţi : mişcarea artistică de masă. 

Cele peste zece mii de brigăzi artistice de agitaţie, ce-şi desfășoară munca în 
țară, au predecesori apropiaţi în participanţii la înflăcărata mişcare a „echipelor 
zburătoare“, născute din entuziasmul gărzilor patriotice, al diviziilor de panduri, al 
sindicatelor şi din rîndul femeilor antifasciste. 

Le numeam „zburătoare“ pentru că, la fel cu păsările ce trec din pom în pom, 
din creangă în creangă, dintr-o grădină în alta, dintr-o fereastră în alta a caselor, 
cutreieram întregul Bucureşti, iar duminica ne pierdeam cu ele în mulţimea satelor 
de pe Bărăgan, la Dunăre. 

Am lucrat cu ele şi le-am iubit. 

În anul 1945, ajung la 120 şi sînt împărţite pe sectoare (Albastru, Roşu, Negru, 
Galben), pe ministere etc. 

Ce le caracteriza ? Compoziţia : fiecare număra cîte patru pînă la zece proletari, 
poeţi și artiști-cetăţeni. 

Activitatea ? De clasă. 

Conţinutul ? Agitaţia şi propaganda de partid. 

Marile pieţe, scările fostului Cerc Militar şi ale terasei Piccadily, parcurile, în- 
crucişările de străzi, toate locurile aglomerate, inclusiv gările (cu peron și săli de 
aşteptare) : de Nord, Est, Filaret şi Dealul Spirei, toate acestea erau scenele lor. 

Genurile artistice folosite ; versurile, sceneta, dialogul şi cîntecul acompaniat 
de muzicuţă ori de frunză, de acordeon sau fluier. 

Fără fose. Fără culise. Fără rampă. 

Cortină : soarele. 

Decor : porțile marilor uzine (după-amiază la ieşirea din lucru), zidurile clădi- 
rilor, locomotivele, arborii oraşului eliberat. 

Publicul : masele. 

„Proletarul“ lui Mihail Eminescu începe să-și revendice drepturile. 

„Plugul“ lui Tudor Arghezi desţeleneşte minţi. „Cîntecul de seceriş“ al lui Walt 
Whitman ridică inimi, iar „Primăvara“ lui Mihai Beniuc dezlănțuie furtuni. 

Arta cuprinde şi incendiază mulțimile. 

Undeva, într-o cameră a Comitetului Orăşenesc al Partidului Comunist, batem 
zi şi noapte la un teasc de mînă revista echipelor zburătoare : „Caiet artistic“, pre- 
decesor al caietului C.G.M. şi al „Îndrumătorului cultural“. 

Poeziile lui Vladimir Maiakovski şi Th. D. Neculuţă, Păun Pincio si Traian De- 
metrescu, Eugen Jebeleanu, Dumitru Corbea, M. Breslaşu prind aripi din paginile 
caietului. Iar de pe scenele echipelor zburătoare, îndeamnă la luptă. Fragmente din 
Aşa s-a călit oţelul se citesc în gura mare. 

Ascunsă după perdele trase, burghezia ridea galben. 

O artă nouă, militantă pentru socialism, își arăta plămada. O concepţie nouă 
despre literatură, teatru și artă răsturna toate prejudecățile. Poeţii luptă pe bari- 
cadă. Orchestrele răsună pe străzi : teatru în aer liber, izvor al artei în atac! 

Cornelia Filipaş 


CÎTEVA DATE ASUPRA TEATRULUI 
DE AMATORI 


Activitatea artistică de amatori din țara noastră a cunoscut și cunoaște o 
dezvoltare nemaiîntilnită, fiind o parte integrantă a muncii de educaţie socialistă 
ce se desfășoară în rîndul maselor populare. Mii de artişti amatori slujesc, prin me- 
sajul artei lor militante, nobila cauză a luptei pentru construcţia socialistă a țării 
şi pentru apărarea păcii. 

'Trăsătura principală a mişcării artistice de amatori este caracterul ci de masă. 
În cadrul instituţiilor culturale de masă își desfășoară activitatea peste 20.000 de 
formaţii artistice, care cuprind aproape 1.000.000 de artişti amatori, tineri și vîrstnici. 

În aria manifestărilor artistice de amatori, teatrul se bucură de multă preţuire. 
Spectacolele de teatru interpretate pe scenele căminelor culturale nu mai sînt 
un fenomen izolat. În localităţi unde în trecut stăpîneau analfabetismul, neştiința 
şi obscurantismul, astăzi au loc zeci de mii de spectacole teatrale, care răspindesc 
şi aduc lumina culturii şi a ideilor înaintate în rîndul maselor de oameni ai muncii. 

Numai în sate își desfăşoară activitatea aproape 6.000 de echipe de teatru, iar 
în orașe alte peste 3.000. 

Pentru a ne da seama de dragostea cu care oamenii muncii participă la activi- 
tatea teatrală de amatori, e suficient să amintim că la primul Festival bienal de 
teatru de amatori „I. L. Caragiale“ au luat parte în mod efectiv cca. 100.000 de 
artiști amatori , care au dat spectacole în peste 6.500 de sate şi în 700 de localităţi 
urbane și centre muncitoreşti, în faţa a 3.500.000 de spectatori. 

Aceste cîteva cifre ilustrează cu prisosinţă faptul că teatrul de amatori a reușit 
să pătrundă pînă în cele mai îndepărtate colţuri ale ţării, devenind un bun de 
preţ în viaţa cultural-artistică a poporului. 

În ceea ce priveşte nivelul artistic, putem afirma cu bucurie că avem în ţară 
— la căminele culturale şi casele raionale de cultură — colective de teatru care au 
realizat spectacole la un înalt nivel artistic. Printre acestea se numără echipa de 
teatru a Căminului cultural din Budişteni-Piteşti, cele ale căminelor culturale din 
Bicalat-Cluj (în limba maghiară) şi Orlat-Stalin, ale caselor raionale de cultură 
Rimnicu-Vilcea, Miercurea-Ciuc, Sighișoara, Mediaş, iar în Capitală a Casei de 
Cultură „Fr. Schiller“. 

Forţa educativă a teatrului de amatori rezidă, întîi de toate, în repertoriul 
jucat, purtător al unor idei de înaltă valoare educativă şi cu un caracter profund 
militant şi agitatoric. 

În acest sens, în anii regimului nostru, a fost creată o nouă dramaturgie des- 
tinată teatrului de amatori. Numeroşi dramaturgi din ţara noastră au creat piese 
într-un act: Lucia Demetrius a dat teatrului de amatori piesele O noapte grea şi 
Primăvară în noiembrie ; Horia Lovinescu, Oaspetele din faptul serii şi Elena. De 
mare răspîndire şi popularitate se bucură piesele lui Tiberiu Vornic: Tirgul ini- 
milor şi Paznicul stelelor, ale lui Mihail Davidoglu care a scris printre altele, 
Noi cei fără de moarte şi Șoimul, precum şi Într-o seară de toamnă a lui Ştefan Tita. 

Repertoriul teatrului de amatori a fost, de asemenea, îmbogăţit cu o serie de 
piese valoroase aparținînd unor tineri dramaturgi. A furat-o pădurea şi Bărbatul 
fără opinci de Mihail Leonard, Bucuroşi de oaspeţi de Gh. 'Țenţulescu, Nunta Ioanei 
şi Noapte albă de Valeriu Luca, Valea dantelată de Karmas Gyula, Fanfara de 
SOLO András, Se-mprăștie norii de C. Popa şi Al. Popescu au cîştigat aprecierea 
unanimă a amatorilor de teatru. 

Oglindind fenomene izvorite din prefacerile şi realizările zilelor noastre, 
aceste piese constituie un puternic mijloc educativ în sprijinul operei de transfor- 
mare socialistă a agriculturii, al formării oamenilor muncii în spiritul patriotis- 
mului socialist și al internaţionalismului proletar, în spiritul înaltelor idei ale luptei 
pentru pace. 

Colectivele de teatru mai puternice, şi îndeosebi cele ale caselor raionale de 
cultură, abordează şi piese de mai mare amploare (în trei acte) din literatura noastră 

contemporană. La Mediaş, Lugoj, Bistriţa, Caransebeş, Huşi, Paşcani şi în alte 
localităţi din ţară se reprezintă piese ca : Mielul turbat de Aurel Baranga, Oameni de 
azi, Trei generații de Lucia Demetrius, Citadela sfărimată de Horia Lovinescu. 

De asemenea, în patrimoniul teatrului de amatori intră din ce în ce mai mult 
piese din dramaturgia noastră clasică şi din literatura rusă şi sovietică. Astăzi nu 
mai este un caz izolat faptul că la un cămin cultural sau la o casă raională de cul- 
tură se pun în scenă piese de Caragiale şi Alecsandri, de Cehov, Gogol, Arbuzov, 
Rozov si alţii. Aceasta este o dovadă grăitoare a maturității pe care a înregisirat-o 
teatrul de amatori şi, în același timp, o confirmare din ce în ce mai puternică a 
cerințelor artistice mereu în creștere ale oamenilor muncii. 

Pentru a veni în sprijinul îmbogăţirii continue a repertoriului echipelor de 
teatru, Ministerul Învățămîntului şi Culturii a instituit concursul anual de piese 
într-un act „V. Alecsandri“. Anul acesta, concursul a fost închinat celei de a 15-a 
aniversări a eliberării patriei noastre. Cele mai bune piese reflectind însemnătatea 
măreţului act istoric de la 23 August au fost puse la îndemiîna echipelor de teatru, 
astfel că aceste formații vor fi prezente, printr-o activitate sărbătorească, la mani- 
festările ce vor avea loc cu acest prilej. Pe lîngă acestea a fost pregătit un număr de 
piese tratind teme actuale din viaţa satelor noastre: Fata tatii cea frumoasă de 
I. Ghelu, O să fie nuntă mare de Lucia Demetrius, Logodna furtunoasă de Em. Ko- 
vacs, Cel din urmă de Gh. Ţenţulescu. 

Mişcarea teatrală de amatori se bucură de sprijinul şi dragostea multor insti- 
tuții profesioniste. Teatrele de stat din Bacău, Ploești, Timișoara și Sibiu, teatrele 
Municipal, Tineretului şi „C. Nottara“ din Capitală sînt în fruntea acţiunii de spri- 
jinire a formațiilor teatrale săteşti. Aceste instituţii folosesc o gamă variată de mij- 
loace de îndrumare şi sprijinire a artiştilor amatori : cursuri cu regizorii şi actorii 
amatori, jnstructaje practice la căminele culturale, deplasări la sate cu piese de 
teatru într-un act etc. Multe teatre de stat invită la spectacolele lor instructori și 
interpreți ai echipelor de teatru de la sate, precum şi grupuri întregi de ţărani 
muncitori. 

Numeroase teatre au luat în patronaj unele colective artistice săteşti, și rezul- 
tatele pe această linie sînt foarte îmbucurătoare. Succesul obţinut de echipa Cămi- 
nului cultural din Budişteni — distinsă cu titlul de „Laureat al Festivalului bienal 
de teatru „I. L. Caragiale“ — se datoreşte în bună măsură şi îndrumărilor date aces- 
tui colectiv artistic de către actorii Teatrului de Stat din Piteşti. 

Deosebit de interesantă este, pe această linie, activitatea Teatrului de Stat din 
Bacău, care a organizat „Studioul artistului amator“, cu ajutorul căruia teatrul aduce 
o contribuție însemnată la ridicarea nivelului artistic al echipelor din regiune. 

Artiști de frunte ai primelor scene profesioniste îşi dau cu avînt obolul pentru 
dezvoltarea mișcării artistice de amatori. Printre aceștia trebuie menţionaţi, în pri- 
mul rînd, artiștii poporului Costache Antoniu, George Vraca, Remus Comăneanu ; 
artiștii emeriți Eugenia Zaharia, Sandina Stan, Nicolae Sireteanu etc. Trebuie de 
asemenea relevat faptul că o seamă de artiști profesionişti au contribuit și prin scris 
la îndrumarea echipelor de amatori. George Vraca, G. Dem. Loghin, Nicolae Massim 
au scris materiale cu privire la problemele de regie, interpretare, tehnica vorbirii, 
despre grimă și scenografie. 

În dezvoltarea mişcării teatrale de amatori, un rol însemnat revine Casei 
Centrale a Creaţiei Populare și caselor regionale ale creaţiei populare. Sarcina prin- 
cipală a acestor instituţii este îndrumarea echipelor de teatru în justa alegere a 
repertoriului si a ridicării măiestriei lor artistice. 

În etapa actuală, una din condiţiile esenţiale ale ridicării nivelului teatrului 
de amatori este pregătirea instructorilor. Pe această linie, trebuie consemnată grija 
de care au dat dovadă multe organe de partid și de stat, datorită căreia numai în 
primăvara acestui an, s-au organizat cursuri de instruire pentru 2.000 de regizori 
amatori. Pe de altă parte, deosebit de importante în privinţa instruirii sînt secţiile 
externe ale școlilor populare de artă, care cuprind în momentul de faţă 900 de regi- 
zori amatori de la sate. Buna desfășurare a acestor cursuri, cît şi a secţiilor externe 
ale şcolilor populare, de artă, depinde în mare măsură şi de sprijinul dat de artiştii 
profesionişti acestor însemnate forme de instruire a animatorilor activităţii teatrale 
de amatori. 

În ţara noastră, prin grija partidului şi guvernului, arta a devenit un bun al 
întregului popor. Ea se dezvoltă şi înfloreşte pe zi ce trece. La această înflorire își 
dau contribuţia lor modestă şi artiștii amatori, care, prin activitatea lor plină 
de avînt, ajută şi pun umărul la educaţia socialistă şi patriotică a oamenilor muncii. 


lulian Bradu (Pavel Cismaru) şi Maria Rovințescu (Mama 
Maria) în „Ziua cea mare“ de A. Gheorghiu-Pogoneşti — Tea- 
trul Poporului 


Sandu Eliad 
PRIMII PAŞI SPRE TEATRUL DE MASĂ 


Scurtă vreme după istoricul act al eliberării patriei noastre de sub jugul 
fascist, Partidul Comunist Romiîn, în luptă pentru cucerirea deplină a libertăţilor 
poporului si promovarea unei arte noi în slujba clasei muncitoare, a găsit în con- 
diţiile politice de atunci adeziunea entuziastă a unui mănunchi de oameni de 
artă şi cultură, în realizarea primilor paşi spre acţiunea revoluţionară în cultură. 

Mișcarea artistică teatrală, care fusese aproape desființată în timpul regi- 
mului fascist din ţara noastră, se cerea reînviată, reorganizată, pentru a cores- 
punde luptei duse de partid pentru educarea culturală şi cetățenească a maselor 
populare. În atari condiţii, cele cîteva teatre existente, care-și reluaseră activitatea 
în unele centre ale ţării, nu puteau face faţă în structura lor de atunci, nobilei lor 
misiuni de pătrundere, tot mai adînc, în incinta marilor uzine si fabrici, la sate, 
în straturile largi ale maselor muncitoare. Pentru a traduce în fapt politica cul- 
turală a Partidului Comunist trebuia un organism artistic nou. Acest organism a 
fost creat sub denumirea de Teatrul Poporului. În cuvîntul de introducere la pri- 
mul spectacol al Teatrului Poporului, academicianul profesor Mihail Ralea definea 
locul şi țelul acestei instituţii teatrale: „Teatrul Poporului face parte dintr-un în- 
treg program de manifestări artistice populare, de pătrundere a educaţiei artistice 
în marile mase muncitorești și ţărăneşti... Teatrul Poporului inaugurează tipul tru- 
pelor de „şoc“ dramatic, care vor cutreiera uzinele şi satele de la un capăt la celă- 
lalt al ţării“. 

În programul aceluiași spectacol, scriitorul N. D. Cocea — pe atunci director 
general al teatrelor — arăta următoarele: 

„În ziua cînd teatrul va deveni cu adevărat al poporului, în ziua aceea tea- 
trul va fi floarea cea mai de preț a artelor şi civilizaţiilor omeneşti“. 

Iată împrejurările în care a luat naştere Teatrul Poporului din Bucureşti şi 
liniile directoare care-i defineau țelul. 

Într-o săliţă modestă, cu bănci de lemn nestrunijit, cu becuri ce difuzau cu 
zgîrcenie o lumină gălbuie, dar în prezenţa unui public care aştepta cu înfrigurare 

ridicarea cortinei, s-a desfășurat primul spectacol al Teatrului Poporului: piesa 
Ziua cea mare, a scriitorului muncitor Al. Gheorghiu-Pogoneşti. Muncitorii din sală 
se regăseau în muncitorii de pe scenă, retrăiau odată cu actorii viaţa lor trecută, 
de necazuri, de lipsuri, dar şi de năzuinţe îndrăznețe către o societate dreaptă ; 
retrăiau, împreună cu actorii de pe scenă, lupta pentru înfăptuirea acestor năzuințe. 
Piesa nu era una din cele mai realizate, jocul actorilor avea stingăcii, decorul și 
costumele erau improvizate, dar mesajul pe care-l purta piesa a înflăcărat pe spec- 
tatori, a făcut să crească emoția interpreţilor, astfel că ultima cădere a cortinei n-a 
fost însoţită de un ropot de aplauze, ci de o înflăcărată intonare a Internaționalei, 
izbucnită din piepturile celor din sală și de pe scenă. Cortina n-a mai căzut pentru 
a despărţi pe interpreţi de public. Muncitorii din sală au urcat pe scenă, actorii 
au coborit în sală. Mini se strîingeau țovărășeşte, actorii şi muncitorii făgăduindu-și 
să nu se mai despartă, să lupte împreună pentru izbiînda artei în slujba poporului. 

„Mult timp după ce sala s-a golit, am rămas împreună, actori, mașiniști, di- 
rector de scenă, autor, cu ochii înlăcrimaţi de fericire, de bucuria unui început care 
fixa premisele unui viitor de strălucite victorii artistice. 


Făceam bilanţul muncii de pînă atunci : repetiţii, cînd într-o clasă de școală, 
cînd într-o săliță a Sindicatului Uzinelor Comunale, cînd într-unul din birourile- 
Ministerului Artelor, dar pretutindeni cu un elan și o dăruire, care au rămas, pen- 
tru cei mai mulți, mereu proaspete în munca noastră teatrală. 


Recapitulam greutățile întîmpinate pentru a încropi costumele, decorurile, 
recuzita, greutăți pe care le-am învins, aducînd fiecare de acasă cîte un pantalon, 
o rochie, un ciocan, un cleşte. Greutățile erau inerente condiţiilor din acel moment 
politic, cînd iniţiativa partidului şi a ministrului Artelor era privită cu dușmănie: 
de elementele burgheze din guvern, care încă deţineau posturile-cheie ale economiei. 

Acest prim spectacol şi succesul obținut ne-au sporit energiile, iar puternicul 
ajutor primit din partea partidului a făcut ca rîndurile noastre să crească. În con- 
ducerea Teatrului Poporului au venit oameni de partid. Au venit la acest teatru 
scriitori şi regizori ca: Aurel Ion Maican, Aurel Baranga, Marcel Breslașu, Ion 
Olteanu, Mihai Raicu, Franz Auerbach, iar mănunchiului de actori, pionieri ai 
teatrului, Iulian Bradu, George Rafael sa, li s-au adăugat: Neamţu-Ottonel, 
Gh. Leahu, Gh. Damian — astăzi artişti emeriţi — Maria Sandu, Geo Maican, 
Ernest Maftei, Ana Barcan, Ilie Cernea și mulţi alţii. 

S-au putut forma, astfel, trei echipe care au început să colinde micile centre, 
satele, întreprinderile, avînd un repertoriu popular, accesibil, cu un pronunţat ca- 
racter educativ. Îmi aduc aminte de Răscoala din 1907 de Ion Dămian; Slugă la 
doi stăpini de Goldoni sa Cînd posibilităţile materiale şi artistice ale teatrului 
au crescut, repertoriul s-a îmbogăţit cu Sub castanii din Praga de C. Simonov, Duş- 
manii de M. Gorki, Avarul de Molière, Alarma de Orlin Vasiliev etc. 

Exemplul Teatrului Poporului din Bucureşti a dat aripi creării unor for- 
mat! asemănătoare la Timişoara, la Iași, la Bacău, la Sibiu, la Petroșani, iar din 
forţele înmănunchiate la București s-a desprins colectivul care a pus bazele teatru- 
lui din Brăila. De fapt, o parte din teatrele de stat existente astăzi pe întinsul 
țării au ca nucleu formaţii ale Teatrului Poporului. 


Acesta a fost începutul. Chiar dacă se vor găsi unii care să-i discute valoarea 
realizărilor artistice, nu trebuie să se uite opera de pionierat, de desţelenire a unor 
drumuri neumblate, de difuzare a unor idei progresiste cu caracter agitatoric și 
mobilizator, în sfere pe care teatrul de pînă atunci nu le cercetase niciodată. 

De asemenea, trebuie să remarcăm că Teatrul Poporului a fost o şcoală în 
care s-au călit şi s-au dezvoltat multe elemente fruntașe ale artei noastre de astăzi. 

La popasul sărbătoririi a 15 ani de la Eliberare, începuturile de viaţă nouă, 
răsfriînte si în teatru, evocate fugar şi cu modestie în rîndurile de faţă, constituie 
un bun prilej de comparaţie cu imensul drum străbătut de mișcarea noastră tea- 
trală. Dezvoltarea teatrului nostru, sub oblăduirea şi sub îndrumarea partidului, 
a cunoscut o strălucire pe care nu ar fi putut-o visa niciodată predecesorii noștri. 
36 de teatre cu 60—70 de premiere de piese originale într-o stagiune, cu larga pă- 
trundere a teatrului în cele mai depărtate comune; echipele de amatori spriji- 
nite de teatre; turneele peste hotare, în răsărit şi apus, soldate cu adevărate 
triumfuri ; contingentele de milioane de noi spectatori — iată un bilanţ fugitiv, 
dar grăitor, al înfloririi teatrului nostru. 

Munca noastră a fost rodnică, şi putem păşi înainte plini de încredere 
în viitor. 

PROIECT DE HARTĂ TEATRALĂ A ŢĂRII 


În activitatea publicistică de fiecare zi, prinşi în analiza minuțioasă a unui 
spectacol ori în sinteza critică a unei stagiuni, nu avem răgazul să zugrăvim ta- 
bloul general al mişcării teatrale în momentul actual. De multe ori, ne stăvilește 
într-o asemenea pornire şi gîndul că e vorba, în genere, de „lucruri știute“. Dar 
cînd le aduni laolaltă si le priveşti în perspectiva a ce a fost, întregul ansamblu 
de lucruri știute apare într-o strălucire nouă, parcă neștiută, trezind elanuri noi. 
Şi-apoi, mișcarea teatrală contemporană din țara noastră a devenit atît de vastă, 
încît se cuvine să întocmim, la un asemenea ceas festiv, măcar un proiect de hartă 
teatrală a ţării, care să dea cît de cît imaginea a ceea ce a însemnat și înseamnă 
regimul democrat-popular pentru acest sector de cultură. 


REGIMUL DEMOCRAT-POPULAR, CTITOR DE VIAŢĂ TEATRALĂ 

Alături de steguleţele care marchează pe harta ţării unităţi industriale, re- 
giuni colectivizate, şantiere uriașe, oraşe socialiste, să asezäm şi steguleţele tea- 
trelor. Căci din ele, multe sînt noi. În vara lui 1944, se aflau în ţară: la Bucureşti, 
un teatru de stat, unul al primăriei şi mai multe „ciuperci“, înjghebări particulare 
(socotind şi teatrele de operetă, cele de revistă, grădinile sezoniere, pivnițele ame- 
najate ca săli şi holurile unor blocuri transformate în scene). În restul ţării, 3 (trei) 
teatre de stat. 

Acum, la București: 1) Teatrul Naţional „I. L. Caragiale“ dispune de două 
săli, Comedia (care a fost renovată fundamental, mai ales în ceea ce privește scena, 
instalaţiile, cabinele şi dependinţele) şi Studio. 2) Teatrul Municipal are două 
săli: „Matei Millo“, care a fost complet restructurată, adăugindu-i-se aproape încă 
o dată pe atita — clădire, scenă, cabine, magazii, ateliere, şi „Filimon Sîrbu“, trans- 
formată radical dintr-o sală de cinema. 3) Teatrul Armatei are trei săli: în Bule- 
vardul General Magheru (reconstruită), în Calea Victoriei (reconstruită) și în strada 
Uranus (refăcută parţial). 4) Teatrul „C. Nottara“ are două săli: în strada C. Mille 
(reconstruită pe de-a-ntregul) şi în strada Dobrogeanu-Gherea sala „Libertatea“ 
(refăcută substanţial). 5) Teatrul Tineretului (sala complet renovată). 6) Teatrul 
Muncitoresc C.F.R. clădit în anii libertăţii de muncitorii ceferişti. 7) Teatrul Evre- 
iesc de Stat (complet refăcut). 8) Teatrul de păpuşi „Țăndărică“ (două săli). 9) Tea- 
trul de Operă și Balet (construit în anii democraţiei populare). 10) Teatrul de Ope- 
retă (reconstruit). 11) Teatrul satiric-muzical „C. Tănase“ (două săli, dintre care 
una reconstruită din temelii). 12) Teatrul CCS (cu sala ca şi nouă). 13) Studioul 
experimental al Institutului de Artă Teatrală „I. L. Caragiale“, unde dau repre- 
zentaţii studenţii — realizare a unui vis vechi de 120 de ani. 

În restul ţării: 1) Teatru dramatic (ca şi nou) şi teatru de păpuşi la Ploești, 
unde a mai fost teatru permanent numai o stagiune, în 1867. 2) Teatru dramatic, 
teatru de estradă și teatru de păpuși la Piteşti, unde a mai fost teatru permanent, 
timp de doi ani, prin 1847. Clădire nouă, somptuoasă, în stil clasic. 3) Teatru dramatic 
şi teatru de păpuși la Brăila. 4) Teatru dramatic, teatru muzical de operetă si teatru 
de păpuși la Galaţi, unde nu s-a mai pomenit odinioară. 5) Teatru dramatic, 
teatru muzical de operetă, teatru de estradă, teatru de păpuşi la Constanţa, 
într-o clădire nouă, admirabilă. N-a mai fost niciodată teatru permanent aici. 
6) Teatru dramatic la Birlad, construit într-un oraş unde poposeau numai turneele 
disperate. 7) Teatrul Naţional „Vasile Alecsandri“, din Iaşi, cel mai vechi teatru 
romiînesc, mistuit de incendiu spre sfîrşitul secolului trecut, din cauza proastei 
întreţineri. Reconstruit, apoi închis de serviciul tehnic al primăriei municipiului 
(1922) pentru „insalubritate“, întrucît clădirea ameninţa pur şi simplu să se surpe. 
Renovat structural şi în interior şi în exterior, cu refacerea aurăriilor, lampioanelor, 
stucaturilor, picturilor etc. în 1958. Tot la Iaşi, operă de stat — care s-a înfiinţat 
şi desființat de trei ori înainte de 1944 —, teatru evreiesc şi teatru de păpuşi. 
8) Teatru dramatic şi teatru de păpuşi la Bacău, unde n-a fost niciodată. 9) Secţie 

teatrală la Piatra Neamț; nu se cunosc în trecut nici măcar intenţii, iluzii, ipoteze 
sau visuri utopice cu privire la construirea unui teatru aici. Secţia a fost con- 
stituită de o promoţie a Institutului de Artă Teatrală „I. L. Caragiale“. 10) Teatru 
dramatic şi teatru de păpuși la Botoşani, unde au mai făcut trei-patru stagiuni 
permanente Costache Caragiale, Fanny Tardini şi apoi Matei Millo. 11) Teatru dra- 
matic maghiar la Sf. Gheorghe. 12) Teatru dramatic secuiesc şi teatru de păpuși 
la Tg. Mureş. 13) Teatru dramatic, în clădire nouă, teatru de operetă şi teatru 
de păpuşi la Oraşul Stalin. 14) Teatru dramatic romîn şi teatru german, la Sibiu. 
15) Teatru Naţional, teatru maghiar, operă romînă, operă maghiară, teatru romi- 
nesc de păpuși, teatru maghiar de păpuşi — la Cluj, care nicicînd n-a cunoscut 
atitea instituții de artă scenică. 16) Teatru Naţional şi teatru de păpuşi la Craiova. 
Aici, trupa a fost gonită în stradă într-o noapte de decembrie a anului 1850, din 
dispoziția episcopului de Vilcea. Teatrul a luat foc în repetate rînduri, din cauza 
proastei instalaţii. În 1927, după un mare incendiu, primăria a trimis actorii să 
joace la cinema și a dărimat clădirea ca să... alinieze strada! În 1937, guvernul 
burghezo-moşieresc a închis definitiv teatrul pentru „economii bugetare“. 17) Tea- 
tru dramatic romiîn, teatru maghiar, teatru german, teatru de păpuși, teatru de 
operă şi balet la Timișoara, unde în 1927 a fost inaugurată cu pompă de oficiali- 
tatea burghezo-moşierească o sală a „viitorului Teatru Naţional“, în care n-a funr- 
ționat însă niciodată o trupă locală permanentă, pînă după 1944. 18) Teatru dramatic 
şi teatru de păpuși la Arad. 19) Teatru romin şi teatru maghiar — dînd și repre- 
zentații de operetă —, precum și teatru de păpuşi la Oradea. 20) Teatru dramatic 
la Baia Mare, unde n-a mai fost niciodată. 21) Teatru maghiar la Satu Mare, alcă- 
tuit de o promoţie a Institutului maghiar de teatru „Szentgyörgy Istvan“ din 
Tg. Mureş. 22) Teatru dramatic la Reşiţa (construit de muncitori, după Eliberare), 
unde nici nu s-a pus vreodată problema, în trecut, să se înfiinţeze, orașul fiind 
socotit „nerentabil“ pentru cei 20 de demnitari ai U.D.R.ului. 23) Teatru dramatic 
la 'Turda (construit în anii puterii populare). Odinioară, o asemenea afirmaţie putea 
să pară o glumă. 24) Teatru de estradă la Deva, unde n-a fost niciodată, nu numai 
teatru, dar nici măcar o oarecare viaţă artistică. 25) Teatru dramatic la Petroșani, 
care nici nu figura ca localitate pe lista impresarilor de turnee particulare. 

Așadar, teatre de toate genurile în absolut toate regiunile țării — în unele 
regiuni fiind mai multe laolaltă —, genuri noi de teatre stabile (teatre de păpuși 
şi teatre de estradă), un nou regim de existenţă. 

Cine nu-i orb, să privească harta aceasta, să compare şi să judece ce au în- 
semnat pentru teatrul romiînesc cei peste o sută de ani de stăpînire moșşierească și 
burgheză, şi ce înseamnă cei 15 ani sub călăuzirea muncitorilor şi ţăranilor con- 
duși de comuniști. Subvenţionate ca vai de lume ori nesubvenţionate, măcinate de 
ruină, nevoi și mizerii, teatrele de stat se luptau odinioară ca să nu-și închidă por- 
Die Guvernele burghezo-moşiereşti erau grijulii ca directorii Teatrelor Naţionale 
să fie persoane politice de încredere, chiar dacă n-aveau legătură cu arta (se nu- 
meau prin „decret regal“ — după o lege din 1926), să fie impozabile la maxi- 
mum (ca „obiecte de lux“ — legea din 1928), să se mai închidă din cînd în cînd 
(decretul din 1937, de închidere a trei Teatre Naţionale), şi tot aşa mai departe. 
Problemele vieții teatrale erau rezolvate — dacă se poate spune astfel — la gră- 
madă, într-un directorat al artelor, care ţinea uneori de Ministerul Sănătăţii (1929), 
alteori de Ministerul Ocrotirii (1930), apoi de cel al Cultelor (1931) — unde se afla 
laolaltă cu problemele economatelor din mănăstiri şi ale administraţiei seminariilor 
teologice —-, citeodată de Ministerul Educaţiei Naţionale, alteori de Ministerul Pro- 
pagandei. De abia în anii libertăţii s-a instituit o direcţie a teatrelor, într-o direcţie 
generală a artelor, într-un departament al culturii în Ministerul Învățămîntului şi 
Culturii. Acum s-au născut și secţiile de învăţământ şi cultură în cadrul comitetelor 
executive ale sfaturilor populare regionale, raionale, orăşeneşti, care se ocupă și 
de teatre. În bugetele autorităţii locale şi ale forului central, sume foarte însem- 
nate sînt prevăzute pentru ca: teatrele să poată monta orice fel de piese; actorii 
să nu ducă grija zilei de mîine; munca de creaţie să nu fie stinjenită de piedici 
materiale şi nici de lipsa de cadre; sala şi scena, exteriorul şi cabinele, magaziile 
şi atenansele să corespundă nivelului de civilizație materială .şi spirituală, socialistă, 
pentru care luptă partidul nostru. Problemele dezvoltării culturii socialiste, deci şi 
ale teatrului, sînt exprimate în sarcini precise în planurile de stat, ceea ce le asi- 
gură o dată mai mult hotărita si precisa soluţionare, la nivelul tuturor celorlalte 


sarcini trasate de partid şi de guvern. 

CINE CONDUCE TEATRELE 


Cine sînt cei care conduc teatrele? Activişti ridicaţi din rîndurile muncito- 
rilor (Elena Deleanu la Teatrul Muncitoresc C.F.R., Constantin Ghica la Teatrul din 
Bacău, Andrei Dauer la Teatrul din Oradea) ; artiști ai poporului (Lucia Sturdza 
Bulandra la Teatrul Municipal) ; maeștri emeriţi şi artişti emer (M. Tompa la Tg. 
Mureș, Gh. Leahu la Timişoara, Manu Nedeianu la Craiova, C. Sincu la Teatrul 
Tineretului) ; scriitori de seamă (Zaharia Stancu la Teatrul Naţional „I. L. Cara- 
giale“) ; în genere, actori şi regizori care s-au dovedit pregătiţi şi pentru munca 
organizatorică, printre ei tineri (Gh. Harag la Satu Mare, Mircea Graur la Arad, 
Avram Bessoiu la Turda, Ion D Neleanu la Oraşul Stalin, ş.a.) şi virstnici (Ion 
Petrovici la Petroşani), oameni care slujesc cu devotament cauza culturii teatrale 
socialiste şi conduc — esenţial mai bine decit foştii numiţi cu „decret regal“ — 
pe un drum nou, cu totul nou. 

Care a fost condiţia schimbării fundamentale a destinului teatrului romînesc, 
a înnoirii lui structurale, a devenirii sale ca teatru popular, de mase ? Cu mulți ani 
în urmă, marele scriitor progresist francez Romain Rolland, care încercase diverse 
formule de teatru popular, exprima cu amărăciune acest adevăr: „Ne trebuie un 
teatru al poporului. Dar cu ce să începem ? Să începem prin a avea un popor care 
să fie destul de liber pentru a se putea bucura în voie... Un popor stăpîn pe sine“. 
Aşa cum e poporul nostru astăzi, ce-şi făureşte odată cu soarta sa cea nouă şi o 
cultură nouă, în care teatrul nu ocupă unul din locurile cele mai puțin însemnate. 


TURNEE ÎN ȚARĂ, ÎN AFARA ȚĂRII ŞI DINAFARA ȚĂRII 


Tara e împiînzită de teatre şi de turneele teatrelor. În centrul regiunii, teatrul 
ocupă locul de însemnat focar cultural. În afară de reprezentațiile date la sediu 
— de obicei cu altă piesă în fiecare zi a săptămînii — colectivul face numeroase 
turnee în celelalte oraşe ale regiunii şi în sate, pe unde generaţii întregi de oa- 
meni au trăit fără să ştie măcar că există pe lume asemenea desfătare a minții și a 
sufletului. În fiecare an, Teatrul din Petroşani, cel din Bacău, cel din Ploeşti şi altele 
introduc pe itinerariile lor localităţi care n-au mai fost vizitate niciodată de vreo 
trupă artistică. Aceasta se întîmplă, în primul rînd, pentru că satele se dezvoltă, 
se creează noi centre industriale, şi oamenii cer să fie vizitaţi de artişti; dar şi 
pentru că teatrul înţelege din ce în ce mai bine sarcina pe care o are de a răs- 
pîndi cultura în adincime, în aşa fel încît pe harta turneelor, în fiecare regiune, să 
nu mai existe nici un fel de pete albe. E cunoscut şi fenomenul invers, al spectato- 
rilor-țărani care vin la teatru cu maşinile gospodăriilor, ori.cu căruțele. Am asistat, 
într-o duminică dimineaţa la Cluj, la un spectacol extraordinar, în piaţa teatrului : 
cîteva camioane de la o gospodărie agricolă de stat aduceau ţărani si muncitori la 
matineu. Autobuzul teatrului se pregătea să plece cu o echipă de artişti într-o co- 
mună din apropiere. Un alt autobuz, elegant, albastru, oprit în faţa teatrului, avea 
ca pasageri muncitorii de la una din fabricile orașului, care cumpăraseră în bloc 
40 de bilete la matineu. În sfirşit, un număr de actori aşteptau o maşină ce urma 
să-i ducă la un club muncitoresc, la un festival artistic. 

Artiştii unor teatre sînt şi instructori ai amatorilor, şi profesori la şcolile 
populare de artă, și susținători de programe la staţiile de radio, sau de radioficare, 
și îndrumători în cadrul caselor regionale de creaţie ori al caselor raionale de 
cultură. Distincţiile conferite de stat nu ocolesc regiunile. La Cluj lucrează artis- 
tul poporului Ștefan Braborescu ; la Tg. Mureş, artistul poporului Kovács György ; 
la Timișoara, artistul emerit Dem. Moruzan ; la Oraşul Stalin, artistul emerit Mişu 
Fotino ; la Bacău, artistul emerit I. Niculescu-Brună ; la Constanţa, maestrul emerit 
al artei Val. Mugur ş.a.m.d. 

Dar turneele teatrelor regionale şi raionale nu se mărginesc numai la ţinutul 
în care îşi au sediul. Deseori, itinerariile lor cuprind întreaga ţară, şi nu este sta- 
giune în care un număr de teatre din regiuni să nu viziteze Capitala cu unul sau 
mai multe spectacole. Teatrele din Capitală, la rîndul lor, pleacă în regiuni. În cadrul. 
unor mari întilniri republicane, ca Decada dramaturgiei originale (1956), Concursul 
tinerilor artişti din teatrele dramatice (1951), Decada teatrelor de păpuşi (1957), Fes- 
tivalul teatrelor dramatice (1958), teatrele din toată ţara îşi măsoară de la egal la 

egal forțele, şi nu o dată teatre mici şi tinere din regiuni au cucerit primul loc, ală- 
turi de teatre cu veche tradiţie din Capitală. 


Întreprindem turnee peste hotare. Timp de o sută de ani, statul n-a trimis nicio- 
dată o trupă teatrală ca să reprezinte ţara în străinătate. În numai cinci ani de putere 
populară, au fost peste hotare: Teatrul Naţional „I. L. Caragiale“, în Franţa, Italia, 
U.R.S.S. ; Teatrul Naţional „Vasile Alecsandri“, în U.R.S.S. ; Teatrul de Stat de Operetă 
din București, în U.R.S.S. ; Teatrul satiric-muzical „C. Tănase“, în U.R.S.S. ; Teatrul 
de Stat Constanţa, în R. P. Bulgaria ; Teatrul Secuiesc de Stat din Tg. Mureș, în 
R. P. Ungară; Teatrul de păpuși „Țăndărică“, în Egipt, R. P. Albania, U.RSS, 
R. P. Polonă, R. Cehoslovacă, R. D. Germană; Teatrul de păpuşi din Craiova, în 
R. P. Bulgaria. Acum, prin succesele obţinute în Ţara construcţiei desfășurate a 
comunismului, în celelalte ţări socialiste, ca şi în cadrul festivalurilor teatrale in- 
ternaționale, mișcarea noastră teatrală e cunoscută larg peste hotare, adăugiînd o 
nouă piatră la temelia prestigiului internaţional al patriei. 


Totodată, sîntem vizitaţi de teatre străine, aşa cum n-am fost niciodată, de 
trupe celebre, care sînt profund interesate de schimbul creator de experienţă cu 
teatrul romînesc şi de confruntarea fructuoasă cu opinia publică teatrală de la noi. 
Am avut ca oaspeţi Teatrul „Mossoviet“ şi Teatrul Academic de Artă din Moscova, 
Teatrul Mic din Moscova, Teatrul „L/Atelier“ din Paris, „Berliner Ensemble“ din 
Berlinul democrat, Teatrul Muzical şi de Dramă din R. S. S. Moldovenească, Tea- 
trul de Operetă din Budapesta, şi cu ocazia Festivalului internațional al teatrelor 
de păpuși si marionete (1958), ansambluri din douăzeci de ţări ale Europei și Asiei. 

Cind i s-a propus prima oară lui Ermete Novelli să facă un turneu în Ro- 
miînia, el s-a interesat dacă oamenii „de acolo“ ştiu ce-i aceea tragedie si dacă au 
hoteluri. Astăzi nu se mai află artişti de seamă în lume care să nu știe măcar că 
Romiînia este ţara care a dat culturii universale, printre alte valori, creaţia lui Ion 
Luca Caragiale și spectacolele teatrului ce-i poartă numele. „După părerea mea — 
a scris bătriînul critic francez Antoine, fiul celebrului regizor de la sfîrşitul veacului 
trecut — Teatrul Naţional din Bucureşti este în momentul de faţă unul din cele 
mai bune din Europa“. Dar Naţionalul bucureştean este reprezentativ pentru în- 
treaga mişcare teatrală romiînească şi calificarea se referă implicit la întregul 
nostru teatru — după cum de altfel au afirmat-o, în repetate rînduri, oaspeţii 
străini la noi, cît şi amfitrionii din străinătate ai turneelor noastre, la ei. 


PIESE, PIESE, PIESE ... 


În anul 1794, Comitetul Mîntuirii Publice, la propunerea lui Robespierre, Car- 
not și Barerre, a adresat un vibrant apel către oamenii de teatru. Se spunea aici, 
printre altele : „Comitetul Miîntuirii Publice cheamă poeţii să celebreze principa- 
lele evenimente ale Revoluţiei, să compună... piese dramatice republicane... El 
cheamă de asemeni pe toți cetăţenii care cultivă literele şi artele să transmită 
posterității faptele cele mai remarcabile ale marilor epoci de regenerare...“ Dar răs- 
punsul n-a fost tot atît de însufleţit ca şi chemarea; Revoluţia franceză n-a avut 
parte de opere dramatice pe măsura incandescenţei ei, decît mult mai tîrziu. Cu 
totul altul a fost răspunsul dat de scritorii comunişti la îndemnul Marii Revoluții 
din Octombrie. În Uniunea Sovietică s-a cristalizat definitiv concepţia teatrului 
timpului nostru, ca un teatru legat indisolubil de mase, ca o tribună de educaţie 
comunistă în slujba celor mai înalte țeluri pe care şi le-a propus omenirea. „Este 
necesar — se sublinia într-o rezoluţie a Congresului al XII-lea al P.C.U.S. — să 
se organizeze într-o formă practică problema folosirii teatrului în vederea pro- 
pagandei sistematice, de masă, a ideilor luptei pentru comunism. În vederea aces- 
tui scop este necesar ca, atrăgînd forţele respective atît la centru cît și în provin- 
cie, să se intensifice munca de creare și alegere a unui repertoriu revoluţionar 
corespunzător, folosind totodată, în primul rînd, momentele eroice ale luptei clasei 
muncitoare“. Astăzi, teatrul sovietic dispune de un repertoriu original, revoluţionar, 
care a cunoscut consacrarea definitivă pe multe scene ale lumii şi care se îmbogă- 
ţește necontenit cu noi opere de seamă ale contemporaneităţii. 

Şi în ţara noastră, repertoriul teatral urmează calea întregii revoluţii culturale. 
Într-o hotărîre de partid din 1949, se spunea: „C.C. al PMR cheamă pe oamenii 
științei, literaturii şi artei să pună tot talentul şi toată puterea lor de muncă pentru 
a asigura înflorirea culturii în ţara noastră şi a contribui în mod activ la construi- 

rea orînduirii socialiste“. Scriitorii şi artiştii s-au angajat cu însufleţire pe acest 
drum. Teatrul nostru se mîndreşte în chip legitim cu repertoriul nou, creat în ulti- 
mii zece ani. Acum scriu pentru scenă atîția condeieri de toate virstele și se joacă 
atîtea piese originale cîte n-au fost niciodată. Se reprezintă într-o singură stagiune 
atîtea lucrări romînești cîte se reprezentau odinioară în zece. Se joacă la un singur 
teatru atîtea lucrări autohtone cîte se jucau odinioară într-o stagiune la toate 
teatrele din ţară — dacă nu şi mai mult. 

Scriitori ca regretatul Camil Petrescu, Alexandru Kirițescu, Victor Eftimiu, 
Mircea Ştefănescu și alţii au creat, după Eliberare, piese noi care au amplificat pu- 
ternic strălucirea talentului lor. Au intrat în cîmpul dramaturgiei literați care nu 
abordaseră anterior genul dramatic : prozatoarea Lucia Demetrius, poeții Mihai Be- 
niuc, Maria Banuș, romancierul şi poetul Radu Boureanu — şi desigur, nu numai 
ei. Au apărut în cîmpul teatrului scriitori noi pe care spectatorii îi preţuiesc şi-i ur- 
măresc : Aurel Baranga, Mihail Davidoglu, Horia Lovinescu, Laurenţiu Fulga, Al. 
Mirodan, Nicolae Tăutu, Tiberiu Vornic, Sütö András, Iosif Meliuzs, Ludovic Bruck- 
stein, împreună cu mulţi alţii. 

Nu de puţine ori, numele autorilor noştri de ieri şi de azi, care şi-au legat 
munca de teme nobile, pot fi citite pe panourile de afişaj din Pekin şi Paris, Roma 
şi Santiago, Helsinki şi Dresda, Budapesta și Varşovia, Odesa, Kiev, Riga, Lenin- 
grad, Moscova. 

Se joacă şi un alt repertoriu străin pe scenele noastre. Nu există autor însem- 
nat din marele repertoriu universal care să nu fie reprezentat la noi, în spiritul 
respectului pentru moştenirea universală, trăsătură caracteristică a culturii noastre 
socialiste. Iată lista (incompletă) a autorilor străini, clasici şi contemporani, jucaţi 
într-o singură stagiune (1957/58) la teatrele dramatice : Eschyl, Plaut, Shakespeare, 
Lope de Vega, Moliere, Calderon, Racine, Goldoni, Goethe, Schiller, Lessing, Grill- 
parzer, Moreto, Gogol, Sheridan, Beaumarchais, Ostrovski, Victor Hugo, Nușici, 
Gorki, Ibsen, Shaw, Tolstoi, Wilde, Cehov, Şulem Aleichem, Brody Sándor, Szigli- 
geti, Jokai Mór, Mikszáth Kálmán, Heltay Jenö, Nestroy, Scribe, Rostand, Otto 
Ernst, Zapolska, Maiakovski, Vîşnevski, Treniev, Bill-Beloțerkovski, Brecht, Lorca, 
Pogodin, Lavreniev, Arbuzov, Afinoghenov, Stein, Korneiciuk, Leonov, Simonov, 
Rozov, Mihalkov, Go Mo Jo, Anouilh, Cassona, De Filippo, Arthur Miller, Figueiredo, 
Cusack, Stehlik, Dubois, Priestley, Richard Nash, Hans Lücke, Soria, Orlin Vasiliev. 
Pentru a înșşira toți autorii străini jucaţi după Eliberare, n-ar ajunge zeci de pagini 
ale revistei de față. 

Acesta e rezultatul celei mai cuprinzătoare şi mai profunde concepții asupra 
repertoriului teatral — un repertoriu fără farse bulevardiere, fără elucubrații mistice 
sau existențialiste, înglobînd tot ceea ce a dat mai de preț, de-a lungul tuturor 
secolelor, literatura tuturor popoarelor, precum şi tot ce are mai bun contempora- 
neitatea — repertoriu menit să îmbogăţească sistematic şi continuu cultura teatrală 
a maselor din țara noastră, să educe un gust elevat pentru arta teatrală. 


DIN LUMEA ARTIŞTILOR 


Pentru a da viață acestui repertoriu vast şi variat, teatrul romînesc dispune 
de un număr mare de artiști talentaţi — regizori, actori, scenografi — binecunos- 
eut publicului, mulți dintre ei bucurîndu-se de mare popularitate, capabili să 
creeze orice spectacole cu orice gen de roluri, din indiferent care repertoriu. Am 
avut şi în trecut o pleiadă de actori minunaţi. Ei trăiau în condiţii grele, uneori 
mizerabile, îşi încheiau adesea cariera ori existența mult înainte de vreme, nu se 
puteau realiza așa cum doreau. Se ştie că marele întemeietor 'de școală teatrală, Cos- 
tache Caragiale, a murit lăsînd moştenire o cămaşă. Ştefan Iulian s-a stins tuber- 
culos, în împrejurări tragice. Pentru a putea fi îngropat Ştefan Vellescu, s-a deschis 
o listă publică de subscripţie. N. Ciucurette a sfîrşit cu mintea zdruncinată, C. De- 
metriade s-a sinucis. În ultima săptămînă de viață, Pascaly — după cum îl des- 
crie o colegă — era „slab, galben, schelet şi n-avea franc, dar mi-te să-și plătească 
datoriile“. Această colegă s-a sfîrşit ea însăşi în mizerie, uitată. Se numea Aristizza 
Romanescu. Pentru angajarea la un teatru particular, actorului i se puneau, printre 
altele, următoarele condiții: „...în vacanţă salariul nu se plăteşte; pentru cazuri 
de boală se achită înainte doar leafa pe 15 zile ; îmbrăcămintea şi-o procură actorul 

singur...“ Dintr-un raport oficia) reiese că într-un an (1937), sindicatul artiştilor în- 
registrase, numai în Bucureşti, cererile de lucru a 457 de actori şomeri. 

Se poate oare compara felul de viaţă al actorilor de odinioară, cu al acelora de 
azi ? Statul le-a conferit celor mai merituoşi artişti titluri şi distincţii ; poporul le-a 
acordat multora încrederea, alegîndu-i deputaţi. Răsplata materială a muncii, pre- 
miile, concediile plătite, casele de odihnă şi multe alte înlesniri îl despovărează pe 
artist de grija zilei de miine, îl fac să se consacre integral muncii de creaţie, nu 
numai pe scenă, dar și la radio, la televiziune, în film. Actori şi regizori tineri sînt 
încurajați, premiaţi. În şcoala de artă, studenţii învaţă fără să aibă în față spectrul 
șomajului, în teatru se realizează fără spaima lipsei de lucru. Generaţiile diferite 
conlucrează armonios la făurirea unor spectacole care să desfete și să instruiască 
publicul nou. 

Atitea talente remarcabile, atitea spectacole interesante, atiţia spectatori, teatrul 
nostru n-a avut nicicînd. Avea dreptate artistul poporului Ion Finteşteanu, cînd 
scria acum un an într-un articol: „Mişcarea noastră teatrală a căpătat o densitate 
necunoscută pînă acum“, 


SCURTĂ ÎNCHEIERE PROVIZORIE 


Pentru a completa o viziune globală asupra teatrului dramatic în Romiînia socia- 
listă, ar mai trebui să pomenim de felul nou în care se duce munca colectivă în 
teatre și cum se aleg, în chip democratic, consiliile artistice, dintre cei mai buni 
oameni ai teatrului ; apoi, de componenţa noului public şi de dragostea muncito- 
rilor, ţăranilor, ostașilor, copiilor, pentru teatru ; de atenţia ce se dă în presă miş- 
cării teatrale ; de paginile întregi ce i se consacră în reviste şi în publicaţia de faţă, 
exclusiv teatrală — un lunar teoretic, cum n-a mai apărut niciodată la noi în trecut; 
de criticii şi istoricii de teatru pe care i-a ridicat regimul nostru ; de asemenea, de 
consfătuirile anuale ale oamenilor de teatru şi de întemeierea unei Asociaţii pro- 
fesionale (A.T.M.) și a unei Case a artiştilor. 

Şi de foarte multe alte lucruri. 

Se va găsi poate cindva, cineva, să scrie o geografie teatrală a acestor ani, 
completă, din care desigur nu vor lipsi detaliile semnificative şi toate acele date 
mai particulare ce configurează harta teatrală a ţării, inclusiv mișcarea teatrală 
amatoare, cu zeci de mii de interpreţi de toate virstele, de la oraşe si de la sate, 
din ateliere, birouri, cazărmi, şcoli. Iar cine va scrie istoria teatrului acestor ani, 
va avea un material extrem de bogat şi variat, pe care, oricum îl va privi, îl va afla 
orînduit după viața socialistă a ţării şi realizat în viaţa nouă à patriei, aşa cum 
s-au. realizat toate cîte ne bucură inima azi prin grija scumpului nostru partid. 

Sonia Cluceru, portret executat de Alex. Ciucu- Actorul N. Bălţăţeanu în rolul titular din „Don 
rencu Juan“ de Molière. Portret executat de M. H. Maxy 


Amelia Pavel 


TEATRUL ÎN ARTA PLASTICĂ 
DUPĂ 23 AUGUST 1944 


Arta teatrală a avut întotdeauna interferenţe numeroase cu celelalte arte; 
muzica, poezia, dansul i-au oferit în ajutor mijloacele și, la rîndul lor, acestea 
s-au inspirat din solemnele, liricele sau hazliile înfățișări ale scenei. 

Nu mai puțin, asemenea inspiraţii artistice determinate de teatru s-au mani- 
festat si în domeniul artei plastice. Fizionomiile de actori, cu multiplele lor resurse 
expresive, cu posibilitatea lor de a solicita fantezia, au ispitit adeseori portretiști 
iluștri ; culisele spectacolului, viața „de fiecare zi“ a scenei, pe pictorii şi desenatorii 
de gen. Pe alţii i-a interesat scena văzută din punctul de vedere al publicului, al 
reacției spectatorului în fața imaginii teatrale ; pe alţii — în sfîrşit — i-a inspirat 
textul literaturii dramatice, aceasta oferind prilejul unor ilustraţii „caracterologice“ 

- de tipuri — sau al unor sugestive evocări de atmosferă. 

În plastica universală, un Toulouse-Lautrec, un Degas, un Serov — în tonali- 
DU efectiv diferite — au folosit tema teatrală. Şi în trecutul plasticii noastre, în- 
tilnim opere care elogiază arta teatrală; nu e oare aviîntatul portret al lui Mihail 
Pascaly, sculptat de Ion Georgescu, un omagiu de caldă inspiraţie adus artei 
actoricești ? Şi nu străbate un ecou liric al universului teatral în imaginile, pline 
de poezie, ale personajelor costumate, aşa cum le-a văzut Ion Andreescu ? 

Acest fel de opere n-au fost însă, din păcate, prea multe. Lucrul nu este greu 
de înţeles dacă ne gîndim la condiţia socială a actorului în lumea burgheză: în 
aparență răsfățat de public, el era de fapt ţinut la o respectabilă distanță, la peri- 
feria societăţii. 


83 


Într-o lumină nouă şi cu înțelesuri total diferite apare lumea teatrului în arta 
plastică a realismului socialist. De astă dată, artistul plastic nu mai are de explorat 
o lume izolată, plină de contradicții şi, într-un fel, adversă realităţii cotidiene. Dim- 
potrivă ; în plin acord cu sine însuşi şi cu lumea înconjurătoare, pictorul sau de- 
senatorul de astăzi descoperă în acest sector al vieţii sociale, care este teatrul, un 
ecou familiar al propriilor sale gînduri şi aspirații. În contact cu acest mediu, el 
îşi clarifică sieşi noile sensuri ale vieţii artistice şi află prilej de a reflecta asu- 
pra rosturilor muncii de creaţie în vastul tumult constructiv al eforturilor ome- 
neşti. Teatrul ca formă de activitate umană, ca factor de cunoaştere și transfor- 
mare a societăţii, iată ceea ce caută artistul contemporan să exprime, sub diverse 
aspecte, în operele cu această temă. 


O privire retrospectivă, aruncată asupra legăturilor dintre teatru şi plastică 
în ultimii 15 ani la noi, poate fi edificatoare în acest sens. De îndată ce artiştii 
plastici au început să-și concentreze atenţia asupra elementului educativ al operei 
de artă şi să cîştige, din ce în ce mai clar, conştiinţa nevoii de a umaniza arta, 
portretele de actori au început să apară destul de frecvent — în pictură întîi, apoi 
în sculptură. Subiectul oferea, pe linia portretelor de intelectuali, un teren bogat 
pentru investigația expresiilor semnificative ale epocii. Prezentarea bine echilibrată 
a personalităţii înfăţişate, cu accente egal puse pe trăsăturile individuale ale omu- 
lui, ca şi pe cele legate de funcţia socială a personajului, este problema de bază 
a portretului realist. Poate că, în portretele de actori, această dublă condiţie a 
apropierii portretului de viaţă să fie, în unele privinţe, mai uşor de îndeplinit. 
Funcţia socială si etică a actorului oferă posibilitatea de a fi mai lesne făcută vi- 
zibilă în elemente exterioare ; şi nu e vorba aici de „recuzita“ portretului, ci de 
asociaţiile pe care le stirnește evocarea personajului, într-un rol sau într-altul, de 
registrul, mai vast şi mai uşor accesibil, al expresivităţii fizionomiei, atitudinii, ges- 
turilor. În faţa unui portret de actor, bine executat, comunicarea dintre privitor 
şi cel portretizat este mai lesnicioasă decît în alte ocazii, fiindcă în figura actorului 
privitorul este obișnuit să caute sensul gestului, al atitudinii, le asociază cu anu- 
mite amintiri, le leagă de anumite trăsături morale, cunoscute, ale rolurilor pe care 
actorul le-a întruchipat. 


Încă de la una din primele manifestări de seamă ale noilor orientări în arta 
noastră plastică — este vorba de Expoziţia „Flacăra“ din 1948 — au apărut cîteva 
interesante portrete de actori : portretul lui Valentineanu în Hamlet, de Lucian Gri- 
gorescu ` portretul lui Bălţăţeanu în rolul lui Don Juan, de M. H. Maxy ; portretul 
Soniei Cluceru, de Alexandru Ciucurencu. Acest din urmă portret a fost socotit drept 
unul din marile succese ale expoziţiei. El rămîne o valoroasă realizare, mai ales 
prin nota justă, sobră, pe care pictorul a găsit-o pentru a eterniza figura acestei 
mari actriţe, ale cărei roluri faimoase, de fină rezonanţă umoristică, îşi aveau rădă- 


cinile tocmai în această sobrietate. 

Unii din pictorii care şi-au ales ca model figuri de actori, au fost înclinați spre 
„fixarea“ unui moment fizionomic anumit al modelului, caracteristic, chiar dacă nu 
în întregime definitoriu. Alţii au preferat să-și înfățişeze modelul în trăsături mai 
generale, ca o personificare a virtuţilor sociale şi artistice ale acestuia. Şi unii şi cei- 
Lait au fost însă în permanenţă mînați de dorința de a găsi „cheia“ psihologică a 
personalității actorului pe care-l portretizau, de a scoate la iveală universul lui in- 
terior, cu toată capacitatea lui de a se multiplica. Ca un exemplu în acest sens ne 
servește portretul Luciei Sturdza Bulandra, de Corneliu Baba (1953). Marea actriţă 
este reprezentată în rolul Vassei Jeleznova, din piesa lui Maxim Gorki. Concepţia 
festivă a portretului nu dăunează veridicităţii lui ; este aici o fericită îmbinare între 
tratarea realistă a fizionomiei umane şi acea notă de solemnitate, de gravitate, în 
care străbate un dram de poză, de retorism, firesc, am spune, portretului unui actor 
cu, mare experienţă. 

De altfel, nici pictorul rus Valentin Serov, atunci cînd şi-a pus problema de a 
portretiza pe marea actriţă Ermolova — şi a ajuns, după multe ezitări, la soluţia 
de a o înfățișa, nu într-unul din rolurile ei celebre, ci într-o ţinută sobră, dar nu lip- 
sită de solemnitate — n-a renunţat la acea uşoară nuanţă de retorism festiv, care 
sugera experiența strînsă prin interpretarea atitor caractere, devenite, într-un fel, o 
a doua natură a actorului de dramă. Solemnitatea aceasta accentuată, într-un por- 
tret ca cel al Luciei Sturdza Bulandra, de Corneliu Baba, vine tocmai în sprijinul 
funcţiei educative, al funcției „exemplare“, care este una din trăsăturile portretului 
realist-socialist. 

Dar portretele citate nu sînt singurele în care se poate u.mări o adeziune din 
ce în ce mai angajată la metoda realismului socialist. O lucrare ca pătrunzătorul 
portret al Aurei Buzescu, de Jules Perahim, al actorului Ştefan Braborescu, de 
Aurel Ciupe, ca şi portretul Irinei Răchiţeanu, de Sorin Ionescu, cel al lui Alexandru 
Giugaru, de Lucian Grigorescu, sau cel al lui Storin, de Gh. Labin — atît de viu şi 
apropiat de realitatea interioară a modelului — aduc, fiecare, cîte o interesantă con- 
tribuţie la dezvoltarea portretisticii româneşti, în general. 

Şi în sculptură s-au executat în aceşti ani cîteva portrete de actori. Cel mai 
interesant dintre ele este portretul actorului Storin, de Ion Vlad. În altă viziune 
decît a lui Labin, puternic stilizată, dar şi pe linia firească a trăsăturilor dominante 
ale fizionomiei modelului, această operă se imprimă, de neuitat, în memoria privi- 
torului. 

De la interpretarea sculptorului Ion Georgescu, în al cărui „Mihail Pascaly“ se 
reflectă ceva din concepţia romantică a epocii: actorul, depozitar al unui dar 
misterios, închis însă în graniţele stricte ale misiunii pur artistice, pînă la portretul 
lui Ion Vlad, oglindă a unei concepţii moderne, actuale, despre personalitatea acto- 
rului ca forţă socială, este un drum lung şi bogat în sensuri. 

Printre numeroasele compoziţii cu subiecte din actualitate au început să apară 
şi unele, chiar dacă deocamdată puţine, din viața de toate zilele a teatrului nostru 
de azi. Merită a fi amintit — în această categorie — valorosul tablou „Muncitori în 
lojă“ de Dan Hatmanu (1955), prezentat pentru prima oară la Expoziţia regională 
din Iaşi, de la finele aceluiaşi an. Folosind un motiv plastic care şi-a cîștigat faima 
în trecut prin tablourile lui Renoir şi Toulouse-Lautrec, Dan Hatmanu a ştiut, prin 
intermediul unui fapt de viaţă, în aparenţă banal, să sugereze o întreagă epocă de 
transformări sociale. Loja din tablourile lui Renoir şi Toulouse-Lautrec, populată cu 
spectatori burghezi, devine în tabloul lui Hatmanu simbolul, bogat în înţelesuri, al 
unei lumi noi care îşi află bucuria de a descoperi comorile culturii. Incercarea ar- 
tistului de a exprima emoția, admiraţia, resimţite de familia de muncitori în faţa 
spectacolului teatral, apare în figura fiecăruia dintre personajele înfăţişate, în ra- 


Portretul artistei poporului Lucia Sturdza Bu- 
landra, executat de Corneliu Baba 

Ilustrații la Caragiale, de Eu- 
gen Taru 


port cu virsta și caracterul său. Deşi Hatmanu este un pictor tînăr, iar lucrarea una 
dintre primele sale opere mai importante, soluţia plastică, pe care a găsit-o acestui 
subiect de gen, scoate în relief prin mijloace adecvate semnificaţia lui socială. 

Alături de pictori şi sculptori, s-au inspirat din lumea teatrului graficienii, ilu- 
stratorii şi desenatorii de afişe. Dintre ilustratori trebuie citați : Jules Perahim cu ilu- 
straţiile la Revizorul, Eugen Taru cu ilustrațiile la I. L. Caragiale, și Gh. Ivancenco 
cu ilustrațiile la teatrul lui Cehov. Primii doi, pe linia tipizării caracterologice ` celă- 
lalt, pe linia evocărilor de atmosferă. Şi într-un caz şi într-altul, ne putem da seamă 
de utilitatea educativă a ilustraţiei la literatura dramatică. Pentru actor, în studiul 
rolului ; pentru regizor, în verificarea propriei lui viziuni despre stilul dramatic res- 
pectiv ; pentru cititor sau spectator, în familiarizarea cu o interpretare vizuală actu- 
ală, modernă, a unui dramaturg clasic, şi deci, cu educarea acestui cititor în vederea 
unei mai depline apropieri de ideile și personajele spectacolului. 

Este aici un vast domeniu de activitate, încă în plin proces de explorare ; situa- 
ţia este aceeaşi şi pentru cei care se dedică artei monumentale. Şi aci s-au realizat 
în ultima vreme o seamă de creaţii importante, mai ales în domeniul sculpturii: 
printre ele, frontonul Teatrului de Stat din Galaţi, de Mac Constantinescu, Ion Tu- 
reatcă, Nestor Culluri, Andrei Ostap, şi decorația Teatrului de Operă şi Balet, la care 
lucrează Zoe Băicoianu şi Boris Caragea. Dar locul este încă deschis pentru multiple 
creaţii viitoare. 

Lucrările de artă plastică existente pînă acum, inspirate de oameni și subiecte 
din viaţa teatrului, constituie o dovadă mai mult a caracterului unitar al culturii 
noastre socialiste, ale cărei ramuri artistice se întrepătrund şi se completează re- 
ciproc. 


mierla ale 


PREŢUIREA TEATRULUI NOSTRU 
PESTE HOTARE 


— SPICU.RI DIN DECLARAŢII ŞI SCRISORI — 


IURII ZAVADSKI (artist al poporului al U.R.S.S.) 


Prezenţa Teatrului Naţional „I. L. Caragiale“ la Moscova a însemnat un ade- 
vărat triumf al artei teatrale romîneşti, o adevărată revelaţie. Şi nu numai pentru 
mine şi tovarăşii mei de la „Mossoviet“, care au cunoscut teatrul romînesc în pe- 
rioada turneului nostru în Romînia, acum cîţiva ani. În acele zile ale turneului 
nostru, teatrul romînesc ne-a uimit prin strălucirea talentelor actoricești și măies- 
tria regizorală. Dar ceea ce ne-a impresionat în mod deosebit a fost interesul pu- 
ternic, manifestat pentru teatrul sovietic nu numai de spectatorii teatrelor din 
București, ci şi de oamenii de teatru în discuţiile pe care le-am purtat cu ei. 

Îmi amintesc de acele interesante discuţii, îmi amintesc de problemele im- 
portante pe care le-am lămurit împreună, de atitea și atitea lucruri utile, pline 
de învățăminte, pe care le-am aflat atunci. 

A trecut un timp, şi Teatrul Naţional „I. L. Caragiale“ a venit la Moscova, 
unde în afară de clasica și tradiționala O scrisoare pierdută, de subtila si ferme- 
cătoarea Steaua fără nume, a prezentat clasicii Goldoni şi Gogol. 

În ceea ce privește spectacolul lui Goldoni, nu am avut nici o clipă îndoială 
că ne aflăm în fața unei strălucite realizări, care s-a bucurat de un binemeritat 
succes la Veneţia şi de care eram convinşi că va fi bine primită şi la noi, mosco- 
viții știind să aprecieze adevărata artă teatrală, măiestria plină de subtilitate, umo- 
rul spumos. 

Dar Gogol ?! Gogol al nostru ?! Nu-i oare temerar să pleci, vorba proverbului 
rusesc, la Tula, cu propriul tău samovar? Nu ne vom afla oare în faţa unei fan- 
tezii „ă la russe“ ? 

Trebuie să recunoaștem însă că toţi am fost uimiţi şi entuziasmați. Gogol 
al nostru, pe scena teatrului rominesc, a răsunat cu deosebit farmec şi savoare. 
Fără îndoială că, în primul rînd, trebuie să pomenesc de excelentul maestru al 
regiei, Sică Alexandrescu, care ne-a surprins prin modul profund şi serios cu care 
a pătruns piesa lui Gogol, prin modul contemporan, nou şi proaspăt, cu care a 
înțeles textul, prin soluţiile originale ale montării, prin justa creionare a persona- 
jelor și a umorului lui Gogol. 

Şi actorii au fost excelenți. Giugaru este un adevărat erou gogolian, Beligan 
în Hlestakov a fost o revelaţie. Şi toţi, toţi interpreţii, au fost la înălţime, fără 
să-l uit pe emotionantul Vasiliu-Birlic, care — trebuie să recunosc — este pre- 
feratul meu. 

Fără îndoială, Revizorul poate fi jucat şi altfel, căci Gogol este nelimitat în 
posibilităţile pe care le oferă. 

Desigur, au existat unele imprecizii de amănunt, dar oare aceasta are im- 
portanță ? Revizorul a fost pătruns şi jucat cu adevărată măiestrie. Şi nouă, oame- 
nilor de teatru sovietici, ne-au fost astfel dezvăluite noi posibilităţi ale teatrului 
romînesc, necunoscute pînă atunci. Desigur, ne aflăm în faţa unui teatru cu o 
uriaşă perspectivă. 

îmbogăţit prin însuşirea marii măiestrii a artei teatrale ruse, mereu îndreptat 
spre viitor, teatrul romînesc, sint convins, îşi va spune cuvintul său hotăritor în 
formarea unui teatru universal nou. Mă număr printre acei care cred că istoria 
universală a cmenirii a conferit teatrului un uriaş rol. Teatrul trebuie să capete 
o putere şi un elan creator mereu mai mare, să devină tot mai mult un adevărat 
inspirator al omenirii — conștiința, credinţa, sufletul ei. 


87 


Este o temă deosebită, vastă şi importantă. Poate că ea n-ar trebui tratată 
aşa în trecere, dar astăzi la marea sărbătoare a poporului romîn, cînd noi toți, 
priteni lui ne bucurăm alături de el, nu am vrut s-o trec sub tăcere. 

În curînd, ne vom întîlni din nou : teatrul „Mossoviet“ cu teatrul romînesc, 
cu actorii, regizorii, dramaturgii (trebuie să spun că am mare încredere în dra- 
maturgia romînească), cu spectatorii romîni, inteligenți şi subtili. Căci, nu trebuie 
să uităm că teatrul şi spectatorul reprezintă un tot unitar, fără de care nu se 
poate realiza artă teatrală. 

Aştept cu nerăbdare această întîlnire care, fără îndoială, va reprezenta o 
nouă etapă în prietenia ce ne leagă, în lupta noastră pentru gloria mărețelor noas- 
tre idei comune, pentru om, pentru viitorul lui fericit. 


C. B. CHRISTESEN (Australia) 


Cu prilejul celei de-a 15-a aniversări a eliberării Romîniei, vă trimit cele 
mai bune urări. Am avut prilejul să iau parte la festivitățile din 1957, şi sînt deo- 
sebit de recunoscător pentru amabilitatea şi ospitalitatea ce mi-au fost arătate. 


HERMAN CLOSSON (Belgia) 


În Romiînia, teatrul este obiectul unui adevărat cult. Stadiul său de dezvol- 
tare este foarte înaintat si se bucură de condiţii de-a dreptul de vis. În Romiînia, 
tînărul actor face cel puţin patru ani de studii, după care are un angajament sigur 
într-unul din cele aproape 40 de teatre de stat din ţară... 

„Influenţa lui Stanislavski o găseşti în mod fericit în jocul actorilor, ca şi 
în studiile de la Institutul de Artă Teatrală. Actorii dovedesc un joc expresiv şi 
posedă o mimică mai interesantă şi mai variată decît aceea a actorilor noștri. O cer- 
cetare atentă a psihologiei personajelor, confruntarea lor cu realitatea, respectul 
față de comportarea omului, iată atîtea lucruri de care regia spectacolului trebuie 
să țină seamă şi pe care actorii le studiază cu pasiune. 

Tot ceea ce statul face pentru teatru, se poate spune că teatrul îi înapoiază 
însutit. Adesea m-am gindit, în timpul şederii mele în Rominia, nu fără amără- 
ciune, la condiţiile pe care le are la noi teatrul... 


LEON EPP (directorul Volkstheater-ului din Viena) 


Pot spune răspicat că teatrul rominesc mi-a lăsat o impresie excelentă. Am 
remarcat, în general, stilul realist al spectacolelor şi omogenitatea lor interpreta- 
tivă. Aş vrea însă să mă opresc asupra activităţii viitorilor dumneavoastră actori, 
astăzi încă elevi de conservator. Consider că, în acest domeniu, se depune o muncă 
deosebit de serioasă, cu totul excepţională sub raportul exigenţelor şi rezultatelor. 
Vă mărturisesc că aceasta m-a interesat profund şi m-a încîntat. 


KATONA FERENC (directorul Teatrului Naţional din Pécs — R. P. Ungară) 


Am avut prilejul să văd multe spectacole remarcabile pe scenele teatrelor 
din R.P.R., am asistat la reprezentații excelente în Bucureşti şi îmi amintesc cu 
plăcere de ele. 

Am constatat că teatrele din Romînia sînt bine înzestrate, că statul romîn 
sprijină intens viața teatrală. Spectacolele sînt bine şi frumos montate, repertoriul 
este variat şi colorat. 

Publicul romînesc este un public pretenţios. Cu toate acestea, sălile de spec- 
tacole sînt arhipline. Tocmai de aceea nu este de mirare că prima propoziţie în- 
văţată în limba romînă sună așa: „N-aveţi un bilet în plus ?* 


ARNALDO FRATEILI (critic de teatru — Italia) 


Ceea ce am văzut şi învăţat în Romiînia în materie de teatru, spectacole şi 
administrație teatrală a trezit în mine admiraţie împletită cu invidia pe care o 
simte săracul în casa bogatului. 

SOFIA GHIAȚINTOVA (artistă a poporului a U.R.S.S.) 


Iubesc şi preţuiesc deosebit de mult teatrul rominesc. Cu cîțiva ani în urmă, 
am avut prilejul să petrec o lună în Romiînia. M-am împrietenit atunci cu actorii 
romiîni, dintre care mulţi au devenit favoriţii mei... 

Am căutat să vizionez cît mai multe spectacole. Jocul actorilor romîni m-a 
cucerit... Îmi amintesc întotdeauna cu plăcere de ei. 


BEN LEVY (dramaturg şi regizor — Anglia) 


După o singură scurtă vizită în Romiînia şi după ce am asistat doar la două 
spectacole ale Teatrului Naţional „I. L. Caragiale“, mă încumet să mă enumăr 
printre admiratorii cei mai însufleţiţi ai teatrului rominesc. Nivelul său mi s-a 
părut, fără tăgadă, mai înalt decît l-am văzut în multe alte ţări. 

„„Romiîria are acum un teatru cu care s-ar putea mîndri orice țară Cu pri- 
lejul celei de a 15-a aniversări a eliberării ei, vă trimit cele mai bune urări şi 
mesajul meu de preţuire. 


TAKIS MUZENIDIS (regizor — Grecia) 


Teatrul grec şi lucrătorii lui salută cu deosebită bucurie teatrul frate romin, 
cu prilejul împlinirii a 15 ani de la eliberarea ţării de sub jugul fascist. 

Cu acest prilej, eu personal și, prin mine, întreaga familie teatrală greacă 
aplaudăm înaltul nivel artistic al teatrului din R.P.R. care a ajuns în aceşti 15 ani 
să-și sporească numărul de la 17 la aproape 40. 

Am urmărit timp de o lună această activitate şi pot să mărturisesc că astăzi 
teatrul romînesc exprimă voinţa poporului său si contribuie la eforturile generale 
pentru făurirea unei noi culturi. De aceea şi trăiește în sufietului poporului. Gi 
acesta este primul și cel mai de seamă scop al artei. 


FATTAH NASHATTI (actor din Republica Arabă Unită — Egipt) 


Condiţiile de creaţie asigurate oamenilor de artă din Romiînia sînt excelente. 
În Rominia, arta constituie o preocupare deosebită pentru stat şi se bucură de 
o înaltă preţuire. Celor care lucrează în domeniul artelor li se creează posibilităţi 
nelimitate de dezvoltare. 


SUDLAUGUR ROSINKRANS (directorul Teatrului Naţional din Islanda) 


Toate spectacolele la care am asistat la Bucureşti poartă amprenta unei 
munci meticuloase, interpretarea este de un gust perfect, diletantismul și jocul 
forțat sînt complet absente. 


MIHAIL ȚAREV (directorul Teatrului Mic Academic — U.R.S.S.) 


Pe artiștii romîni i-am înţeles şi i-am simţit aproape şi pentru faptul că 
principiile artistice ale teatrului din Republica Populară Romină corespund întru 
totul concepţiilor noastre despre specificul creaţiei artistice şi se bizuie pe marile 
tradiţii realiste ale jocului actoricesc, pe oglindirea vie, plină de culoare, a vieţii. 
Dar, ceea ce distinge cu deosebire spectacolele prietenilor noştri romini este fina- 
litatea lor ideologică, atitudinea plină de grijă față de temă şi rezolvarea ei pre- 
cisă, care fac ca spectatorii să perceapă ideile şi sentimentele pentru care mili- 
tează teatrul. 


ORLIN VASILIEV (dramaturg din R. P. Bulgaria) 


Ori de cite ori am prilejul, îmi exprim, cu condeiul sau cuvîntul, adîncul 
meu respect, admiraţia şi dragostea pentru maeştrii scenei romineşti. 


JOHANNES WIEKE (directorul teatrului din Meiningen — R.D.G.) 


Subliniez — fără invidie — că am găsit la Bucureşti o artă teatrală înaltă, 
surprinzătoare, la care nu ne-am aşteptat. 


TEATRUL NOSTRU — SOL 
AL ROMINIEI POPULARE ÎN LUME 


Străinătatea avea, pe vremuri, rare pri- 
lejuri de a afla și comenta ştiri despre 
viaţa şi cultura din Rominia. Cărţile străine 
de geografie sau de istorie erau zgircite 
în informaţii referitoare la ţara noastră, 
socotită in occident un tărim vrednic de 
colonizat. Cine îşi mai amintea de țări- 
şoara așezată la gurile Dunării, în bătrina 
Europă ? Numai cei care, cunoscind pe de 
rost abecedarul afacerilor, știau şi că în 
vinele țării noastre curge aurul negru, pe- 
trolul, şi că în măruntaiele acestui pămînt 
se află şi aite nenumărate comori ce pu- 
teau fi ușor şi ieftin exploatate, odată cu 
sudoarea poporului muncitor. 

În ce privește cultura, un scriitor străin 
scrisese o carte despre Bucureşti în care 
glorifica „sarmalutzele” şi „tzuica”, vinu- 
rile de Cotnar sau Odobeşti, bătăile cu 
flori de la șosea și intimplările mondene 
dintre cafeneaua Capşa și bodega Dragomir 
etc. Alţi străini care puneau mina pe pană 
pentru a-și caligrafia impresiile despre noi, 
ne caracterizau drept o „țară de opincari”, 

„semibarbari”... 

Cum puteau cei dinafara granițelor să 
afle despre vreuna din comorile spirituale 
ale poporului nostru ? Cum puteau ști de- 
spre ele, cind înșiși stăpinii de atunci ai 
țării le ignorau, le nesocoteau, le injo- 
seau, le călcau în picioare?! Nepăsarea 
şi disprețul ciocoiesc față de valorile artis- 
tice ale poporului urzeau o piclă deasă, 
greu. de răzbătut. 

Soarele lui 23 August, care ne-a inundat 
cu lumina lui caldă, vie și dătătoare de o 
nouă viață, a destrămat pînzele de umbre 
şi intunecimi ce ne înconjurau. 


+++ 


În cei cincisprezece ani pe care i-a stră- 
bătut țara noastră pe ile scăldate 
de lumină ale revoluției culturale, prin 
grija partidului, marile şi adevăratele noas- 
tre valori de artă din trecut și de azi au 
fost dăruite spre cunoaștere și prețuire ma- 
selor largi ale poporului din țară şi, in 
acelaşi timp, popoarelor dinafara granițe- 
lor noastre 


Interzis străinilor de vălul unei prejude- 
căți (nu-l etichetaseră oare esteții burghezi 
drept intraductibil ?), Caragiale era sortit să 
fie acoperit de lespedea uitării, chiar și în 
țara lui (nu vărsase un soi de „critic, tot 
burghez, valuri de cerneală pentru a sus- 
ţine inactualității  clasicului  -nos- 


tru?), 


90 


Dar iată că, în anii ce au urmat Elibe- 
rării, Caragiale a fost îndrăgit, tradus, la 
noi şi peste hotare. „Tipurile dui Cara- 
giale — scria nu de mult un ziar sud- 
american — ar putea primi numele celor 
care aclamă in aceste momente propaganda 
electorală burgheză. Ion Luca Caragiale a 
ştiut să vadă realitatea timpului său, reali- 
tatea ţării sale şi prin aceasta opera sa 
ne poate ajuta să vedem de asemenea aici 
şi acum, o realitate care are evidente puncte 
de contact cu aceea pe care el 
atit de magistral”. („El 
guay) 

Apreciată pretutindeni drept o capodo- 
peră a literaturii universale, O scrisoare 
pierdută a făcut ocolul pămintului, iar au- 
torul ei — pus alături de Gogol, Twain 
şi Shaw — a fost tălmăcit în zeci de 
limbi, tipărit în nenumărate ediţii, jucat 
pe nenumărate scene (la Cairo, Montevi- 
deo, Roma, Bologna, ` Milano, Leipzig, 
Stuttgart, Köln, Lodz, Budapesta, Miskolc, 
Paris, Viena, Bruxelles, Kotterdam, Sofia, 
Praga, Novisad, Tâmpere, Santiago de Chi- 
le, Hanoi, Uhan, Moscova, Leningrad, O- 
desa, ca și în multe alte oraşe din 
U.R.S.S.). Caragiale a triumfat oriunde a 
poposit 


Publicarea în revista sovietică „Teatr“ 
a unei alte opere aparținind unui alt dra- 
maturg romin — Steaua fără nume de 
Mihail Sebastian — a făcut ca aceasta să 
fie inclusă în repertoriu de aproape o sută 
de teatre sovietice. Teatrul M.H.A.T. şi-a 
revendicat întiietatea de a o pune în sce- 
nă. „Steaua fără nume — remarca A. So- 
lodovnikov, directorul acestui teatru — este 
o piesă pentru M.H.A.T. Ea este poetică, 
profund umană şi subtilă; în ea răsună 
intonaţii cehoviene“. Pentru a ne da seama 
de felul în care a fost primită această 
piesă de publicul sovietic, e deajuns să 
amintim că în cadrul unei anchete în rin- 
dul spectatorilor moscoviți, menită să sta- 
bilească cele mai bune piese ale stagiunii, 
Steaua fără nume, alături de alte citeva 
piese, a obținut cele mai multe sufragii. Și 
la Praga, şi la Gniezno (R. P. Polonă) 
şi în alte orașe, piesa lui Sebastian a fost 
socotită ca unul din cele mai remarcabile 
succese ale stagiunii. 

Eroii lui Ciprian din Omul cu mirțoaga 
vor. deveni cunoscuţi spectatorilor de pe 
întreg cuprinsul R.S.S. Estone, cu prilejul 
turneului pe care-l va întreprinde Teatrul 


dramatic „Kingissep“ din Tallin, 
montat recent această piesă, 

Jucată cu mare succes în Bulgaria şi 
Cehoslovacia, Titanic vals a cucerit şi nu- 
meroase scene sovietice (la Moscova, Le- 
ningrad, Lvov, Klaipeda, Murmansk, Iva- 
novo, Odesa etc. etc.). „Colectivul nostru a lu- 
crat cu pasiune la acest spectacol” — scriau 
interpreții Teatrului Flotei Nordice din 
Murmansk, adresîndu-se lui Tudor Muşa- 
tescu. „Piesa dumnevoastră ne-a încîntat 
prin tratarea plină de talent a importantei 
teme sociale, prin elaborarea minunată, vie 
şi veridică, a personajelor... Dacă veți veni 
în Uniunea Sovietică, vă invităm călduros 
4 ne vizitaţi” se încheia scrisoarea acto- 
rilor. 

Pot Sie: AE oaea 
dovezi de „single față de arta şi creato- 
rii noştri ? 

Noua noastră dramaturgie — fruct al 
anilor de după Eliberare — a păşit şi ea 
dincolo de fruntarii, poposind mai întii în 
țările vecine, pentru a ajunge in anii din 
urmă pină în ta Chină, S-au ju- 
cat şi Cetatea de joc, a larbă rea, şi Re- 
jeta fericirii, iar Ziariştii şi Lumina de la 
Ulmi au fost găzduite de studiourile radio- 
difuziunii şi televiziunii sovietice; în timp 
ce Mielul turbat, după ce a cucerit spec- 
tatorii bulgari, a ajuns la Senftenberg în 
R.D.G. pentru a fi reluată anul acesta 
de o altă scenă din R. P. Bulgaria. 

Tradusă în rusește sub titlul „În casa 
domnului Dragomirescu“, Citadela  sfări- 
mată a numărat peste o sută de spectacole 
la Teatrul Comsomolului din Moscova. De 
un succes aproape asemănător s-a bucurat 
şi la celelalte teatre unde a fost pusă în 
scenă (Tien-Tsin, Potsdam, Riga, Vologda, 
Perm etc.). 

„Cind Nota zero la purtare se joacă 
la Teatrul Central de Copii, nu rămîne 
nici un loc neocupat”, ne scrie un cores- 
pondent din Moscova. Alte teatre sovietice, 
cehe și germane, entuziasmate de această 
piesă, au înscris-o foarte curind în re- 
pertoriu, iar succesul obținut a fost cea 
mai bună răsplată pentru eforturile auto- 
rilor ei. 


Spectatorii din wie: capitale ale Europei 
(Berlin, Budapesta, Helsinki, Moscova, Pa- 
ris, Roma, Sofia) au gpi re E Ultima oră. 


care a 


Succesul de presă şi public al piesei, o 
semnificativă expresie a teatrului romin 

contemporan -— consemnează cronicarul 
gt „Unita“ din Roma — constituie 

eveniment deosebit de important al a- 
n sfirşit de stagiune... O sală plină 
pină la refuz a primit piesa cu multă 

mări 

Dacă vom mai adäuga că O noapte fer- 
tunoasă s-a jucat la Buenos Aires, 
noi, la Durres in Albania, la T hu af 
Sofia şi Budapesta, sau că piesa lui Ki- 
rițescu Gaiţele a fost montată in Bulgaria, 
iar Conu Leonida faţă cu reacţiunea, la 
Bruxelles şi Anderlecht, tot nu vom epuiza 
e E e tape ape se 
dramaturgilor nostri. 

Literatura dramatică rominească a consti- 
tuit o experiență interesantă pentru multe 
teatre străine. S-au iscat astfel schimburi 
creatoare de opinii, s-a netezit calea unei 
colaborări artistice atunci cind regizorii 
noştri au fost invitați să monteze ei înşişi 


(Sică Alexandrescu la Lodz şi la 
Tämpere, la Rotterdam şi Anvers; Mihai 
Raicu la Teatrul de Satiră din Sofia, şi 
alții). 

Piesele romîneşti au făcut să se nască 
pasiuni artistice, au prilejuit realizarea 
unor creații valoroase, originale. Regizorul 
praghez dea Fischer a declarat despre Ca- 
ragiale că este „marea sa pasiune profe- 
sională”, iar Melanka Jordanova — inter- 
preta Monei din Steaua fără nume şi a 
Margaretei din Gaiţele, de la Teatrul din 
Plovdiv — mărturisea: „Aceste roluri sint 
cele mai frumoase din i mea”. Tiná- 
rul actor Vlodimierz Skoczylak de la Tea- 
trul din Lodz a repurtat un strălucit suc- 
ces în rolul Cetăţeanului turmentat, iar în 

întruchiparea lui Spirache Necşulescu din 
Titanic vals, actorul K. Nosonov de la 
Teatrul Central al Armatei Sovietice a 
realizat o brain remarcabilă. O creație 
originală a prilejuit la Teatrul „M. Gorki” 
din Leningrad, rolul domnişoarei Cucu din 
Steaua fără nume, care a fost deținut aici 
pentru prima oară de un bărbat (artistul 
emerit Lebedev). 

Prezentarea pieselor romineşti a contri- 
buit la cunoașterea și recunoașterea va- 
lorilor culturale ale țării noastre, dar și a 
vieţii poporului, în general. Foarte semni- 
ficativă ni se pare ideea autorilor unui 
program de sală dintr-un teatru străin, la 
premiera unei piese rominești, de a pu- 
blica un interesant material documentar in- 
titulat „Rominia — ţara și oamenii”. Pre- 
zentarea pieselor romineşti a slujit astfel 
la întărirea şi adincirea legăturilor de prie- 
tenie și de stimă reciprocă cu alte țări din 
lume. 


căldură, cu insistente aplauze şi cu che- 
rampă. 


+++ 


De o caldă simpatie şi de o inaltă 
prețuire s-a bucurat dramaturgia noasträ 
in Uniunea Sovietică. Semnul cel mai evi- 

[lustrații, afişe şi programe la o parte din piesele romineşti 
jucate peste holare: „O scrisoare pierdută“, aa fără 
„Titanic-vals", Minerii”, „Mielul turbat", Citadela 


sfărimată”, „Budai Nagy Antal“, „Nota zero la purtare” 

R.S.F.S.R. K. Nosonov (Spirache), V. Oku- 
neva  (Chiriachița), L. Fetisova (Sarmise- 
getuza) ş.a. Decorurile au fost executate 
d schițele cunoscutului ieti 


de Haciaturian. Citadela sfărimată a fost, 
de asemenea, interpretată de cei mai buni 
actori ai Teatrului Comsomolului Leninist 
din Moscova, ca Sofia Ghiaţintova, Sera- 
fima Birman, Şagal ş.a. 


++ 


Solii artei scenice romîneşști peste hotare 
au inscris o i 


Dramatică de la Paris, în vara lui 1955. 
Atunci s-a făcut dovada — aşa cum de- 
Foeni pate acre s ae 

E de EE „are de jucat un 
rol de prim plan în viața artistică euro- 
peană... Actorii au fost calificați ca „re- 
marcabili“, iar trupa Teatrului Național 


cele mai bune din Europa, una din cele 
mai complete, la ora actuală“ (André Paul 
Antoine), 


N-a trecut bine un an, și Festivalul 
Internațional „Goldoni” de la Veneția a 
atras din nou aterția asupra teatrului nos- 
tru. Bădăranii, prezentată acolo de prima 
noastră scenă, avea să reînnoiască faima 
pe care şi-o ciștigase teatrul romînesc, con- 
firmind succesul repurtat anterior. 


O nouă confruntare internațională a tea- 
trului nostru — o adevărată piatră de în- 
cercare — a constituit-o turneul in U.R.S.S. 
din toamna anului trecut. „Turneul cel 
mare”, cum fusese denumit, a însemnat 
o nouă verigă adăugată lanțului succese- 
lor teatrului nostru. Exigentul public sc- 
vietic s-a entuziasmat de spectacolele tea- 
trului nostru, iar critica n-a fost deloc 
zgârcită în aprecieri. „Substanțial, luminos, 
expresiv”, „Viu, cu talent”, „Înaltă tra- 
diție”, „Un spectacol luminos, de neuitat” 
— iată câteva titluri grăitoare, prin ele 
însele, ale unor cronici publicate de cele 
mai de seamă ziare din Uniunea Sovietică, 
cu prilejul turneului. 

Turneul Teatrului Secuiesc din Tg. Mu- 
res în R. P Ungară, în 1958, al Teatru- 
lui „„Țăndărică“ în R. oslovacă, Alba- 
na, R.A.U. și în R.D.G., al Teatrului de 
Stat din Constanța în R. P. Bulgaria, al 
Teatrului Naţional A. Alecsandri” din 
laşi în R.S.S. Moldovenească au repre- 
zentat în egală măsură noi şi repetate oca- 
zii de afirmare a teatrului romînesc pe 
plan internațional. 

Nenumărate expoziții (Bruxelles, Liège, 
Geneva, Ziirich, Basel, Amsterdam, Rotter- 
dam, Haga, Luxemburg, Damasc, Alep 
etc.),  ilustrind realizările teatrului în 
R.P.R., au stirnit un viu interes, fiind vi- 
zitate de numeroși oaspeți, care și-au ex- 
primat admiraţia pentru succesele remagca- 
bile obținute în domeniul teatrului de țara 
noastră, precum și pentru condiţiile de 
creație asigurate oamenilor artei de la noi. 

Th, ch E popa poa DI mei: 
oi Drezentele rominești la expoziţia Tea- 

trul European 1955, de la Viena, și la Ex- 
poziția Internaţională a Teatrului din 1956, 
de la Mar del Plata din Argentina, ca și 
participarea oamenilor noștri de teatru la 
Congresul In: de Istoria Teatru- 

i de la Veneţia (1957) și la cel de al 
8-lea Congres al Institutului Internațional 
de Teatru de la Helsinki (1959). 

Vara anului 1959... 

„Undeva, în orașul străjuit de vechea 
Acropole, în una din după-amiezile aces- 
tor zile um om consultă un ziar. Ar vrea 
să se ducă la un teatru și nu știe unde. 


ARIA DE RASPÎNDIRE A TEATRULUI NOSTRU ÎN LUME 
1) Liniile drepte (cu vagoane de tren) indică localităţile unde 


s-au deplasat 


teatrele noastre în turnee peste hotare; în 


harta marginală — localitățile peste ocean, unde s-au jucat 


piese rominești. 


2) Săgeţile purtind marionete indică localităţile unde s-au de- SP 
plasat teatrele noastre de păpuşi şi marionete. 
3) Săgețile punctate indică localităţile unde s-au jucat piese 


rominești. 


Citind, faţa i se luminează treptat. A găsit 
ceea ce-i trebuia: „Dacă ne va întreba 
cineva — spune cronicarul ziarului „Avghi” 
— ce piesă din cele ce se joacă 
în prezent la teatrele noastre merită 
într-adevăr să fie văzută, îi vom recomanda 
fără rezerve O scrisoare pierdută a lui 
Caragiale, ce se joacă în prezent la Tea: 
trul Dionysia din Kalitheia...” 

„„„În apropiere de coasta Mării Baltice, 
într-o gară  neinsemnată din Estonia, la 
fereastra unui compartiment al trenului din 
stație, un bărbat spune cu convingere : „Nu 
sint copilării, sînt lucruri dovedite, fapte 
care se împlinesc matematic. Ei bine, vă 
spun că Faraon are să ciștige. Cum este 
adevărat că ești tu aici lingă mine, Ale- 
xandre, ai stăm de vorbă împreună, tot așa 
de adevărat e că are să ciştige. Şi are să 
ciştige... cu sute de lungimi. Dar ce zic 
cu sute. Calul ăsta...” E interpretul lui 
Chirică din trupa Teatrului dramatic „Kin- 
gissep” din Tallin, care se află în turneu 
cu Omul cu mirțoaga a lui G. Ciprian 
şi care-și repetă o scenă din rol înaintea 
unui nou spectacol in care va juca chiar 
în această seară. 

..Pe una din străzile zgomotoase ale 
orașului Palermo, un puști lipește un afiș: 
„Il Teatro Biondo presenta la prima della 
comedia La stella senza nome di Michele 
Sebastian” (Teatrul Biondo prezintă pre- 
miera comediei Steaua fără nume). 

„În curtea şcolii nr. 596 din Moscova, 
Sașa Karpov — unul din miile de elevi 
sovietici care au văzut Nota zero la pur- 
tare — r cu uimire la întrebarea 
pusă de un altul. „Dacă mi-a plăcut? 
Foarte mult. E fermecător. Păcat că pie- 
selor și nu li se pun note. 
Socotesc că Nota zero la purtare merită 
Cen mai mare notă.” 

„La postul de radio Sofia se transmite 
o cronică teatrală despre Mielul turbat, 
pusă de curind în scenă de Teatrul de Sa- 
tiră din localitate. 

„În fața unei librării din bătrina Lon- 
dră, cîțiva trecători examinează cărţile nou 
apărute. Printre alte titluri se poate dis- 
tinge acela al unei cărți proaspăt tipă- 
rite, în editura Wishart: The lost letter 
de I. L. Caragiale. 

„Cititorul bibliotecii din Buenos Aires, 
pe care curiozitatea l-a îndemnat să frun- 


BCE 
sti 


zărească Una carta perdida — o proaspătă 
achiziţie a bibliotecii — poate citi în pre- 
fața volumului, scrisă de traducător, Hector 
P. Agostil, următoarele : „Puterea artei lui 
Caragiale, amploarea talentului său crea- 
tor fac ca opera lui să fie valabilă nu nu- 
mai pentru timpul său, ci și pentru orice 
societate zămislită de o ordine socială a- 
semănătoare în toate timpurile și în toate 
țările. De aceea, forța, prospețimea şi sa- 
voarea acestei opere s-au menținut intacte 
pînă în zilele noastre“. 

Pe malurile Nilului, la Cairo, unaeva 


“pe coasta Pacificului, la Santiago de Chile, 


dincolo de Cercul Polar, la Murmansk, în 
indepărtatul Vietnam, la Hanoi, la Tsien- 
Tsin în R.P. Chineză, şi în alte orașe tară 
număr, situate pe toate meridianele globu- 
lui, pe scenele teatrelor, pe ecranele tele- 
vizoarelor sau în fața microfoanelor, a- 
proape douăzeci de piese din dramaturgia 
noastră clasică sau contemporană au căpă- 
tat viaţă scenică în cursul ultimului de- 
ceniu. 

Mii şi zeci de mii de spectatori finlan- 
dezi, argentinieni, italieni, chinezi, sovie- 
tici, arabi, vietnamezi, germani, albanezi, 
polonezi, francezi, englezi, belgieni, cebi 
etc. au făcut cunoștință cu numele și ope- 
rele lui Caragiale, Sebastian, Tudor Mușa- 
tescu, Baranga, Davidoglu, Lovinescu, Sto- 
enescu şi Sava etc. Odată cu numele aces- 
tea a intrat în sfera lor de cunoștințe nu- 
mele țării noastre, despre care își făuresc 
imaginea unui tărim de viață luminoasă, 
în plină înflorire, în stare să stea cu min- 
drie alături de cele mai înaintate țări din 
lume 


Din ce în ce mai mulți străini știu as- 
tăzi că plaiurile țării noastre au fost și 
sînt leagănul a nenumărați creatori, că 
oamenii din Republica noastră Populară sînt 
nişte oameni cu însușiri minunate, că la 
noi se construiește o viață nouă, că ne 
simțim chemați să îmbogățim, şi că zi 
de zi poporul nostru se străduiește să îm- 
bogăţească, tezaurul culturii universale, să 
întreținem și prin contribuția noastră ra- 
porturile de bună înţelegere și d 

ire între popoare, pentru apărarea pă- 
ell în lume, în numele Omului. 


Ilie Rusu 

